‘ഗുരുസ്ഥാനത്ത് കാണുന്ന വ്യക്തിയാണ്, അതിന്റെ ഭയം എപ്പോഴുമുണ്ട്’ : പ്രശസ്ത സംവിധായകനെ കുറിച്ച് ആസിഫ് അലി | actor asif ali\nHome/Interviews/‘ഗുരുസ്ഥാനത്ത് കാണുന്ന വ്യക്തിയാണ്, അതിന്റെ ഭയം എപ്പോഴുമുണ്ട്’ : പ്രശസ്ത സംവിധായകനെ കുറിച്ച് ആസിഫ് അലി\n‘ഗുരുസ്ഥാനത്ത് കാണുന്ന വ്യക്തിയാണ്, അതിന്റെ ഭയം എപ്പോഴുമുണ്ട്’ : പ്രശസ്ത സംവിധായകനെ കുറിച്ച് ആസിഫ് അലി\nNov 9, 2021, 12:19 pm IST\nകണ്ണൂരിലെ ഒരു പാര്‍ട്ടി പ്രവര്‍ത്തകന്റെ വേഷത്തിൽ എത്തുന്ന സിബി മലയില് സംവിധാനം ചെയ്യുന്ന കൊത്ത് എന്ന ചിത്രത്തിന്റെ വിശേഷങ്ങള് പങ്കുവെക്കുകയാണ് നടന് ആസിഫ് അലി. രഞ്ജിത് നിർമ്മിച്ച് സിബി മലയില് സംവിധാനം ചെയ്യുന്ന ഒരു ചിത്രത്തിന്റെ ഭാഗമാകാന് സാധിച്ചതിന്റെ സന്തോഷവും അതിനൊപ്പം സിബി മലയിലിനൊപ്പമുള്ള അനുഭവങ്ങളും പങ്കുവെക്കുകയാണ് ആസിഫ് . മാതൃഭൂമിക്ക് നല്‍കിയ അഭിമുഖത്തിലാണ് താന് ഗുരുസ്ഥാനത്ത് കാണുന്ന വ്യക്തിയാണ് സിബി മലയിലെന്നും അതിന്റെ ഒരു ഭയം തനിക്ക് എപ്പോഴും അദ്ദേഹത്തോടുണ്ടെന്ന് ആസിഫ് വ്യക്തമാക്കിയത് .\nആസിഫിന്റെ വാക്കുകൾ :\n‘സാധാരണ സുഹൃത്തുക്കള്‍ക്കൊപ്പമാണ് ഞാന് അധികവും വര്‍ക്ക് ചെയ്യുന്നത്. എന്റെ ഒരു ഏജ് ഗ്രൂപ്പില്‍പ്പെട്ട ഓടിച്ചാടി നടന്ന് ബഹളമുണ്ടാക്കുന്ന സിനിമകളാണ് അധികവും ചെയ്യുന്നത്. പക്ഷേ എന്റെ രണ്ടാമത്തെ സിനിമ സിബി സാറിനൊപ്പമായിരുന്നു. അപൂര്‍വരാഗം. അന്ന് മുതല് അദ്ദേഹത്തിന് എന്നെ അറിയാം. ഒരു നടനേക്കാള് ഉപരി അദ്ദേഹം എന്നെ ട്രീറ്റ് ചെയ്യാറുണ്ട്. എല്ലായ്‌പ്പോഴും വിളിച്ച് കാര്യങ്ങള് അന്വേഷിക്കുകയും മറ്റും ചെയ്യുന്ന ഏറ്റവും അടുത്ത ആള്. എപ്പോഴും എനിക്ക് ഗുരുസ്ഥാനത്താണ് അദ്ദേഹം. അദ്ദേഹത്തിനൊപ്പമാണെങ്കില് ഞാന് കുറച്ചധികം എന്നെ തന്നെ കണ്‍ട്രോള് ചെയ്യും. അഭിനയത്തിന്റെ കാര്യത്തിലല്ല, അല്ലാതെ തന്നെ. ലൊക്കേഷനിലുള്ള നമ്മുടെ പെരുമാറ്റം കുറച്ചുകൂടി മാന്യമായിരിക്കും.\nസമ്മര് ഇന് ബത്‌ലഹേമിന് ശേഷം രഞ്ജിത്തേട്ടനും സിബി സാറും ആദ്യമായി ഒന്നിക്കുന്ന ചിത്രം കൂടിയാണ് കൊത്ത്. രഞ്ജിത്തേട്ടന് ഇതില് അഭിനയിക്കുന്നുമുണ്ട്. രജ്ഞിത്തേട്ടന് കൂടി ലൊക്കേഷനില് ഉള്ളതുകൊണ്ട് രണ്ടുപേരുടേയും ഗൈഡന്‍സിലാണ് ഞാന്.\nസിബി സാര് ഭയങ്കര സൈലന്റാണ്. മിതമായി മാത്രം സംസാരിക്കുന്ന ആളാണ്. എന്നാല് രഞ്ജി ഏട്ടന് നേരെ ഓപ്പോസിറ്റാണ്. രാഷ്ട്രീയത്തില് എന്റെയൊരു തലതൊട്ടപ്പനായാണ് അദ്ദേഹം ചിത്രത്തില് എത്തുന്നത്. എനിക്കൊപ്പം തന്നെയുള്ള ഒരു മുഴുനീള കഥാപാത്രത്തെയാണ് അദ്ദേഹം ചെയ്യുന്നത്. അതുകൊണ്ട് തന്നെ ഈ രണ്ടുപേരുടെ ഗൈഡന്‍സിലാണ് ഷാനു എന്ന കഥാപാത്രത്തെ ഞാന് പെര്‍ഫോം ചെയ്തുകൊണ്ടിരിക്കുന്നത്. അത് ശരിക്കും ഞാന് ആസ്വദിക്കുന്നുണ്ട്’- ആസിഫ് പറഞ്ഞു.\nനടി കോഴിക്കോട് ശാരദ നിര്യാതയായി\n'വിവാഹത്തെ കുറിച്ചുള്ള എന്റെ ചിന്ത എന്തെന്നറിയാനുള്ള അർഹത ഞാൻ ഡേറ്റിങ് നടത്തുന്ന വ്യക്തിക്കേയുള്ളൂ': ശ്രുതി ഹാസൻ


കടലിന്റെ ആഴങ്ങളിൽ കൈനീട്ടിയെത്തി രാക്ഷസക്കൂന്തൾ; പിന്നാലെ കൊടുംമിന്നൽ! | The First Footage Ever Recorded ofaGiant Squid in US Waters\nകടലിന്റെ ആഴങ്ങളിൽ കൈനീട്ടിയെത്തി രാക്ഷസക്കൂന്തൾ; പിന്നാലെ കൊടുംമിന്നൽ!\nമനോരമ ലേഖകൻ June 27, 2019 03:07 PM IST\nരാക്ഷസക്കൂന്തൾ– അങ്ങനെയൊരു വിശേഷണം കേട്ടാൽ അൽപം അതിശയോക്തിയെന്നു വിളിക്കുകയേ തരമുള്ളൂ. കാരണം മലയാളികളെ സംബന്ധിച്ച് കറിച്ചട്ടിയിൽ നിറയാന് തക്ക വലുപ്പമുള്ള കടൽ വിഭവങ്ങളിൽ ഒന്നു മാത്രമാണ് കൂന്തൾ. അതിന്റെ പേരിനൊപ്പം എന്തിനാണ് രാക്ഷസനെന്നൊക്കെ ചേർക്കുന്നത്? എന്നാൽ സമുദ്ര ഗവേഷകരെ സംബന്ധിച്ച് രാക്ഷസക്കൂന്തൾ ഇന്നും ഒരു അർധയാഥാർഥ്യമാണ്. അവയെ കണ്ടെത്താൻ ഏറെ ബുദ്ധിമുട്ടാണെന്നതു തന്നെ കാരണം.\nപതിനാലാം നൂറ്റാണ്ടു മുതൽ ലോകത്തെ ഞെട്ടിക്കുന്നുണ്ട് രാക്ഷസക്കൂന്തളുകൾ. കടലിൽ മത്സ്യബന്ധനത്തിനു പോകുന്നവർ പലപ്പോഴും ഇതിനെ കണ്ടതായും അവകാശപ്പെട്ടു. നീരാളിയുടേതു പോലുള്ള രാക്ഷസക്കൈകൾ നീട്ടി രാക്ഷസക്കൂന്തൾ നീന്തി വന്നതും അതിവേഗം വഞ്ചിപായിച്ചു രക്ഷപ്പെട്ടതുമായ എത്രയെത്ര കഥകൾ. മറ്റുള്ളവർ ആദ്യം ഇക്കഥകളൊന്നും വിശ്വസിച്ചില്ലെങ്കിലും തെളിവുകൾ കടൽ തന്നെ കരയിലേക്കിട്ടു കൊടുത്തു. ചത്ത രാക്ഷസക്കൂന്തളുകൾ പലപ്പോഴായി തീരത്തടിഞ്ഞു. ക്രാക്കൻ എന്ന പേരിൽ ഗ്രീക്ക് ഇതിഹാസ കഥകളിലുമുണ്ട് രാക്ഷസക്കൂന്തളുകളുടെ സ്ഥാനം.\nഎന്നാൽ കാലങ്ങൾ കഴിഞ്ഞപ്പോൾ ഇവയെ കണ്ടുകിട്ടാൻ തന്നെ ബുദ്ധിമുട്ടായി. കടലിൽ എവിടെയാണ് ഇവ ഒളിച്ചിരിക്കുന്നതെന്നും തിരിച്ചറിയാൻ പറ്റാത്ത അവസ്ഥ. 2004ലാണ് രാക്ഷസക്കൂന്തളുകളുടെ ഫോട്ടോ ആദ്യമായി ഗവേഷകർക്കു ലഭിക്കുന്നത്. പിന്നെ അത്തരത്തിലൊരു ചിത്രം ലഭിക്കാൻ രണ്ടു വർഷം കാത്തിരിക്കേണ്ടി വന്നു. പിന്നെയും മൂന്നു വർഷം കാക്കേണ്ടി വന്നു അടുത്ത ചിത്രത്തിന്! ഇപ്പോഴിതാ ഗവേഷകർക്കു മുന്നിൽ വീണ്ടുമെത്തിയിരിക്കുന്ന ആഴങ്ങളിലെ ആ അദ്ഭുത ജീവി. മെക്സിക്കൻ ഉൾക്കടലിലായിരുന്നു ഗവേഷകരെ ഞെട്ടിച്ചു കൊണ്ടുള്ള ആ രംഗപ്രവേശം. യുഎസിനോട് ചേര്‍ന്ന് ഇതാദ്യമായാണ് ഇവയെ കണ്ടെത്തുന്നതും.\nനാഷനല് ഓഷ്യാനിക് ആന്‍ഡ് അറ്റ്മോസ്ഫറിക് അഡ്മിനിസ്ട്രേഷന്റെ(എൻഒഎഎ) നേതൃത്വത്തിൽ നടപ്പാക്കിയ പര്യവേഷണ പദ്ധതിയിലായിരുന്നു ‘രാക്ഷസന്റെ’ വരവ് തെളിഞ്ഞത്. പേര് ‘ജയന്റ് സ്ക്വിഡ്’ എന്നാണെങ്കിലും വലുപ്പത്തിൽ അത്ര ‘രാക്ഷസീയം’ ആയിരുന്നില്ല. പ്രായപൂർത്തിയാകാത്ത രാക്ഷസക്കൂന്തളായിരുന്നു വിഡിയോയിൽ പതിഞ്ഞത്. വിവിധ ഗവേഷണ സ്ഥാപനങ്ങൾ ചേർന്നായിരുന്നു മെക്സിക്കോ ഉൾക്കടലിലെ പര്യവേഷണം. ഒരു ഇ–ജെല്ലിഫിഷിന്റെ സഹായത്തോടെയായിരുന്നു രാക്ഷസക്കൂന്തളിനെ ഗവേഷകർ ക്യാമറയിൽ കുടുക്കിയത്.\nഇരയെന്നു തെറ്റിദ്ധരിപ്പിക്കും വിധം തയാറാക്കിയ ഇലക്ട്രോണിക് ജെല്ലിഫിഷായിരുന്നു അത്. അതിനെ റോബട്ടിക് കയ്യുടെ അറ്റത്തുള്ള ക്യാമറയോടു ചേർന്നു തന്നെ ഘടിപ്പിച്ചു. സമുദ്രത്തിലെ ആഴങ്ങളിലെ ഇരുട്ടിൽ പെട്ടെന്നു തിരിച്ചറിയാനായിരുന്നു തിളങ്ങുന്ന ഇ–ജെല്ലി ഫിഷിനെ തന്നെ ഉപയോഗിച്ചത്. എന്തായാലും പ്രതീക്ഷ തെറ്റിയില്ല. ആദ്യം ഒരു മങ്ങിയ കൈ (ടെന്റക്കിൾ) ആണു വിഡിയോയിൽ കാണാനാവുക. പിന്നീട് ഇതു പല കൈകളായി. പെട്ടെന്ന് ഇരുളിൽ നിന്ന് രാക്ഷസക്കൂന്തളെത്തി ഇ–ജെല്ലിഫിഷിനെ വരിഞ്ഞു മുറുക്കി. പിടികിട്ടുന്നില്ലെന്നു മനസ്സിലായതോടെ അതിനെ ഉപേക്ഷിച്ച് സെക്കൻഡുകൾക്കം ഇരുളിലേക്കു മറയുകയും ചെയ്തു.\nകടലിനെ അടുത്തറിഞ്ഞ ഓഷ്യാനോഗ്രഫർമാർക്കു പോലും പേടിസ്വപ്നം സമ്മാനിച്ച ദിനം എന്നാണു കൂന്തളിനെ കണ്ടെത്തിയ ദിവസത്തെപ്പറ്റി സംഘം പറഞ്ഞത്. അതുപക്ഷേ രാക്ഷസക്കൂന്തളിനെ കണ്ടതു കൊണ്ടല്ല. അതിന്റെ ചിത്രം ലഭിച്ച് അരമണിക്കൂർ കഴിഞ്ഞതും ഒരുഗ്രൻ മിന്നലിൽ കപ്പലിലെ ആന്റിനകളിലൊന്ന് കത്തിപ്പോയി. അതോടെ തങ്ങൾക്കു ലഭിച്ച അപൂർവചിത്രം എന്നന്നേക്കുമായി ഇല്ലാതായിപ്പോയെന്നു പോലും അവർ കരുതി. പക്ഷേ കുഴപ്പമൊന്നും സംഭവിച്ചില്ല. അതിനോടകം ആ വിഡിയോ ദൃശ്യങ്ങൾ എൻഒഎഎയുടെ നാഷനൽ സിസ്റ്റമാറ്റിക്സ് ലാബറട്ടറിയിൽ എത്തിച്ചേർന്നിരുന്നു. അവിടത്തെ വിദഗ്ധൻ മൈൽ വെച്ചിയോണെ അതിനെപ്പറ്റിയുള്ള ചെറുവിവരണവും തിരികെ അയച്ചു.\n10 മുതൽ 12 അടി വരെ നീളമുണ്ടായിരുന്നു ആ രാക്ഷസക്കൂന്തളിന്. അങ്ങനെയാണ് അത് അത്ര പ്രായമില്ലാത്ത ഒന്നാണെന്നു തിരിച്ചറിഞ്ഞതും. പൂർണവളർച്ചയെത്തിയ രാക്ഷസക്കൂന്തളിന് 100 അടി വരെ നീളമുണ്ടാകുമെന്നാണു കരുതുന്നത്. എന്നാൽ മനുഷ്യൻ ഇന്നേവരെ കണ്ടെത്തിയതിൽ ഏറ്റവും നീളമുള്ള രാക്ഷസക്കൂന്തളിനു വലുപ്പം 43 അടിയായിരുന്നു. രാക്ഷസക്കൂന്തളിന്റെ ശരാശരി വലുപ്പമാകട്ടെ 30–35 അടിയും. ഇവയ്ക്ക് എട്ടു കൈകളുണ്ട്, രണ്ടു നീളൻ ടെന്റക്കിളുകളും. ടെന്റക്കിളിൽ മൃഗങ്ങളെ വലിച്ചെടുക്കാൻ സഹായിക്കുന്ന തരം അവയവങ്ങളും. ലോകത്തെ ഏറ്റവും വലുപ്പമുള്ള കണ്ണുള്ള ജീവികളും ഇവയാണ്. മീനുകളെയും മറ്റു ചെറുകൂന്തളുകളെയുമൊക്കെ വിഴുങ്ങാനുള്ള സംവിധാനവും വായോടു ചേർന്നുണ്ട്.\nരാക്ഷസക്കൂന്തൾ എന്നാണു പെരെങ്കിലും കടലിലെ ഏറ്റവും വലിയ കൂന്തളുകൾ ‘കൊളോസൽ സ്ക്വിഡ്’ ആണ്. അവയെപ്പറ്റിയും പക്ഷേ ഗവേഷകരുടെ കയ്യിൽ കാര്യമായ വിവരങ്ങളൊന്നുമില്ല. ലോകത്തെ മിക്ക സമുദ്രങ്ങളിലും രാക്ഷസക്കൂന്തളുകളെ കാണാം. എന്നാൽ കൊളോസൽ കൂന്തളുകൾ ദക്ഷിണ സമുദ്രത്തിലെ തണുപ്പേറിയ ഭാഗങ്ങളിൽ മാത്രമേ കാണപ്പെടുകയുള്ളൂ. ഗ്രീക്ക് പുരാണങ്ങളിലൂടെയും ‘പൈററ്റ്സ് ഓഫ് ദ് കരീബിയൻ’ സിനിമയിലൂടെയും കുപ്രസിദ്ധമായ ക്രാക്കനുകൾ എന്ന ഭീകരജീവി കൊളോസൽ കൂന്തളിന്റെ കുഞ്ഞുങ്ങളാണെന്നു കരുതുന്നവർ വരെയുണ്ട്. നോർവെയിലും ഗ്രീൻലൻഡിലുമാണ് കൊളോസലുകളെ ഇതുവരെ അപൂർവമായെങ്കിലും കണ്ടെത്തിയിട്ടുള്ളത്.


വ്യാജ കോവിഡ് പരിശോധനാ സർട്ടിഫിക്കറ്റുമായി യാത്ര: ഒരു വർഷം തടവും 1600 യൂറോ പിഴയും ശിക്ഷ വിധിച്ചു\nമനോരമ ലേഖകൻ January 07, 2022 03:30 PM IST\nബ്രസൽസ് വിമാനത്താവളത്തിന്റെ ഫെയ്സ്ബുക്ക് പേജിൽ നിന്നും.\nബ്രസൽസ് ∙ വ്യാജ കോവിഡ് പരിശോധനാ സർട്ടിഫിക്കറ്റ് ഉപയോഗിച്ച് യാത്രാ നിയമങ്ങൾ മറികടക്കാൻ ശ്രമിച്ച വ്യക്തിക്ക് 12 മാസം തടവും 1600 യൂറോ പിഴയും വിധിച്ചു. ബെൽജിയത്തിലേക്ക് യാത്ര ചെയ്യുന്നതിന് മുമ്പ് എല്ലാ യാത്രക്കാരും നെഗറ്റീവ് പിസിആർ അല്ലെങ്കിൽ റാപ്പിഡ് ആന്റിജൻ പരിശോധനാ ഫലം ഉണ്ടായിരിക്കണമെന്നാണ് പ്രാദേശിക നിയമം. ഇതാണ് പ്രതിയായ വ്യക്തി ലംഘിച്ചത്. തുടർന്ന് നടത്തിയ പരിശോധനയിൽ ഇയാൾക്ക് കോവിഡ് 19 സ്ഥിരീകരിക്കുകയും ചെയ്തു. മറ്റു പ്രതികൾക്ക് ആറു മാസത്തെ തടവും 1600 യൂറോ വീതം പിഴയും ലഭിച്ചതായി ബെൽജിയം വാർത്താ സൈറ്റായ ഏവിയേഷൻ 24 റിപ്പോർട്ട് ചെയ്തു.\nബ്രസൽസ് വിമാനത്താവളത്തിലെ അതിർത്തി കാവൽക്കാർ കഴിഞ്ഞ ഏതാനും മാസങ്ങൾക്കുള്ളിൽ വ്യാജ പരിശോധനാ സർട്ടിഫിക്കറ്റുകൾ ഉപയോഗിച്ച് യാത്ര ചെയ്യാൻ ശ്രമിച്ച 820 പേരെ പിടികൂടിയിട്ടുണ്ട്. കൂടുതൽ നടപടികളിൽ നിന്നു രക്ഷപ്പെടാൻ ബഹുഭൂരിപക്ഷം പേരും ഉടനടി 750 യൂറോ പിഴ അടച്ച് രക്ഷപ്പെടുകയാണ് ചെയ്യുന്നത്. പിടിക്കപ്പെടുന്നവരിൽ 20 ശതമാനം പേർ പിഴയെ എതിർക്കുകയും വിഷയം കോടതിയിൽ എത്തിക്കുകയും ചെയ്യുന്നു ചെയ്യുന്നു.\n160 പേർക്കെതിരെയാണ് പ്രോസിക്യൂട്ടർമാർ കേസെടുത്തിരിക്കുന്നത്. ബുധനാഴ്ച ബാക്ക്‌ലോഗിൽ നിന്നുള്ള ആദ്യത്തെ സംഘത്തിന്റെ കേസാണ് ക്രിമിനൽ കോടതി കൈകാര്യം ചെയ്തത്. പ്രതികളിൽ ഭൂരിഭാഗവും കോടതിയിൽ ഹാജരായില്ല, എന്നാൽ ഒരു സ്ത്രീ തന്റെ നിരപരാധിത്വം വാദിക്കുകയും ആറു മാസത്തെ തടവും പിഴയും ഒഴിവാക്കുകയും ചെയ്തു. മറ്റു മൂന്ന് പ്രതികൾക്ക് 60 മണിക്കൂർ വീതം സാമൂഹിക സേവനം പൂർത്തിയാക്കാൻ ഉത്തരവിട്ടു.


സണ്ണി വെയ്ൻ നായകനാവുന്ന ‘അനുഗ്രഹീതൻ ആന്റണി’ എന്ന ചിത്രത്തിലൂടെ മലയാളത്തിലും അരങ്ങേറ്റം കുറിക്കുകയാണ് ഗൗരി\nJanuary 20, 2021 3:56:56 pm\nഏറെ ജനപ്രീതി നേടിയ തമിഴ് ചിത്രം ’96’ൽ തൃഷയുടെ കുട്ടിക്കാലം അവതരിപ്പിച്ച് ശ്രദ്ധ നേടിയ അഭിനേത്രിയാണ് ഗൗരി ജി കിഷൻ. ചിത്രത്തിൽ വിജയ് സേതുപതിയും തൃഷയുടെയും കഥാപാത്രങ്ങൾക്ക് ഒപ്പം തന്നെ ഗൗരിയുടെ കുട്ടി ജാനുവും പ്രേക്ഷകർക്ക് പ്രിയങ്കരിയായി. സണ്ണി വെയ്ൻ നായകനാവുന്ന ‘അനുഗ്രഹീതൻ ആന്റണി’ എന്ന ചിത്രത്തിലൂടെ മലയാളത്തിലും അരങ്ങേറ്റം കുറിക്കുകയാണ് ഗൗരി.\nഇപ്പോഴിതാ, ഗൗരിയുടെ ഏറ്റവും പുതിയ ചിത്രങ്ങളാണ് സോഷ്യൽ മീഡിയയിൽ ശ്രദ്ധ നേടുന്നത്. ദാവണി ഉടുത്ത് അതിസുന്ദരിയായാണ് ഗൗരി ചിത്രങ്ങളിൽ പ്രത്യക്ഷപ്പെടുന്നത്.\nDhavani pota pongal\nStyled by @shruthimanjari\nHMUA by @mag_makeovers\nCouture by @gundu.malli\nJewels by @jaipurgems\nPhotography by @nirveshmadhav\nFor Suntv Pongal Special Show. pic.twitter.com/rzT26kLakQ\n— Gouri G Kishan (@Gourayy) January 19, 2021\nമലയാളികളാണ് ഗൗരിയുടെ അച്ഛനുമമ്മയും. അമ്മ വൈക്കം സ്വദേശിനിയും അച്ഛൻ അടൂർ സ്വദേശിയുമാണ്. ദളപതി വിജയ് ചിത്രം മാസ്റ്റര്, മാരി സെൽവരാജിന്‍റെ ധനുഷ് ചിത്രം കര്‍ണൻ എന്നിവയിലും അടുത്തിടെ ഗൗരി അഭിനയിച്ചിരുന്നു. ’96’ന്റെ തെലുങ്ക് പതിപ്പിലും ഗൗരി തന്നെയാണ് കുട്ടി ജാനുവിനെ അവതരിപ്പിച്ചത്.\nMirror work all the way\nHMAU by @mag_makeovers\nCouture by @rhuaofficial\nAccessories by @sangeetaboochra\nPhotography by @nirveshmadhav pic.twitter.com/UxVJna9554\nപ്രിൻസ് ജോയ് ആണ് ഗൗരിയുടെ മലയാളം അരങ്ങേറ്റചിത്രമായ ‘അനുഗ്രഹീതൻ ആന്റണി’ സംവിധാനം ചെയ്യുന്നത്. ചിത്രത്തിന്റെ കഥയൊരുക്കിയിരിക്കുന്നത് നവീൻ ടി മണിലാൽ ആണ്. എസ് തുഷാറാണ് ചിത്രം നിർമ്മിക്കുന്നത്. അടുത്തിടെ ചിത്രത്തിന്റെ ട്രെയിലറും റിലീസ് ചെയ്തിരുന്നു.\nRead more: സണ്ണി വെയ്ൻ നായകനാകുന്ന അനുഗ്രഹീതൻ ആന്റണിയുടെ ട്രെയിലർ\nWeb Title: Gouri g kishan photos anugraheethan antony release


Sunday, September 26, 2021 18:14:34 PM\nസ്വന്തം ലേഖകൻ: അർ‌ജന്റീന ഫെൻസിങ് താരം മരിയ ബെലൻ പെരസ് മൗറിസിന് ഇന്നലെ മെഡലൊന്നും കിട്ടിയില്ലെങ്കിലും ആഘോഷദിനമായിരുന്നു. കാരണം, മത്സരം കഴിഞ്ഞയുടൻ കിട്ടിയ വിവാഹഭ്യർഥന! പരിശീലകനായ ലൂക്കാസ് ഗ്വില്ലർമോ സോസെഡോയാണ് മരിയയെ അപ്രതീക്ഷിതമായി പ്രപ്പോസ് ചെയ്തത്. ഹംഗറിയുടെ അന്ന മാർട്ടനോടു തോറ്റ ശേഷം മരിയ മാധ്യമങ്ങളോടു സംസാരിക്കവേ പിന്നിൽ നിന്ന സോസെഡോ “എന്നെ വിവാഹം കഴിക്കാമോ..പ്ലീസ്?“ എന്നെഴുതിയ കടലാസ് ഉയർത്തിക്കാട്ടുകയായിരുന്നു.\nമാധ്യമപ്രവർത്തകരുടെ ചിരി കണ്ടു തിരിഞ്ഞു നോക്കിയ മരിയ ആദ്യം ഒന്നമ്പരന്നു. പിന്നെ മാസ്ക് താഴ്ത്തി വിസ്മയത്തോടെ ചിരിച്ചു. സോസെഡോയെ കെട്ടിപ്പിടിച്ചു. ‘‘ഞാൻ യെസ് പറഞ്ഞു,“ മരിയ മാധ്യമപ്രവർത്തകരോടു പറഞ്ഞു.\n“ഞങ്ങൾ പരസ്പരം വളരെയധികം ഇഷ്ടപ്പെടുന്നു. ഇടയ്ക്ക് തീർച്ചയായും വഴക്കുകളൊക്കെ ഉണ്ടായിട്ടുണ്ട്. പക്ഷേ, ഒരുമിച്ചുള്ള നിമിഷങ്ങൾ ഞങ്ങളെ സംബന്ധിച്ച് സന്തോഷപ്രദമാണ്. ഇനി ഞങ്ങൾക്ക് ഒരുമിച്ചു ജീവിക്കണം,“ മരിയ പറഞ്ഞു.\n“ഞാൻ അവളെ ഇഷ്ടപ്പെടുന്നു. ആദ്യ റൗണ്ടിൽ തോറ്റപ്പോൾ അവൾ കടുത്ത നിരാശയിലായിരുന്നു. ഈ വിവാഹാഭ്യർഥന അവള്‍ക്ക് സന്തോഷം പകരുമെന്ന പ്രതീക്ഷയിലാണ് ആ സമയത്ത് അങ്ങനെ ചെയ്തത്. ആദ്യ റൗണ്ടിൽ മരിയ ജയിച്ചിരുന്നെങ്കിൽ വിവാഹാഭ്യർഥന നടത്താൻ ഞാൻ കാത്തിരിക്കുമായിരുന്നു,“ സോസെഡോ പറഞ്ഞു.


അന്ന് ഞാന് കാണുമ്പോള് ദുല്‍ഖറിന്റെ മടിയിലായിരുന്നു പ്രണവ്: ആദ്യമായി കണ്ടുമുട്ടിയ അനുഭവം പങ്കുവെച്ച് വിനീത് ശ്രീനിവാസന് | Southlive\nഅന്ന് ഞാന് കാണുമ്പോള് ദുല്‍ഖറിന്റെ മടിയിലായിരുന്നു പ്രണവ്: ആദ്യമായി കണ്ടുമുട്ടിയ അനുഭവം പങ്കുവെച്ച് വിനീത് ശ്രീനിവാസന്\nവിനീത് ശ്രീനിവാസന്റെ ‘ഹൃദയം’ സിനിമയ്ക്കായുള്ള കാത്തിരിപ്പിലാണ് സിനിമ പ്രേമികള്. പ്രണവ് മോഹന്‍ലാലും, കല്യാണി പ്രിയദര്‍ശനും, ദര്‍ശന രാജേന്ദ്രനും ഒന്നിക്കുന്ന സിനിമ ജനുവരി 21 നാണ് റിലീസ് ചെയ്യുന്നത്. പ്രണവിനെ ആദ്യമായി കണ്ടുമുട്ടിയ ഓര്‍മ പങ്കുവെക്കുകയാണ് വിനീത് ശ്രീനിവാസന്. ക്ലബ് എഫ്.എമ്മിന് നല്‍കിയ അഭിമുഖത്തിലാണ് വിനീത് പ്രണവിനെ പറ്റി പറഞ്ഞത്.\n‘പ്രണവിനെ ഞാന് ആദ്യമായി കാണുന്നത് അമ്മയുടെ ഷോയില് വെച്ചാണ്. അമ്മയുടെ ആദ്യ ഷോ ആയിരുന്നു അത്. കമല്‍ഹാസനായിരുന്നു ഗസ്റ്റ്. ഞാനിരിക്കുന്ന സീറ്റിന്റെ കുറച്ച് അപ്പുറത്തായി ദുല്‍ഖര് ഇരിപ്പുണ്ട്. ദുല്‍ഖറിന്റെ മടിയിലാണ് പ്രണവ് ഇരിക്കുന്നത്. ദുല്‍ഖര് അന്ന് കുട്ടിയാണ്. അതിലും കുട്ടിയാണ് പ്രണവ്.\nമാനം തെളിഞ്ഞേ നിന്നാല് എന്ന പാട്ടിന്, തേന്മാവിന്‍കൊമ്പത്തിലെ ഡ്രസ് ഒക്കെ ഇട്ട് ലാലങ്കിള് ഡാന്‍സ് കളിക്കുകയാണ്. അപ്പോള് ഫാന്റയുടെ ഒരു ടിന് ഒക്കെ കുടിച്ച് അപ്പു ലാലങ്കിളിന്റെ ഡാന്‍സ് കാണുകയായിരുന്നു,’ വിനീത് പറഞ്ഞു.\nസംഗീതത്തിന് പ്രാധാന്യം നല്‍കിയിരിക്കുന്ന ചിത്രത്തില് 15 ഗാനങ്ങളാണ് ഉള്‍ക്കൊള്ളിച്ചിരിക്കുന്നത്. കഴിഞ്ഞ ദിവസമായിരുന്ന ചിത്രത്തിന്റെ ഓഡിയോ ലോഞ്ച്. വര്‍ഷങ്ങള്‍ക്ക് ശേഷം കാസറ്റിലും ഒരു മലയാളസിനിമയുടെ ഗാനങ്ങള് റിലീസ് ചെയ്തിരിക്കുകയാണ്.


JYOTHIRMAYAM | നവരാത്രി മുംബെയില്-3\nPosted September 21st, 2009 by Jyothi & filed under മുംബൈ ജാലകം.\nഇന്നലെ ഇവിടെ മുംബൈയില് ഞങ്ങളുടെ ഒരു സുഹൃദ് വലയത്തിലെ ഓണം മീറ്റ് ആയിരുന്നു. രാവിലെ അതിനേരത്തെ മീറ്റ് ചെയ്യുന്ന സ്ഥലത്തെത്തി അല്‍പ്പം പാചകവും പൂക്കളമിടലും കലാപരിപാടികളുമൊക്കെയായി സമയം പോയതറിഞ്ഞില്ല. രാത്രി ഊണും കഴിഞ്ഞാണു തിരികെയെത്തിയതു. തിരിച്ചു കാറില് വരുമ്പോള് പലസ്ഥലങളിലായി പന്തലുകള് സജീവമായിക്കൊണ്ടിരിക്കുന്നതു കണ്ടു. പക്ഷേ കുട്ടികള് മാത്രം .മുതിര്‍ന്നവര് എത്തിച്ചേരാന് സമയാമാകുന്നതേയുള്ളൂ. ഇത്തിരി ഇച്ഛാഭംഗം തോന്നി.\nഞങ്ങളുടെ ഫ്ലാറ്റിനു എതിര്‍വശത്തായി റോഡു മുറിച്ചു കടന്നാലുടനെ ഒരു പന്തലുണ്ടു. ഇവിടെ വളരെ ഉത്സാഹപൂര്‍വ്വം എല്ലാവര്‍ഷവും പൂജയും ഗര്‍ബയും പതിവുണ്ടു. ചേരികളിലെ ആള്‍ക്കാരാണു അധികവും. അതിനാല് എല്ലാവര്‍ഷവും എന്തെങ്കിലുമൊക്കെ ലഹളയില് അവസാനിയ്ക്കാറുമുണ്ടു. പക്ഷേ പിറ്റേ വര്‍ഷത്തെയ്ക്കു അതൊക്കെ മറന്നു അവര് പൂര്‍വ്വാധികം ഉഷാറായി ആഘോഷത്തിനു തയ്യാറെടുക്കുന്നു. കുട്ടികളുടെ ഗ്രൂപ് ഇവിടെ നല്ല ഉത്സാഹത്തിലാണ്. ഞങ്ങളുടെ ബെഡ് റൂമിലെ ജനാല തൂറന്നാല് ഇവരുടെ കളി കാണാം. ചുറ്റും വിതാനവും മറയുമുണ്ടെങ്കിലും ഒരു കസേരയുടെ മുകളില് കയറി നിന്നു ഞാന് കുറെ നേരം കളിയും നോക്കി നിന്നു. ഇവരുടെ നൃത്തശൈലിയേക്കാള് എനിയ്ക്കിഷ്ടം പാട്ടിന്റെ സിലക്ഷനാണു. വളരെയധികം captivating ആയ പാട്ടുകള് എല്ലാവര്‍ഷവും ഇവര് കണ്ടെത്തുന്നു. ഇനി നവരാത്രിക്കാലം കഴിയുന്നതുവരെ എന്നും ഇവരുടെ പാട്ടുകള് കേട്ടാണു ഞങ്ങള് ഉറങ്ങുക. സമയപരിമിതി ഉള്ളതിനാല് കുഴപ്പമില്ല. പക്ഷേ ചില ദിവസങ്ങളില് 12 മണി വരെയെല്ലാം നീളുമ്പോള് ഇത്തിരി ശല്യമായി തോന്നാറില്ലെന്നില്ല. കാരണം കാതടപ്പിയ്ക്കുന്നതരം ഒച്ച തന്നെ.\nപാട്ടുകളുടെ സിലക്ഷന് വളരെ മുങ്കൂട്ടിത്തന്നെ തുടങ്ങുന്നു. നാടന് പാട്ടുകള്‍ക്കാണു ഇത്തവണ കൂടുതല് ഡിമാന്‍ഡ് എന്നു തോന്നുന്നു. ഗോരഗോണില് നടക്കുന്ന ഫാല്‍ഗുനി പഥക്കിന്റെ പ്രോഗ്രാമിനാണു ഏറ്റവുമധികം ആള്‍ക്കാരെത്തുന്നതു. വിവിധ ഗ്രൂപ്പുകള് സ്പ്പോണ്‍സര് ചെയ്യുന്ന പല മത്സരങ്ങലും സമ്മാനങ്ങളും ഡാന്‍സ്, വേഷവിധാനം എന്നിവയ്ക്കായി ഉണ്ടു.\nഇന്നു ഈദ് ആണല്ലോ? അതിനാലാവാം ഇതുവരെയും ശബ്ദകോലാഹലമൊന്നും തൂടങ്ങിയിട്ടില്ല. അരമണിക്കൂര് മുന്‍പു പെട്ടെന്നു വന്ന ശക്തിയായ മഴയും ഇടിവെട്ടും എല്ലാവരുടെയും ഉന്മേഷത്തിനേയും കെടുത്തിക്കളഞ്ഞെന്നു തോന്നുന്നു. കളിയ്ക്കാനുള്ള സ്ഥലമൊക്കെ നനഞ്ഞു കാണും പലസ്ഥലത്തും. അതിനാല് കുട്ടികളും നിരാശരായിട്ടിരിയ്ക്കുകയായിരിയ്ക്കും…പൂജ മുടക്കം വരുത്തില്ല എന്തായാലും. ഒരു പക്ഷേ ഇന്നു വേഗം പരിപാടി പേരിനുമാത്രമായി കാണുമായിരിയ്ക്കും, നോക്കാം. നാളെ വിശേഷങ്ങള് പറയാം , കേട്ടോ!\nOne Response to “നവരാത്രി മുംബെയില്-3”\nപാവപ്പെട്ടവന് September 21, 2009\nഇന്നു ഈദ് ആണല്ലോ? .അതിനാലാവാം ഇതുവരെയും ശബ്ദകോലാഹലമൊന്നും തൂടങ്ങിയിട്ടില്ല.\nഅപ്പോള് മടങ്ങി പോയോ ?


ലൈബ്രേറിയന്, എഴുതിയത് സി.വി. ബാലകൃഷ്‌ണന് , വിഷയം നോവല് , ISBN 9788126452330, Published by DC Books ::: കേരളാ ബുക്ക് സ്റ്റോർ\nAuthor സി.വി. ബാലകൃഷ്‌ണന്\nOther Books of സി.വി. ബാലകൃഷ്‌ണന്\nmore about author സി.വി. ബാലകൃഷ്‌ണന്


രാഷ്ട്രീയ പാർട്ടികൾ ഡൽഹിയില് കലാപം വളർത്തുന്നുവെന്ന് എഎപി - Janayugom Online\nFebruary 02, 2020, 6:20 pm\nചില രാഷ്ട്രീയ പാർട്ടികൾ ഡൽഹിയിൽ കലാപവും അശാന്തിയും വളർത്താൻ പരിപാടികൾ ആസൂത്രണം ചെയ്യുന്നതായി എഎപി. മുഖ്യ തെരഞ്ഞെടുപ്പ് കമ്മിഷണറായ സുനിൽ അറോറയ്ക്ക് ആം ആദ്മി പാർട്ടി എഴുതിയ കത്തിലാണ് കേന്ദ്ര രാഷ്ട്രീയ പാർട്ടികൾക്കെതിരെ ആരോപണം ഉന്നയിച്ചിരിക്കുന്നത്. ഡൽഹി പൊലീസ് കമ്മിഷണറായ അമൂല്യ പട്നായിക്കിനോടും നിയമ നിർവ്വഹണ ഏജൻസികളോടും അക്രമം തടയാനാവശ്യനായ നടപടികൾ സ്വീകരിക്കാൻ നിർദ്ദേശിക്കണമെന്നും കത്തിൽ പറയുന്നു. ഡൽഹിയിൽ തെരഞ്ഞെടുപ്പ് അടുത്തുവരുന്ന സാഹചര്യത്തിലാണ് എഎപി ഇങ്ങനെയൊരു കത്തെഴുതിയത്.\nഡൽഹിയില് നടക്കുന്ന സാമൂഹ്യ വിരുദ്ധ പ്രവർത്തനങ്ങൾ ചില രാഷ്ട്രീയ പാർട്ടികൾ കണ്ടില്ലെന്നു നടിക്കുന്നതായി എഎപി ആരോപിക്കുന്നു. ഇത്തരകാർക്ക് മൗനാനുവാദം നൽകുന്നതിലൂടെ ഡല്‍ഹിയിൽ അരക്ഷിതാവസ്ഥ സൃഷ്ടിക്കുകയാണെന്നും എഎപി കുറ്റപ്പെടുത്തുന്നു. ഇത് ഡൽഹിയിലെ ക്രമസമാധാനം തകർക്കുകയും സ്വതന്ത്രവും നീതിയുക്തവുമായ തെരഞ്ഞെടുപ്പ് നടത്തുന്നതിന് തടസമുണ്ടാക്കുകയും ചെയ്യും.\nഷഹീന് ബാഗിലും ജാമിയ മിലിയയിലും ബിജെപി സംഘർഷാവസ്ഥ സൃഷ്ടിക്കാന് ശ്രമിക്കുന്നതായും എഎപി ആരോപിക്കുന്നു. ഡല്‍ഹിയിലെ സരിത വിഹാറിനടുത്ത് ധാരാളം ആളുകൾ കൂടി നിൽക്കുന്നതിന്റെ വീഡിയോ ദൃശ്യങ്ങളും സുനിൽ അറോറയ്ക്ക് അയച്ച കത്തിൽ ഉൾപ്പെടുത്തിയിട്ടുണ്ട്. ഡൽഹി നിയമസഭ തെരഞ്ഞെടുപ്പിനെ അട്ടിമറിക്കാനുള്ള ഗൂഢാലോചന നടക്കുന്നതായി തങ്ങൾ ഭയപ്പെടുന്നുവെന്നും എഎപി പറയുന്നു.\nജാമിയ മിലിയയിൽ പതിനേഴുകാരൻ സിഎഎ പ്രതിഷേധക്കാർക്കു നേരെ വെടിയുതിർത്തിരുന്നു. അതേ ദിവസം നടന്ന റാലിയിൽ പ്രധാനമന്ത്രിയെയാണോ ഷഹീൻ ബാഗിലെ പ്രതിഷേധക്കാരെയാണോ നിങ്ങൾ പിന്താങ്ങുന്നതെന്ന് അമിത് ഷാ ചോദിച്ചിരുന്നു. ഷഹീൻ ബാഗിലെ പ്രതിഷേധം ഇന്ത്യയുടെ ആഗോള തലത്തിലെ ഉയർച്ചയെ ബാധിച്ചതായി യുപി മുഖ്യമന്ത്രി ആദിത്യ നാഥ് പറഞ്ഞു. രാജ്യദ്രോഹികളെ വെടിവച്ചു കൊല്ലണമെന്ന അനുരാഗ് ഠാക്കൂറിന്റെ പ്രസ്താവനയും ഈയടുത്ത കാലത്ത് വിവാദമായിരുന്നു.\nEnglish summary: Political parties make riot in Delhi says AAP\nകോവിഡ് രണ്ടാം തരംഗം; ഇന്ത്യക്ക് സഹായവുമായി ഗൂഗിൾ


മാധവന്‍കുട്ടിക്ക് മറുപടി ഭാഗം ഒന്ന് - Roundup Kerala\nHome Cover Story മാധവന്‍കുട്ടിക്ക് മറുപടി ഭാഗം ഒന്ന്\nമാധവന്‍കുട്ടിക്ക് മറുപടി ഭാഗം ഒന്ന്\nസി.പി.എം സംസ്ഥാന സമ്മേളനത്തിനു ശേഷം സംസ്ഥാനത്തു നിലനില്‍ക്കുന്ന മാധ്യമ സിന്‍ഡിക്കേറ്റിനെക്കുറിച്ചു വിപുലമായ ചര്‍ച്ചകളാണ് വാര്‍ത്താ മാധ്യമങ്ങള് സംഘടിപ്പിച്ചത്. സമ്മേളനം കഴിഞ്ഞാലും എരിവും പുളിയും നിലനിര്‍ത്തണം. ഏതായാലും സിന്‍ഡിക്കേറ്റ് ചര്‍ച്ച കൊഴുത്തു.\nഭാഗ്യവശാല് ഈ ചര്‍ച്ചയുടെ ഭാഗമാകാന് പത്രം ദൈ്വവാരികയ്ക്കും സാധിച്ചു. ദേശാഭിമാനി കണ്‍സള്‍ട്ടന്റ് എഡിറ്റര് എന്.മാധവന്‍കുട്ടി റിപ്പോര്‍ട്ടര് ചാനലിന്റെ ചര്‍ച്ചയിലാണ് പത്രം ദൈ്വവാരികയേയും അതിന്റെ മാനേജിംഗ് എഡിറ്റര് എസ്.ചന്ദ്രമോഹന് എന്ന ഈയുള്ളവനേയും മാധ്യമ സിന്‍ഡിക്കേറ്റായി പ്രഖ്യാപിച്ചത്. ഭാഗ്യം.\nആരോപണം എഡിറ്റര്‍ക്കെതിരെ ആയതുകൊണ്ട് ഈ ലേഖനത്തില് ഇതെഴുതുന്നതയാളെക്കുറിച്ച് സ്വയം പരാമര്‍ശം നടത്തുക എന്ന അറുബോറന് ഇടപാടിന് വായനക്കാര് ക്ഷമിക്കുക. ” തിരുവനന്തപുരത്തു നിന്നും പ്രസിദ്ധീകരിക്കുന്ന പത്രം എന്ന ചെറിയ മാഗസിനുണ്ട്. അതിന്റെ എഡിറ്റര് ചന്ദ്രമോഹന് എന്നൊരാളുണ്ട്. അയാളിലൂടെ സി.പി.എമ്മിനെതിരേയും ഔദ്യോഗികനേതൃത്വത്തിനെതിരേയും അസത്യവാര്‍ത്തകള് നിരന്തരം ഞാന് എഡിറ്ററായിരുന്ന ഇന്ത്യന് എക്‌സ്പ്രസ് അടക്കമുള്ള മുഖ്യധാരാമാധ്യമങ്ങളില് കൊടുത്തുകൊണ്ടിരുന്നു. പിന്നീട് ഞാനിത് എന്റെ പത്രത്തില് നിര്‍ത്തിച്ചു”\nഇതാണ് ഉദാരമനസ്‌കനായ എന്.മാധവന്‍കുട്ടി പത്രത്തെക്കുറിച്ചും എന്നെക്കുറിച്ചും പറഞ്ഞത്. ഞാനിത്ര വലിയ ആളോ എന്ന ഞെട്ടലഭിമാനത്തോടെ കേട്ടിരുന്നപ്പോള് പലതും മനസിലൂടെ കടന്നുപോയി. ഞാന് ഗുരുസ്ഥാനീയനായി കാണുന്ന എന്.മാധവന്‍കുട്ടിയെ എനിക്ക് ആക്ഷേപിക്കാന് അവകാശമില്ലാത്തതിനാല് അതിനൊന്നും ശ്രമിക്കാതെ ചില കാര്യങ്ങള് വിശദീകരിക്കാന് ആഗ്രഹിക്കുന്നു. ഇത് എന്.മാധവന്‍കുട്ടിയോടും അദ്ദേഹം പ്രതിനിധാനം ചെയ്യുന്ന സംവിധാനത്തോടുമുള്ള കുമ്പസാരമായും കണക്കാക്കാം.\nദേശാഭിമാനിയില് ജോലി ചെയ്തിരുന്ന എന്നെ സമകാലിക മലയാളം വാരികയിലേക്കു ശുപാര്‍ശ ചെയ്തതും നിയമിച്ചതും മാധവന്‍കുട്ടിയാണ്. പിന്നീട് അദ്ദേഹം ദേശാഭിമാനിയില് കണ്‍സള്‍ട്ടിംഗ് എഡിറ്റായി എത്തിയപ്പോഴും സന്തോഷം തോന്നി. കാരണം കേരളത്തിലെ ജേര്‍ണലിസ്റ്റുകളില് ബുദ്ധി കൊണ്ടും വിശകലന പാടവം കൊണ്ടും മുന്‍നിരയില് നില്‍ക്കുന്ന സീനിയര് ജേര്‍ണലിസ്റ്റാണ് എന്.മാധവന്‍കുട്ടി. ഏകദേശം 15 വര്‍ഷം മുന്‍പ് ഒരു സ്വകാര്യ സംഭാഷണത്തില് അദ്ദേഹം സ്വന്തം അനുഭവം വിവരിച്ചത് ഓര്‍മ്മയുണ്ട്.\nഇ.കെ.നായനാര് ഒരു പൊതുസമ്മേളനത്തില് പ്രസംഗിക്കുന്നു. ബൂര്‍ഷ്വാ മാധ്യമങ്ങളെ കളിയാക്കി സഖാവ് കത്തിക്കയറുമ്പോഴാണ് പ്രസംഗം ഇന്ത്യന് എക്‌സ്പ്രസിനായി റിപ്പോര്‍ട്ടു ചെയ്യാന് മാധവന്‍കുട്ടി കടന്നുവരുന്നത്. ഇതാ വരുന്നു ഒരു ബൂര്‍ഷ്വാ മാധ്യമക്കാരന് നായനാര് എന്.മാധവന്‍കുട്ടിയെ ചൂണ്ടി പറഞ്ഞു. നില്‍ക്കണോ, ഓടണോ എന്നറിയാതെ പകച്ചു നിന്ന കാര്യം പറഞ്ഞു മാധവന്‍കുട്ടി ചിരിച്ചു.\nഇന്ന് നായനാര് ജീവിച്ചിരുന്നെങ്കില് ഇതാ വരുന്നു സഖാവ് മാധവന്‍കുട്ടി എന്നു പറഞ്ഞേനെ! ഇന്ത്യയിലെ കുത്തക മുതലാൡഗ്രൂപ്പായ ഗോയങ്ക കുടുംബത്തിന്റെ സ്ഥാപനത്തില് ജോലി ചെയ്ത മാധവന്‍കുട്ടി റിട്ടയര്‍മെന്റിനു ശേഷമെങ്കിലും ഈ നാട്ടിലെ കൂലിപ്പണിക്കാരന്റെ അത്താണിയായ ദേശാഭിമാനിയുടെ കണ്‍സള്‍ട്ടന്റ് എഡിറ്ററായി മാറിയത് നല്ലകാര്യം. മനുഷ്യ മനസില് മാറ്റമുണ്ടാവുകയും 60 വയസുവരെ എതിര്‍ത്തുകൊണ്ടിരുന്നതിനെ മനംമാറ്റം വന്നു വരിക്കുകയും ചെയ്ത മഹാമനസ്‌കതയും നല്ലത്.\nഎന്നാല് മാധവന്‍കുട്ടി ചില സ്ഥാനമാനങ്ങള് നേടാനായി എം.എ.ബേബിയേയും ഡോ.തോമസ് ഐസക്കിനേയും പിണറായി വിജയനേയും മണിയകിക്കുകയാണെന്നു മാധ്യമ സുഹൃത്തുക്കള്‍ക്കിടയില് വ്യാപകമായ സംസാരമുണ്ടായി. മനുഷ്യാവകാശ കമ്മീഷന്റെ അംഗമാകാനും വിവരാവകാശ കമ്മീഷണറാവാനും അദ്ദേഹം ശ്രമിച്ചുവത്രേ. ഈ ഫയലുകള് വെട്ടി ദൂരെ കളഞ്ഞതു വി.എസ്.അച്യുതാനന്ദനാണെന്നും സിന്‍ഡിക്കേറ്റംഗങ്ങള്‍ക്കിടയില് സംസാരമുണ്ടായി. ഇതിന്റെ സത്യാവസ്ഥ ഇതുവരെ വെളിവായിട്ടില്ല.\nഎന്നാല് എന്.മാധവന്‍കുട്ടി പിണറായി വിജയന്റേയും ബേബിയുടേയും ഐസക്കിന്റേയും കാര്യത്തില് കാണിക്കുന്ന അമിതാവേശവും വിക്ഷുബ്ദ വികാര പ്രകടനങ്ങളും അദ്ദേഹമൊരു ഭൈമീകാമുകനല്ലേയെന്നു എന്നെപ്പോലുള്ള സിന്‍ഡിക്കേറ്റ് അല്‍പ്പബുദ്ധികളില് സംശയമുണര്‍ത്തിയിട്ടുണ്ട്. ഏതായാലും ദേശാഭിമാനി കണ്‍സള്‍ട്ടിംഗ് എഡിറ്റര് എന്ന പദവി ദേശാഭിമാനിക്കുള്ളിലെ എതിര്‍പ്പുകള് മറികടന്ന് പാര്‍ട്ടി സെക്രട്ടറി പിണറായി വിജയന് അദ്ദേഹത്തിനു നല്‍കിയപ്പോള് സംശയങ്ങള് ഏറെക്കുറെ ശരിയായി.\nദേശാഭിമാനിയോടും ദേശാഭിമാനിക്കാരോടും മാധവന്‍കുട്ടിക്ക് പരമ പരിഹാസമായിരുന്നു എന്ന് അദ്ദേഹവുമായി പലവട്ടം സംസാരിച്ചിട്ടുള്ള എനിക്കു വ്യക്തായും അറിയാം. കമ്യൂണിസ്റ്റു പാര്‍ട്ടിയോടും പാര്‍ട്ടി നേതാക്കളോടും അക്കാലത്ത് അദ്ദേഹത്തിന് പുച്ഛമായിരുന്നു. ദേശാഭിമാനിയെ അന്നു നയിച്ചിരുന്നവരെല്ലാം വിവരമില്ലാത്തവര് എന്ന അഭിപ്രായമായിരുന്നു അദ്ദേഹത്തിന്.\nഇതുവായിക്കുമ്പോള് എന്റെ മനസിലുള്ളതു മുഴുവന് തുറന്നുപറയാന് അടുപ്പമുള്ളയാളാണ് എന്.മാധവന്‍കുട്ടിക്ക് ഞാന് എന്നു വായനക്കാര് തെറ്റിദ്ധരിക്കരുത്. നേരെ മറിച്ചാണ് കാര്യങ്ങള്. 1998ല് ഞാന് ഇന്ത്യന് എക്‌സ്പ്രസിനു കീഴിലുള്ള മലയാളം വാരികയില് ചേരുമ്പോള് പത്രത്തിന്റേയും വാരികയുടേയും ബ്യൂറോ ഒന്നാണ്. റസിഡന്റ് എഡിറ്ററായ എന്.മാധവന്‍കുട്ടിയുടെ മുറിയോടു ചേര്‍ന്നാണ് ബ്യൂറോ.\nജോണ് മേരി, ഉദയകുമാര്, എന്.നരേന്ദ്രന്, ഗില്‍വസ്റ്റര്, അരുണ്, ഫോട്ടോഗ്രാഫര് നാരായണന് തുടങ്ങിയവരാണ് അന്ന് ഇന്ത്യന് എക്‌സ്പ്രസ് ബ്യൂറോയിലുള്ളത്. ദിവസവും രാവിലെ 11 മണിയോടെ മാധവന്‍കുട്ടി തന്റെ മുറിയിലെത്തും. ഞങ്ങളുടെ നെഞ്ചിടിപ്പു കൂടും. ഏതെങ്കിലും ഒരു ഹതഭാഗ്യവാന് വിളിവരും. തെറി പറയാനാണെന്ന് ഉറപ്പ്. അയാള് ഞെട്ടലോടെ എണീറ്റ് ബാക്കിയുള്ളവരുടെ മുഖത്ത് ദയനീയതയോടെ നോക്കും. മറ്റുള്ളവര് സഹതാപത്തോടെയും. അനുശോചനം മുഖത്തു പ്രകടിപ്പിച്ചും യാത്രാമൊഴി നല്‍കും. ഹതഭാഗ്യന് അകത്തു കയറിയാല് ബാക്കിയുള്ളവര്‍ക്ക് ആശ്വാസമാണ്. അവനു ഭേഷായി കിട്ടിയതു തന്നെ-മറ്റുള്ളവര് ഗൂഢമായി പറഞ്ഞു കളിയാക്കും. അപ്പോഴേക്കും അടുത്തയാളുടെ ഊഴം വരും.\nഅകത്തുകയറിയാല് ടിയാന്റെ മുന്‍ദിവസത്തെ ഏതെങ്കിലും ചെറുതോ വലുതോ ആയ ചെയ്തികളുടെ പേരില് തലങ്ങും വിലങ്ങും ശാസനയാണ്. നരച്ച താടിയും ബീഭത്സമായ ഭാവഹാവാദികളും ഇടതടവില്ലാത്ത ഫയറിംഗും കഴിഞ്ഞിറങ്ങുന്ന ഹതഭാഗ്യന് മിക്കവാറും അവശനായിരിക്കും. ഒരു നെഗറ്റീവ് ഹോറര് ഫിലിം കണ്ടപോലെ എന്നാണ് ഇിനെക്കുറിച്ച് ഒരു ഹതഭാഗ്യന് പ്രതികരിച്ചത്.\nഇനി, അദ്ദേഹം ശകാരിക്കുന്ന കാര്യങ്ങളും വിചിത്രമാണ്. മലയാളം വാരികയില് എനിക്കു ബന്ധമില്ലാത്തതും എഡിറ്റര് ജയചന്ദ്രന് നായര്‍ക്കു ഉത്തരവാദിത്തമുള്ളതുമായ കാര്യങ്ങള്‍ക്കാണ് എനിക്കു ശകാരം. ചോദ്യങ്ങള്‍ക്ക് ഉത്തരം ഞാന് നല്‍കണം. അവഹേളിക്കലും ഈ ഫയറിംഗിന്റെ ഭാഗമാണ്.\nഒരിക്കല് എന്നെ ഫയര്‍ചെയ്തിരുത്തിയ ശേഷം ബ്യൂറോ ചീഫായിരുന്ന ജോണ് മേരിയെ വിളിപ്പിച്ചു. എന്റെ മുന്നില്‍വെച്ച് അദ്ദേഹത്തെ ശകാരിക്കാന് തുടങ്ങിയപ്പോള് ഞാന് മെല്ലെ എണീറ്റ് വലിയാന് നോക്കി. നിങ്ങള് അവിടെയിരിക്കൂ- മാധവന്‍കുട്ടി കല്‍പ്പിച്ചു. എന്റെ മുന്നില്‍വെച്ചാണ് പിന്നെ അവഹേളനം. സി.പി.എമ്മിനെക്കുറിച്ചും അതിന്റെ നേതാക്കളെക്കുറിച്ചും എന്തു വൃത്തികേടുകളാണ് മാധവന്‍കുട്ടി വിളിച്ചു പറഞ്ഞിട്ടുള്ളതെന്ന് ഞങ്ങള്‍ക്കെല്ലാവര്‍ക്കുമറിയാം. വയറ്റുപ്പിഴപ്പ് ഓര്‍ത്തിട്ടാവണം എല്ലാവരും നിശബ്ദരായി ശകാരങ്ങള് കേട്ടിരുന്നു.\nഇവിടെ സൂചിപ്പിച്ച പേരുകാരില് എന്റെ പ്രിയസുഹൃത്ത് നരേന്ദ്രന് അന്തരിച്ചു. മറ്റുള്ളവരോട് ചോദിച്ചാല് ഇപ്പറഞ്ഞത് സത്യമാണോ എന്നു ബോധ്യമാകും. ഇവരാരും ഇന്ന് ഇന്ത്യന് എക്‌സ്പ്രസിലല്ല. മാധവന്‍കുട്ടിയുടെ കര്‍ശന ഭരണമാണ് പലരേയും മറ്റു മാധ്യമങ്ങളില് എത്തിച്ചത്. ദീര്‍ഘനാളത്തെ സേവനത്തിനു ശേഷം മാധവന്‍കുട്ടി ഇന്ത്യന് എക്‌സ്പ്രസ് വിടുമ്പോള് പ്രതിഭാശാലികളായ പലരും വിട്ടുപോയി. പ്രശസ്ത വനിതാ ജേര്‍ണലിസ്റ്റ് ലീലാമേനോന് മാധവന്‍കുട്ടിയുമായുള്ള ഭിന്നതയാല് കരഞ്ഞുകൊണ്ടാണ് ഇന്ത്യന് എക്‌സ്പ്രസ് വിട്ടത്. പത്രത്തിന്റെ ഗ്രാഫ് കുടത്തെ താണത് അദ്ദേഹത്തിന്റെ വലിയ സംഭാവനയുമാണ്. ദേശാഭിമാനിയില് ഈ ശൗര്യം വിലപ്പോവുന്നില്ലെന്നാണ് അവിടന്നു ലഭിക്കുന്ന വിവരം. അതും ഭാഗ്യം!\nPrevious articleസിനിമ പ്രതികാരവീര്യം നല്‍കി\nNext articleമാധവന്‍കുട്ടിക്ക് മറുപടി-2


സത്യേട്ടാ… ഒരു കാലത്തിന് ശേഷം നിങ്ങളെന്റെ ശരീരം കണ്ടിട്ടുണ്ടോ? | ViralKerala.in\nHome Latest സത്യേട്ടാ… ഒരു കാലത്തിന് ശേഷം നിങ്ങളെന്റെ ശരീരം കണ്ടിട്ടുണ്ടോ?\nസത്യേട്ടാ… ഒരു കാലത്തിന് ശേഷം നിങ്ങളെന്റെ ശരീരം കണ്ടിട്ടുണ്ടോ?\nരചന : Younus Muhammed\nസത്യേട്ടാ… ഒരു കാലത്തിന് ശേഷം നിങ്ങളെന്റെ ശരീരം കണ്ടിട്ടുണ്ടോ? കല്യാണം കഴിഞ്ഞ നാളുകളിലെ പോലെയല്ല.. നമ്മുടെ മോളെ പെറ്റ് കഴിഞ്ഞപ്പോഴേക്കും എന്റെ മുലകളുടെ ആകൃതി നഷ്ടപ്പെട്ടിരുന്നു.വയറിൽ മായാത്ത ചില പാടുകളുണ്ടായിരുന്നു. പിന്നെ മോൻ ഉണ്ടായപ്പോഴേക്കും വീണ്ടും മാറ്റങ്ങളുണ്ടായി. ഇടുപ്പിൽ മാംസം അടിഞ്ഞ് കൂടിയിരുന്നു.. വയറൽപം ചാടിയിരുന്നു…!\nനീലിമ പറഞ്ഞ് തുടങ്ങിയപ്പോൾ ഒന്നും മിണ്ടാനാവാതെ സത്യൻ തല കുനിച്ച് നിൽക്കുകയായിരുന്നു.\nനിങ്ങൾ പക്ഷേ ആ മാറ്റങ്ങളൊന്നും കണ്ടില്ലായിരുന്നു! ചില മനുഷ്യർ അങ്ങനെയാണല്ലോ.. പക്ഷേ … അവളുടെ ശബ്ദം ഒന്നിടറി … നിങ്ങളെന്നെ കണ്ടിരുന്നെങ്കിൽ ആകൃതിയൊത്ത ഒരു പെണ്ണിന്റെ ഉടലുമായി എന്റെ തല ഒട്ടിച്ച് വെച്ച ദൃശ്യങ്ങൾ കാണുമ്പോൾ സത്യം മനസ്സിലായേനെ.. അങ്ങനെയായിരുന്നെങ്കിൽ കുഞ്ഞ് മക്കൾ പോലും തള്ളിപ്പറഞ്ഞ് ഉരുകിയുരുകി ഒരു വർഷം നിയമ പോരാട്ടം നടത്തി സത്യം തെളിയിക്കേണ്ട ആവശ്യം എനിക്ക് വരില്ലായിരുന്നു!\nഏയ് ഹാഷിം… നീ സത്യയുടെ ഭാര്യ നീലിമയെ അറിയില്ലേ…? ഓഫീസിലെ ഇടവേളയിൽ ഒരു ചായ കുടിച്ചിരിക്കുമ്പോഴാണ് സതീഷ് അതെന്നോട് ചോദിച്ചത് .തുടർന്നവൻ ഫോണിൽ കാണിച്ചത് ഒരു അശ്ലീല വീഡിയോ ആണ് .അതിലുള്ളത് ഞങ്ങളുടെ കൊളീഗ് ആയ സത്യയുടെ ഭാര്യ നീലിമ ആണ് പോലും. സംഭവം വലിയ വിഷയമായി സത്യ വിവാഹ മോചനത്തിന് ഒരുങ്ങുക ആണ്. എനിക്കപ്പോൾ ഓർമ്മ വന്നത് ഒരു കുട്ടിയെയാണ് . ഓമനത്തം തുളുമ്പുന്ന മുഖവുമായി പൂക്കൾ തുന്നിയ ഫ്രോക്കുമിട്ട് നീലിമയുടെ വിരലിൽ തൂങ്ങി ചിരിക്കുന്ന ഒരു അഞ്ച് വയസുകാരി പെൺകുട്ടിയെ.\nപിന്നീട് നീലിമയുടെ പോരാട്ടം ഒറ്റക്ക് തന്നെയായിരുന്നു. ഒരു ഘട്ടത്തിൽ പോലും സ്വന്തം മുഖം മറച്ച് വെക്കാൻ അവർ ശ്രമിച്ചതെ ഇല്ല… നാട്ട്കാരും സ്വന്തം വീട്ടുകാരും വരെ തളളിപ്പറഞ്ഞു.. പരിഹസിച്ചു.. പക്ഷേ അവൾ തളർന്നതേയില്ല.\nആ സമയത്ത് ചില നിയമപരമായ സഹായങ്ങൾ ചെയ്ത് തരാൻ നീലിമ എന്നെ സമീപിച്ചിരുന്നു.എന്റെ പല സംശയങ്ങൾക്കും ഉത്തരമെന്നോണം ഒരിക്കൽ അവളെന്റെ കണ്ണിൽ നോക്കി പറഞ്ഞു. ‘ഇങ്ങനൊരു ദ്രോഹം എന്നോടാര് ചെയ്തെന്ന് അറിയില്ല ഹാഷിം.. അറിയണമെന്നുമില്ല.. പക്ഷേ ഒരു കാര്യമെനിക്ക് ഉറപ്പാണ്.അത് ഞാനല്ല ! സത്യം തെളിയിച്ചേ പറ്റൂ.. ഒന്നിനും വേണ്ടിയല്ല.. എന്റെ മക്കൾ വലുതാവുമ്പോൾ അവർക്കെങ്കിലും മനസ്സിലാക്കാൻ!..\nചുവന്ന വാകപ്പൂക്കൾ വീണ് കിടക്കുന്ന വഴിത്താരയിലൂടെ നീലിമ തലയുയർത്തി നടന്നു. എന്തോ വലിയൊരു ഭാരം തലയിൽ നിന്നിറക്കി വെച്ച പോലെ അവർക്ക് തോന്നി.ഇനിയെന്ത് എന്ന ചോദ്യത്തിന് ജീവിക്കണം എന്ന വ്യക്തമായ ഉത്തരം നീലിമയുടെ മനസ്സിലുണ്ടായിരുന്നു. പണ്ടൊരിക്കൽ പാതി വഴിയിൽ നിർത്തിയ ഒരു തൊഴിലുണ്ട്. അത് തുടരണം. സത്യം മനസ്സിലാക്കുന്ന മക്കൾ ഒരു നാൾ തന്നെ തേടി വരാതിരിക്കില്ല. സീതയെ പോലെ അഗ്നി ശുദ്ധി തെളിയിച്ചവളാണ് താൻ. ഒരു ധൈര്യത്തിനായി അവൾ മനസ്സിൽ ഒന്ന് കൂടി പറഞ്ഞു.. അതെ… ഞാൻ നീലിമയാണ്!\n– യൂനുസ് മുഹമ്മദ് .\nPrevious articleലിനി നീ ഇല്ലാത്ത അവന്റെ ആദ്യ പിറന്നാൾ ഹൃദയത്തിൽ തൊട്ടുള്ള സജീഷിന്റെ കുറിപ്പ്\nNext articleഇത് എങ്ങനെ അവളെ അറിയിക്കും എന്ന ചിന്ത അയാളെ വല്ലാതെ പേടി പെടുത്തി..


ഇംഗ്ലണ്ട് ഏകദിന പരമ്പര; ഇന്ത്യന് ടീമിനെ ഞായറാഴ്ച പ്രഖ്യാപിക്കും\nFriday 4th January 2013 9:59am\nന്യൂദല്‍ഹി: ഇംഗ്ലണ്ടിനെതിരായ അഞ്ച് മത്സരങ്ങളുടെ ഏകദിന പരമ്പരയ്ക്കുള്ള ഇന്ത്യന് ടീമിനെ ജനുവരി ആറിന് പ്രഖ്യാപിക്കും.\nബി.സി.സി.ഐയാണ് ഇക്കാര്യം അറിയിച്ചത്. പാക്കിസ്ഥാനെതിരായ മൂന്നാം ഏകദിനം ഞായറാഴ്ചയാണ് നടക്കുന്നത്. ഇതിന് ശേഷം സെലക്ഷന് കമ്മിറ്റി ചെയര്‍മാന് സന്ദീപ് പാട്ടീലിന്റെ അധ്യക്ഷതയില് യോഗം ചേര്‍ന്ന് ടീമിനെ തെരഞ്ഞെടുക്കും.\nഞാറാഴ്ചത്തെ പരമ്പരയിലെ കൂടി ടീമിന്റെ പ്രകടനം വിലയിരുത്തിയാകും ഇംഗ്ലണ്ട് പരമ്പരയ്ക്കുള്ള ടീമിനെ സെലക്ഷന് കമ്മറ്റി തീരുമാനിക്കുക. ഫോമിലല്ലെന്ന് തോന്നുന്ന ആരെയും ടീമില് ഉള്‍പ്പെടുത്താന് സാധ്യതയില്ല.\nപാക്കിസ്ഥാനെതിരായ പരമ്പര തോറ്റതിനാല് ടീമില് സമൂലമാറ്റം ഉണ്ടാവുമെന്നാണ് പ്രതീക്ഷിക്കുന്നത്. നാല് മത്സരങ്ങളുടെ ടെസ്റ്റ് പരമ്പര ഇംഗ്ലണ്ട് 2-0ന് സ്വന്തമാക്കിയിരുന്നു. ജനുവരി 11-ന് രാജ്‌കോട്ടിലാണ് ഇന്ത്യ-ഇംഗ്ലണ്ട് ഏകദിന പരമ്പര തുടങ്ങുന്നത്.\nപരമ്പര കൈവിട്ടെങ്കിലും ഏകദിനത്തിലെങ്കിലും വിജയം സ്വന്തമാക്കി നാണക്കേടില് നിന്നും ഒഴിവാകാനുള്ള ശ്രമത്തിലാകും ഇനി ഇന്ത്യന് ടീം.


ഹജ്ജ് സവിശേഷതകളുടെ സംഗമം – Islam Padanam\nഇസ്‌ലാമിന്റെ അഞ്ചാമത്തെ റുക്‌നും മുസല്‍മാന് ജീവിതത്തിലൊരിക്കല് മാത്രം അതും മറ്റാരാധനകള്‍ക്കില്ലാത്ത നിബന്ധനകളോടെനിര്‍ബന്ധമായ ആരാധനയുമാണ് ഹജ്ജ്. ശരീരവും വഴിയും സുരക്ഷിതമായതോട് കൂടി ആവശ്യമായ സാമ്പത്തികശേഷിയും നിബന്ധനയാക്കിയാണ് ഹജ്ജിനെ വിശുദ്ധ ഖുര്‍ആനും റസൂല്(സ)യും റുക്‌നായി എണ്ണിയത്. അതുകൊണ്ടുതന്നെ സാധാരണക്കാരനെ കണക്കിലെടുക്കാത്ത ഒരു സാമൂഹ്യ കടമയായി അതിനെ വിലയിരുത്തപ്പെടുകയാണ്. മറ്റ് ആരാധനകളെ പോലെയോ അതിലധികമോ ആത്മീയശുദ്ധിയും ശാരീരികവും മറ്റ് വിധേനയുമുള്ള ഔന്നത്യവുംഹജ്ജ് കര്‍മ്മം നിദാനമായി കാണുന്നു. അന്യോന്യമുള്ള ഇടപാടുകളില് നിന്നെല്ലാം മുക്തമായ ഒരു നവ ജീവിതമാണ് ഹജ്ജിന്റെ പ്രധാനമൂല്യമായി കാണുന്നത്. മാനുഷിക ബന്ധങ്ങളെല്ലാം ഒഴിവാക്കി വിനയാന്വിതനായി റബ്ബിന്റെ സാന്നിധ്യത്തില് ലയിച്ചു ചേരുന്ന ഒരു സംവിധാനം ഹജ്ജ് പോലെ സാധാരണക്കാരന് വേറെയില്ല. അതേസമയം സൃഷ്ടികളോടുള്ള ബഹുമാനാദരവും മാനവസമൂഹത്തിന്റെ ഐക്യബോധവും ഊട്ടിയുറപ്പിക്കാനുതകുന്ന മറ്റൊരു വേദിയും വേറെയില്ല.\nസല്‍സ്വഭാവവും നിസ്വാര്‍ഥതയും വിനയവും ഉള്‍ക്കൊള്ളാന് പ്രേരിതമാകുന്നതിന് പുറമെ പൂര്‍വ്വിക ത്യാഗസ്മരണ ഉത്തേജിപ്പിക്കുന്നതാണ് അതിലെ കര്‍മ്മങ്ങളത്രയും. വിവരമില്ലാത്ത ചിലര് ത്വവാഫിലും കല്ലേറിലും മറ്റും തിക്കും തിരക്കുമുണ്ടാക്കി സ്വയം കുറ്റമേറ്റെടുക്കുന്നുണ്ടെങ്കിലും സ്വാര്‍ത്ഥത കൈവെടിഞ്ഞ് എല്ലാവര്‍ക്കും സ്വച്ഛന്ദം ഇബാദത്തുകള് നിര്‍വഹിക്കണമെന്ന ബോധമാണ് ഇസ്ലാം അങ്കുരിപ്പിക്കുന്നത്. തിക്കും തിരക്കും ഒഴിവാക്കാനായി സുന്നത്തായി നിര്‍വ്വഹിക്കേണ്ട പല കാര്യവും ഇളവുചെയ്യാന് ഇസ്ലാം പ്രേരിപ്പിക്കുന്നു. ഉദാഹരണത്തിന് ഹജറുല് അസ്വദ് ചുംബിക്കല്, കഅ്ബയുടെ സാമീപ്യം മുതലായ പലസുന്നത്തുകളും അന്യോന്യം വിഷമമുണ്ടാകുമെന്ന് കാണുമ്പോള് ഒഴിവാക്കാനും പകരം ആംഗ്യം വഴിയും മറ്റും ശാന്തമായി നിര്‍വഹിക്കാനും അതുവഴി സമസൃഷ്ടിസ്‌നേഹവും നിസ്വാര്‍ഥതയും പ്രകടമാക്കാനും നിര്‍ദേശിക്കപ്പെടുന്നു. അതേസമയം വിഷമങ്ങള് അനുഭവിക്കലും സാധാരണ ജീവിതശീലം പരിത്യജിക്കലും ആവശ്യമായി വരുന്നതിനാല് നിബന്ധനകളൊത്ത ഒരു വ്യക്തി ഹജ്ജ് നിര്‍വഹിക്കാതെ മരണപ്പെടാനിടയായാല് ജൂതനായി മരിക്കുന്നതിനോടാണ് റസൂല്(സ്വ) സാദൃശ്യപ്പെടുത്തിയത്. ഇമാം അഹ്മദ്, തിര്‍മുദി മുതലായവര് റിപ്പോര്‍ട്ടുചെയ്ത ഹദീസുകളില് ഇക്കാര്യം കാണാം.\nഇമാം ബുഖാരി(റ)യും മുസലിമും(റ) ഒത്ത് നിവേദനം ചെയ്ത ഒരു ഹദീസില് ഇപ്രകാരം കാണാം: ‘കുറ്റകരമായ കാര്യവും ലൈംഗിക ചോദനയും കൂടാതെ ഒരാള് ഹജ്ജ് നിര്‍വഹിച്ചു മടങ്ങിയാല് മാതാവ് പ്രസവിച്ച ദിനം പോലെ പരിശുദ്ധമായാണവന് തിരിച്ചുവരുന്നത്’. മാതാവ് പ്രസവിച്ച ദിവസമുള്ള പരിശുദ്ധത ആരെയും തെര്യപ്പെടുത്തേണ്ടതില്ലല്ലോ. മറ്റൊരു ഹദീസില് ഇപ്രകാരം കാണാം: ‘ഒരു ഉംറ നിര്‍വഹിച്ചു മറ്റൊരു ഉംറ നിര്‍വഹിച്ചാല് അവക്കിടയിലുള്ള പാപങ്ങള്‍ക്ക് അത് മോചനമത്രെ. സ്വീകാര്യമായ ഹജ്ജിന്റെ പ്രതിഫലം സ്വര്‍ഗമല്ലാതെ മറ്റൊന്നില്ല.’ പ്രസ്തുത രണ്ട് ഹദീസുകളും അബൂഹുറയ്‌റ വഴിയായി ഇമാം ബുഖാരിയും മുസ്ലിമും ഒത്ത് നിവേദനം ചെയ്തതാണ്. ഹദീസില് മബ്‌റൂര് എന്ന പദമാണ് ഉപയോഗിച്ചത്. മബ്‌റൂറിന്റെ വിവക്ഷ കുറ്റകരമായ ഒരു പ്രവര്‍ത്തനത്തിലുമേര്‍പ്പെടാതെ എന്നാണ് ഇമാം നവവിയെ പോലുള്ള മുഹദ്ദിസുകള് അര്‍ഥം പറയുന്നത്. ഹജ്ജ് കര്‍മ്മം നിര്‍വ്വഹിച്ച ശേഷം ഹാജി എന്ന നാമത്തില് ജനത സംബോധനം ചെയ്യുന്നത് തന്നെ കുറ്റമറ്റ ജീവിതത്തിലേര്‍പ്പെട്ടവന് എന്നതിന്റെ സൂചനയായി കാണേണ്ടതുണ്ട്. മബ്‌റൂറായ ഹജ്ജിന്റെ അടയാളവും അതാണെന്ന് മഹാന്മാര് രേഖപ്പെടുത്തിക്കാണാം.\nസാമൂഹിക നന്മകൂടി അത് വഴി കരസ്ഥമാക്കാമെന്നതിന്റെ സൂചനയായി അബൂഹുറയ്‌റ(റ) വഴി തന്നെ വന്ന മറ്റൊരു ഹദീസ് ഇബ്‌നുഹിബ്ബാന്, ഇബ്‌നുമാജ തുടങ്ങിയവര് റിപ്പോര്‍ട്ടുചെയ്തതായി കാണാം. ഹജ്ജ് ചെയ്യുന്നവരും ഉംറ നിര്‍വഹിക്കുന്നവരും അല്ലാഹുവിന്റെ അടുത്തേക്കുള്ള നിവേദകരും സന്ദര്‍ശകരുമാണ്. അവര് അല്ലാഹുവിനോട് ചോദിച്ചാല് അവന് അവര്‍ക്ക് നല്‍കുന്നു. അവര് പാപമോചനം തേടിയാല് അവന് മോചിപ്പിക്കുന്നു. അവര് അവനോട് പ്രാര്‍ഥിച്ചാല് അവന് ഉത്തരം ചെയ്യുന്നു. അവര് ശിപാര്‍ശ തേടിയാല് ആ ശിപാര്‍ശ സ്വീകരിക്കപ്പെടുന്നു (ഇത്ഹാഫ് 4/272). ഇവിടെ ശിപാര്‍ശ തേടിയാല് ശിപാര്‍ശ സ്വീകരിക്കുമെന്ന വാഗ്ദത്ത സമൂഹത്തിനുണ്ടാകുന്ന നേട്ടമാണെന്ന കാര്യം വ്യക്തമാണല്ലോ. ആകയാല് വ്യക്തിപരമായി മാത്രമല്ല സാമൂഹ്യമായും ഉപകാരപ്പെടുന്ന ഉന്നതവും ഉദാത്തവുമായ ഇബാദത്താണ് ഹജ്ജും ഉംറയും.\nഅഞ്ച് ഫര്‍ളുകളാണ് ഹജ്ജിനുള്ളത്. ഇഹ്‌റാം, ത്വവാഫ്, സഅ്‌യ്, അറഫയില് നില്‍ക്കല്, മുടി കളയല്. അവയില് നിയ്യത്ത് എന്ന ഇഹ്‌റാമും വിടവാങ്ങല് അറിയിക്കുന്ന മുടികളയലും കഴിച്ചാല് ബാക്കിയുള്ള മൂന്ന് കര്‍മ്മങ്ങളും സാമൂഹ്യവും സുദൃഢമായ ഐക്യവും പ്രചോദനം ചെയ്യുന്നവയത്രെ. ഒരേ ഗേഹത്തിലേക്ക് മുഖം തിരിച്ചു നാലുഭാഗം വളഞ്ഞു നടന്നു നീങ്ങുന്ന ത്വവാഫും അതിന്റെ കേന്ദ്ര ബിന്ദുവായ കഅ്ബയെ നാലുഭാഗവും വൃത്താകൃതിയില് നിന്ന് തിരിഞ്ഞു നിസ്‌കരിക്കുന്ന കാഴ്ചയും മറ്റൊരു സ്ഥലത്തും ദൃശ്യമല്ല. അല്ലാഹുവിന്റെ ഭവനം എന്ന് ഖുര്‍ആന് വിശേഷിപ്പിച്ച കഅ്ബാലയത്തെ കണ്‍മുമ്പില് ദര്‍ശിച്ച് വലയം വെക്കുമ്പോള് ലോകത്തിന്റെ നാനാഭാഗത്തു നിന്നും മുഖാവരണം ചെയ്ത് ധ്യാനിക്കുന്ന ആ ഗേഹവും അതിന്റെ ഉടമസ്ഥനുമാണ് വിശ്വാസിയുടെ കേന്ദ്രബിന്ദുവെന്നും അതില് എല്ലാവരും സമന്മാരാണെന്നും പ്രചോദിതമാകുന്നു. അതേ ദൃശ്യം തന്നെയാ ണ് ഏഴുതവണ സ്ത്രീ പുരുഷഭേദമില്ലാതെ സഫാമര്‍വക്കിടയില് ചുറ്റിനടക്കുമ്പോള് ദൃശ്യമാകുന്നത്.\nമുശ്രിക്കുകള് രണ്ട് വിഗ്രഹങ്ങള് സ്ഥാപിച്ചിരുന്ന സഫായുടെയും മര്‍വായുടെയും ഇടയിലുള്ള താഴ്വരത്തില് ഏഴുതവണ നടന്നും ചാടിയും സമയം കഴിയുമ്പോള് ശിര്‍ക്കിനെ വിപാടനം ചെയ്ത് തൌഹീദിന്റെ അനുസ്മരണം ഹൃദയത്തില് അങ്കുരിക്കുന്നു. അതേ ചിന്ത തന്നെ ഇബ്രാഹിം നബി (അ)യും ഇസ്മാഈല് നബി(അ)യും പുനര്‍നിര്‍മാണം ചെയ്ത ഇലാഹിയായ ആരാധനക്ക് ലോക ജനതയെ ക്ഷണിച്ചിരുന്ന കഅ്ബാലയം ശിര്‍ക്കിന്റെയും വിഗ്രഹങ്ങളുടെയും ഗേഹമായി തരംതാഴ്ത്തിയ കാലത്ത് അവ നീക്കം ചെയ്ത് അന്ത്യദിനം വരെ കലിമത്തുതൌഹീദിന്റെ മാസ്മരികവും മധുരിക്കുന്നതുമായ സ്മരണ സ്മൃതിപഥത്തില് അലതല്ലുന്നു. ഇസ്ലാമിക തൌഹീദിന്റെ ഐക്യദാര്‍ഢ്യമത്രെ അതെല്ലാം അങ്കുരിപ്പിക്കുന്നത്. അതുപോലെ അറഫാ മൈതാനിയില് ലക്ഷങ്ങള് ഒരേ വസ്ത്രധാരണയില്, പണ്ഡിതനും പാമരനും രാജാവും ഭൃത്യനും വ്യത്യാസം കാണാത്ത മുഹ്രിമിന്റെ കാഴ്ച മറ്റൊരു സമുദായത്തിലോ രാഷ്ട്രത്തിലോ ദൃശ്യമല്ലെന്ന് ഹൃദയത്തില് സ്ഥലം പിടിക്കുമ്പോള് ഇസ്ലാമിന്റെ സാഹോദര്യവും ഐക്യദാര്‍ഢ്യവും ഹൃദയസ്പൃക്കായി അലതല്ലുന്നു.\nഉപരിസൂചിത സദ്ഗുണങ്ങള്‍ക്ക് പുറമെ ത്യാഗസ്മരണയെ ഉദ്ദീപിപ്പിക്കാന് പ്രസ്തുത കര്‍മ്മം പോലെ മറ്റൊരു ഇബാദത്ത് കാണാന് പ്രയാസം. കഅ്ബ ത്വവാഫ് ചെയ്യുമ്പോള് പ്രസ്തുത ഭവനം ഇബ്രാ ഹിം(അ), ഇസ്മാഈല്(അ) എന്നിവര് നിര്‍മിച്ച ത്യാഗസ്മരണയും അതിനായി സിറിയയില് നിന്ന് ഇബ്രാഹിം(അ) യാത്രചെയ്ത് കല്‍പ്പണി നടത്തിയതും ഇസ്മാഈല്(അ) അതിനായി കല്ല് ചുമന്ന് മഖാം ഇബ്‌റാഹിം എന്ന ശിലയുടെ മേല് നിന്ന് സ്റ്റയര്‍കെയ്‌സായി ഉപയോഗിച്ചതുമായ സ്മരണ മഖാമു ഇബ്‌റാഹീമിന്റെയും ഹിജ്ര്! ഇസ്മാഈലിന്റെയും അടുത്ത് കടന്നുപോകുമ്പോള് ഹൃദയത്തില് വേരുറയുന്നു. അതേപോലെ സഫാമര്‍വക്കിടയില് സഅ്യ് ചെയ്യുമ്പോള് ഇസ്മാഈലിനെ ദാഹിച്ചവശനായി കിടത്തി മാതാവ് ഹാജറ രണ്ട് പര്‍വ്വതങ്ങള്‍ക്കിടയില് ചുറ്റിനടന്നതും കുഞ്ഞോ മനയെ കാണാത്ത സ്ഥലത്ത് വെച്ച് ഓടിയതിനെയും അനുസ്മരിക്കുമ്പോള് നമ്മുടെ മാതാപിതാക്കള് നമുക്ക് ചെയ്ത ത്യാഗങ്ങള് ഒരിക്കല്‍കൂടി ഓര്‍ക്കാന് കാരണമാകുന്നു. സംസം കിണറില് നിന്ന് കുടിക്കുമ്പോഴും (അത് സുന്നത്തായ കര്‍മ്മമത്രെ) ഇസ്മാഈല്(അ) കിടന്ന് കാലിട്ടടിച്ച രംഗവും ജിബ്രീല്(അ) വന്ന് ചിറകടിച്ച് വെള്ളം ഉറവ പൊട്ടിയ ചരിത്രവും സ്മൃതിപഥത്തില് ആവര്‍ത്തിക്കുന്നു. അതുവഴി ഇബ്‌റാഹിം, ഇസ്മാഈല്(അ), ഹാജറ(റ) എന്ന കുടുംബത്തിന്റെ ത്യാഗ സമ്പൂര്‍ണ ചരിത്രം അനുസ്മരിക്കുകയും അതുള്‍ക്കൊള്ളാന് പ്രചോദിതമാവുകയും ചെയ്യുന്നു. അതേപോലെ അറഫയില് സമ്മേളിക്കുമ്പോള് ആദ്യപിതാവ് ആദം(അ)വും മാതാവ് ഹവ്വ(റ)യും ഒത്തുചേര്‍ന്ന് പരിചയപ്പെട്ട സ്ഥലമാണെന്ന സ്മരണയില് ലയിച്ചു മാനവ സമൂഹം ഒരേ പിതാവിന്റയും മാതാവിന്റെയും സന്തതികളാണെന്ന ചരിത്രസംഭവം അനുസ്മരിക്കുന്നു. ‘ഓ മനുഷ്യരേ, നിങ്ങളെ ഒരേ പുരുഷനില്‍നിന്നും സ്ത്രീയില് നിന്നും സൃഷ്ടിച്ചു. നിങ്ങള്‍ക്കന്യോന്യം പരിചയപ്പെടാനായി വിവിധ ശാഖകളും ഗോത്രങ്ങളുമാക്കി തിരിച്ചിരിക്കുന്നു. നിങ്ങളില്‍മാന്യന്മാര് കൂടുതല് ഭക്തിയുള്ളവരത്രെ.’ (13/49) പ്രസ്തുത സന്ദേശം നേരില് ഉള്‍ക്കൊള്ളാന് അറഫാ താഴ്വാരത്തില് ഒരേസമയം ഒരേ വേഷത്തില് എല്ലാം വിസ്മരിച്ച് അല്ലാഹുവിന്റെ മുമ്പില് നിലയുറപ്പിച്ച് പ്രാര്‍ത്ഥനയില് ലയിക്കുകയും സമൂഹത്തിന്റെ നന്മക്കായി ശുപാര്‍ശ തേടുകയും ചെയ്യുമ്പോള് ഹര്‍ഷപുളകിതരായിത്തീരുന്നു. ഇത്തരം സ്മരണകളും ആത്മീയവിശുദ്ധിയും കരസ്ഥമാക്കി വരുന്ന ഹാജിമാരെ സ്വീകരിക്കലും ഭൌതിക വ്യവഹാരങ്ങളില് ഏര്‍പ്പെടുന്നതിന് മുമ്പായി അവരെക്കൊണ്ട് ദുആ ചെയ്യിക്കലും പൂര്‍വ്വിക വഴികളില്‍പ്പെട്ട സല്‍ക്കര്‍മമത്രെ. ഹാജിമാരെ അല്ലാഹു ഏറ്റെടുത്തുവെന്നതിന്റെ നാന്ദിയത്രെ അത്.\nഅലിയ്യുബ്‌നുല് മുവഫ്ഫഖിന്റെ ഒരു സംഭവം ഇമാം ഗസ്സാലി(റ) രേഖപ്പെടുത്തുന്നു. അദ്ദേഹം പറയുന്നു: ‘ഒരു വര്‍ഷം ഞാന് ഹജ്ജ് നിര്‍വഹിക്കാന് അറഫയുടെ രാത്രിയില് മിനായിലെ മസ്ജിദുല് ഖൈഫില് ഉറങ്ങുകയായിരുന്നു. സ്വപ്നത്തില് രണ്ട് മലക്കുകള് വന്നിറങ്ങുന്നതായി കണ്ടു. പച്ച വസ്ത്രധാരികളായിരുന്നു അവര്. ഒരാള് മറ്റെയാളോട് ചോദിച്ചു. ഈ വര്‍ഷം എത്രപേര് ഹജ്ജ് നിര്‍വഹിച്ചുവെന്നറിയുമോ? മറ്റെയാള് അറിയില്ലെന്ന് പറഞ്ഞപ്പോള് ചോദ്യകര്‍ത്താവ് പറഞ്ഞു. ആറു ലക്ഷം പേരാണ് ഹജ്ജിന് പങ്കെടുത്തത്. അനന്തരം ചോദ്യം ഇതായിരുന്നു. അവരില് എത്രപേര് സ്വീകരിക്കപ്പെട്ടവരുണ്ട്. അതുമറിയില്ലെന്ന് പറഞ്ഞപ്പോള് അദ്ദേഹം പറഞ്ഞു. വെറും ആറുപേരാണ് സ്വീകരിക്കപ്പെട്ടത്. അനന്തരം രണ്ടുപേരും ഉയര്‍ന്നുപോയി. ഞാന് പരിഭ്രമിച്ചെഴുന്നേറ്റു. പ്രസ്തുത ആറുപേരില് ഞാന് എങ്ങനെ പെടാനാണെന്നാണ് എന്റെ വേവലാതി. അങ്ങനെ അറഫയില്‍നിന്ന് തിരിച്ച് മസ്ജിദുല് ഹറാമില് എത്തിയപ്പോള് പ്രസ്തുത ചിന്തയില് ജനസമൂഹത്തെ നോക്കി ചിന്തിച്ചിരിക്കെ ഉറക്കം വന്നുപോയി. അപ്പോള് വീണ്ടും പ്രസ്തുത മലക്കുകള് അതേ രൂപത്തില് പ്രത്യക്ഷപ്പെട്ടു വീണ്ടും സംഭാഷണത്തിലേര്‍പ്പെടുകയായിരുന്നു. ഇപ്രാവശ്യം ചോദ്യം ഇങ്ങനെയായിരുന്നു. ഈ രാത്രിയില് റബ്ബിന്റെ തീരുമാനമെന്താണെന്നറിയുമോ? അപരന് ഇല്ലെന്ന് പറഞ്ഞപ്പോള് അദ്ദേഹം പറഞ്ഞു. പ്രസ്തുത ആറുപേര്‍ക്ക് ഒരുലക്ഷം വീതം അല്ലാഹു പാരിതോഷികമായി നല്‍കിയിരിക്കുന്നു. അപ്പോള് സ്വീകരിച്ചവരുടെ ബറകത് കൊണ്ട് പങ്കെടുത്തവര്‍ക്കെല്ലാം സല്‍ഫലം ലഭിച്ചുവെന്നര്‍ത്ഥം. ഞാന് സന്തോഷത്തോടെ അല്ലാഹുവിനെ സ്തുതിച്ചുകൊണ്ടുണര്‍ന്നു. ഹജ്ജിന്റെ സാമൂഹിക ഗുണങ്ങളെയും ശ്രേഷ്ഠതകളെയും അനുസ്മരിക്കുന്ന ഇത്തരം സംഭവങ്ങള് ധാരാളം മഹാന്മാര് രേഖപ്പെടുത്തിയിട്ടുണ്ട്. അത്തരം പുണ്യം കരഗതമാക്കാന് റബ്ബ് നമ്മെ അനുഗ്രഹിക്കട്ടെ.\nവെള്ളം – الماءُ\nസുന്നത്തിന്റെ സാമൂഹികവും സാംസ്‌കാരികവുമായ പ്രായോഗികത


ഡാമുകള് തുറന്നത് മുന്നറിയിപ്പ് ഇല്ലാതെ; ജ്യുഡീഷ്യല് അന്വേഷണം വേണമെന്ന് ചെന്നിത്തല - Samakalika Malayalam\nഡാമുകള് തുറന്നത് മുന്നറിയിപ്പ് ഇല്ലാതെ; ജ്യുഡീഷ്യല് അന്വേഷണം വേണമെന്ന് ചെന്നിത്തല\nBy സമകാലിക മലയാളം ഡെസ്‌ക് | Published: 21st August 2018 07:33 PM |\nLast Updated: 21st August 2018 07:33 PM | A+A A- |\nതിരുവനന്തപുരം: മുന്നറിയിപ്പില്ലാതെ ഡാമുകള് തുറന്നതില് ജുഡീഷ്യല് അന്വേഷണം വേണമെന്ന് പ്രതിപക്ഷ നേതാവ് രമേശ് ചെന്നിത്തല. ഡാമുകള് തുറന്നത് വാട്ടര്‍മാനേജ്‌മെന്റ് പ്രോട്ടോക്കാള് പാലിക്കാതെയാണ്. സര്‍വകക്ഷി സംഘം പ്രധാനമന്ത്രിയെ കാണണമെന്നും ചെന്നിത്തല പറഞ്ഞു.\nതിരുവനന്തപുരത്ത് ഒരുമാസത്തിനകം ചുഴലിക്കാറ്റ് മുന്നറിയിപ്പുകേന്ദ്രം സ്ഥാപിക്കാന് തീരുമാനമായി. അടിക്കടി ന്യൂനമര്‍ദങ്ങളും ചുഴലിക്കാറ്റും ഉണ്ടാകുന്ന സാഹചര്യത്തിലാണ് കേന്ദ്രനടപടി. രാജ്യത്തെ ഏഴാമത്തെ ചുഴലിക്കാറ്റ് മുന്നറിയിപ്പുകേന്ദ്രമായിരിക്കും ഇത്.\nപ്രളയത്തില് തകര്‍ന്ന സംസ്ഥാനത്തെ കരകയറ്റാന് പുതിയ കേരളം സൃഷ്ടിക്കുമെന്ന് മുഖ്യമന്ത്രി പിണറായി വിജയന്. 2600 കോടിയുടെ സമഗ്രപാക്കേജ് കേന്ദ്രസര്‍ക്കാരില്‍നിന്ന് ആവശ്യപ്പെടും .അധിക വിഭവസമാഹരണത്തിനുള്ള നിര്‍ദ്ദേശങ്ങളും സമര്‍പ്പിക്കും. യു.എ.ഇ സര്‍ക്കാര്‍കേരളത്തിന് 700 കോടിയുടെ സഹായപദ്ധതി പ്രഖ്യാപിച്ചതായും മുഖ്യമന്ത്രി അറിയിച്ചു. ദുരിതാശ്വാസ പ്രവര്‍ത്തനങ്ങള് ഏകോപിപ്പിക്കാന്‍വേണ്ടി സെക്രട്ടറിയേറ്റ് ജീവനക്കാരുടെ അവധി തിരുവോണ ദിവസം മാത്രമാക്കി ചുരുക്കി.\nസംസ്ഥാനത്തിന്റെ കടമെടുപ്പ് പരിധി വര്‍ധിപ്പിക്കണമെന്ന് കേന്ദ്രസര്‍ക്കാരിനോട് ആവശ്യപ്പെടാന് മന്ത്രിസഭാ യോഗം തീരുമാനിച്ചു. മൊത്തം ആഭ്യന്തര വരുമാനത്തിന്റെ മൂന്നര ശതമാനമാണ് നിലവിലെ പരിധി ഇത് നാലര ശതമാനമായി ഉയര്‍ത്തണം. പതിനായിരം കോടിയുടെ അധിക വിഭവസമാഹരണമാണ് ലക്ഷ്യമിടുന്നത്. കൂടാതെ സംസ്ഥാനത്തിന് ലഭിക്കുന്ന ജി.എസ്.ടി വരുമാനത്തിന് പുറമെ രണ്ട് ശതമാനം നികുതികൂടി ഏര്‍പ്പെടുത്താനും കേന്ദ്രത്തോട് അഭ്യര്‍ഥിക്കും. നബാര്‍ഡിനോട് പ്രത്യേക സഹായം ആവശ്യപ്പെടും. തൊഴിലുറപ്പ് പദ്ധതി കൂടി ഉള്‍പ്പെടുത്തി പ്രക്യേത പാക്കേജും ആവശ്യപ്പെടും\nവാട്ടര്‍മാനേജ്‌മെന്റ് പ്രോട്ടോക്കാള് ഡാമുകള് മുന്നറിയിപ്പ് രമേശ് ചെന്നിത്തല


കർദ്ദിനാൾ ഹെൻറി ഷ്വറിയുടെ മരണത്തിൽ അനുശോചനമറിയിച്ച് പാപ്പാ | Catholic Church News Malayalam\nHome News കർദ്ദിനാൾ ഹെൻറി ഷ്വറിയുടെ മരണത്തിൽ അനുശോചനമറിയിച്ച് പാപ്പാ\nകർദ്ദിനാൾ ഹെൻറി ഷ്വറിയുടെ മരണത്തിൽ അനുശോചനമറിയിച്ച് പാപ്പാ\nസ്വിറ്റ്സർലൻഡിലെ കർദ്ദിനാൾ ഹെൻറി ഷ്വറിയുടെ മരണത്തിൽ അനുശോചനമറിയിച്ച് ഫ്രാൻസിസ് പാപ്പാ. തന്റെ 88-ാം വയസ്സിൽ ജനുവരി7-നാണ് കർദ്ദിനാൾ ഷ്വറി അന്തരിച്ചത്. അദ്ദേഹം സ്വിസ് എപ്പിസ്കോപ്പൽ കോൺഫറൻസിന്റെ പ്രസിഡന്റും 1984 -ൽ വിശുദ്ധ ജോൺ പോൾ രണ്ടാമൻ പാപ്പായുടെ അപ്പോസ്തോലിക യാത്ര സംഘടിപ്പിക്കുന്നതിന്റെ ചുമതലയുള്ള വ്യക്തിയുമായിരുന്നു.\nഒരു ടെലിഗ്രാമിലൂടെയാണ് പരിശുദ്ധ പിതാവ് ഇപ്പോഴത്തെ സിയോൺ ബിഷപ്പ് ജീൻ-മാരി ലൗവിയോട് തന്റെ അനുശോചനം അറിയിച്ചത്. “കർദ്ദിനാളിന്റെ മരണത്തിൽ നിങ്ങളുടെ രൂപതാ കുടുംബത്തോട് എന്റെ അനുശോചനം അറിയിക്കുന്നു. വിശ്വാസികളുടെ അജപാലന ആവശ്യങ്ങൾക്കായി കർദിനാൾ ഷ്വറി എന്നും ശ്രദ്ധാലുവായിരുന്നു. അദ്ദേഹം പുരോഹിതന്മാരുടെ രൂപീകരണത്തിന് വളരെ പ്രാധാന്യം കൊടുത്തിരുന്നു. വിവിധ സന്ദർഭങ്ങളിൽ സഭയുടെ ഐക്യം തേടുന്നതിൽ പ്രതിജ്ഞാബദ്ധനായിരുന്നു”- പാപ്പ അനുസ്മരിച്ചു.\nകർദ്ദിനാൾ ഷ്വറിയുടെ സംസ്‌കാരം ജനുവരി 11 തിങ്കളാഴ്ച രാവിലെ 10: 30 ന് (പ്രാദേശിക സമയം) സീയോൻ കത്തീഡ്രലിൽ നടക്കും. കൊറോണ വൈറസ് പടരാതിരിക്കാനുള്ള നിയന്ത്രണങ്ങൾ കർശനമായി പാലിച്ചുകൊണ്ടായിരിക്കും മൃതസംസ്ക്കാര ചടങ്ങുകൾ നടത്തുന്നതെന്ന് രൂപത വെബ്‌സൈറ്റിലൂടെ അറിയിച്ചു.


‘യൂറോപ്പിന്റെ മേല്‍ക്കൂര’യിലേക്കുള്ള റോഡുകള് അടയ്ക്കുന്നു; മോണ്ട് ബ്ലാങ്കിലെ ഹിമാനി തകരുമെന്ന് മുന്നറിയിപ്പ് – News Portal\n‘യൂറോപ്പിന്റെ മേല്‍ക്കൂര’യിലേക്കുള്ള റോഡുകള് അടയ്ക്കുന്നു; മോണ്ട് ബ്ലാങ്കിലെ ഹിമാനി തകരുമെന്ന് മുന്നറിയിപ്പ്\n4,000 മീറ്ററിനു മുകളില് 11 കൊടുമുടികളുള്ള ആല്‍പ്‌സിലേക്ക് പ്രതിവര്‍ഷം ലക്ഷക്കണക്കിന് സഞ്ചാരികളാണ് എത്തുന്നത്.\nSep 25 2019 04:42 PM\n‘യൂറോപ്പിന്റെ മേല്‍ക്കൂര’ എന്നാണ് ആല്‍പ്‌സിലെ ഏറ്റവും ഉയരമുള്ള പര്‍വ്വതമായ മോണ്ട് ബ്ലാങ്ക് അറിയപ്പെടുന്നത്. ഇത് ഇറ്റലിയിലും ഫ്രാന്‍സിലുമായി വ്യാപിച്ചുകിടക്കുന്നു. മോണ്ട് ബ്ലാങ്കിലെ ഹിമാനിയുടെ ഒരു ഭാഗം തകരുമെന്ന് വിദഗ്ദ്ധര് മുന്നറിയിപ്പു നല്‍കിയിരിക്കുകയാണ്. അതോടെ അങ്ങോട്ടേക്കുള്ള റോഡുകള് അടക്കാനും പര്‍വത കുടിലുകള് ഒഴിപ്പിക്കാനും ഇറ്റാലിയന് ഉദ്യോഗസ്ഥര് ഉത്തരവിട്ടു.\nഹിമാനിയുടെ ഒരു ഭാഗം പ്രതിദിനം 50-60 സെന്റിമീറ്റര് തെന്നിനീങ്ങുന്നുവെന്നാണ് വിദഗ്ദ്ധര് മുന്നറിയിപ്പുനല്‍കുന്നത്. തുടര്‍ന്ന് സുരക്ഷാ മുന്നൊരുക്കങ്ങള് സ്വീകരിക്കാന് കോര്‍മയൂര് മേയര് സ്റ്റെഫാനോ മിസെറോച്ചി ഉത്തരവിടുകയായിരുന്നു. ആഗോളതാപനമാണ് പര്‍വതത്തെ അസ്ഥിരപ്പെടുത്തുന്നതെന്ന് മിസെറോച്ചി പറഞ്ഞു. ‘കാലാവസ്ഥാ വ്യതിയാനത്തിന്റെ ഭാഗമായി വലിയ മാറ്റത്തിന്റെ ഒരു കാലഘട്ടത്തിലൂടെ ദുര്‍ബലമായ മോണ്ട് ബ്ലാങ്ക് എങ്ങനെയാണ് കടന്നുപോകുന്നതെന്ന് ഈ പ്രതിഭാസങ്ങള് വീണ്ടും കാണിച്ചു തരികയാണ്’ എന്ന് അദ്ദേഹം ഇറ്റാലിയന് മാധ്യമങ്ങളോട് പറഞ്ഞു. ഗ്രാന്‍ഡെസ് ജോറാസസ് കൊടുമുടിയിലെ പ്ലാന്‍പിന്‍സിയക്‌സ് ഹിമാനിയില് നിന്ന് 250,000 ക്യുബിക് മീറ്റര് വിസ്തീര്‍ണ്ണത്തില് ഐസ് പൊട്ടിവീഴാനുള്ള സാധ്യതയുണ്ട്.\nസമുദ്ര തീരദേശ ധ്രുവ-പര്‍വത വ്യവസ്ഥകളിലെ കാലാവസ്ഥാ വ്യതിയാനത്തെക്കുറിച്ചും അവയെ ആശ്രയിക്കുന്ന മനുഷ്യ സമൂഹങ്ങളെക്കുറിച്ചും ലോകത്തെമ്പാടുമുള്ള നൂറിലധികം ശാസ്ത്രജ്ഞര് വിശദമായ വിലയിരുത്തലുകള് നടത്തിയിരുന്നു. കടലിലെ മത്സ്യ സമ്പത്തിനും മറ്റു സമുദ്രോല്‍പ്പന്നങ്ങള്‍ക്കും നാശനഷ്ടമുണ്ടാകുമെന്ന് അവരുടെ അന്തിമ കരടു രേഖ മുന്നറിയിപ്പ് നല്‍കുന്നുണ്ട്. പസഫിക്കിലെ കാലാവസ്ഥാ പ്രതിഭാസമായ എല് നിനോ അഭൂതപൂര്‍വമായി വര്‍ദ്ധിക്കുന്നത് അന്തരീക്ഷ താപനില ഉയര്‍ത്തുകയും ഉഷ്ണക്കാറ്റിനും കാട്ടുതീക്കും കാരണമാവുകയും ചെയ്യുന്നു. അതൊക്കെത്തന്നെയാണ് ‘യൂറോപ്പിന്റെ മേല്‍ക്കൂര’ തകരാനുള്ള പ്രധാന കാരണം.\nപോലീസ് പഠന ക്യാമ്പ് നടന്ന റിസോര്‍ട്ടിന്റെ മേല്‍ക്കൂര തകര്‍ന്ന് 70 പേര്‍ക്ക് പരിക്ക്\n# Mont Blanc Glacier


ലോകത്ത് കൊവിഡ് ബാധിച്ച് മരിച്ചവരുടെ എണ്ണം നാൽപത്തിയൊന്ന് ലക്ഷം പിന്നിട്ടു - Media Malayalam (മീഡിയ മലയാളം)\nലോകത്ത് കൊവിഡ് ബാധിച്ച് മരിച്ചവരുടെ എണ്ണം നാൽപത്തിയൊന്ന് ലക്ഷം പിന്നിട്ടു\nന്യൂയോർക്ക്: ലോകത്ത് കൊവിഡ് ബാധിച്ച് മരിച്ചവരുടെ എണ്ണം നാൽപത്തിയൊന്ന് ലക്ഷം പിന്നിട്ടു. രോഗബാധിതരുടെ എണ്ണവും കുത്തനെ ഉയരുകയാണ്. വേൾഡോമീറ്ററിന്റെ കണക്കുപ്രകാരം കഴിഞ്ഞ ഇരുപത്തിനാല് മണിക്കൂറിനിടെ 4.40 ലക്ഷം കേസുകളാണ് റിപ്പോർട്ട് ചെയ്തത്.ഇതോടെ ആകെ രോഗബാധിതരുടെ എണ്ണം പത്തൊൻപത് കോടി പതിനൊന്ന് ലക്ഷം കടന്നു. പതിനേഴ് കോടി നാൽപത്തിയൊന്ന് ലക്ഷം പേർ രോഗമുക്തി നേടി.\nforty one lakh\nThe number of deaths due\nto Kovid in the world has crossed\nPrevious articleമാവോയിസ്റ്റുകളെ കീഴടക്കി കോവിഡ്\nNext articleപിറവത്ത് കേരള കോൺഗ്രസ് ഭാരവാഹികളിൽനിന്ന് തെളിവെടുപ്പ് നടത്തും; പെരുമ്പാവൂരിലെ പരാതികൾ പരിശോധിക്കും;പാലായില് ജോസ് കെ മാണിയുടെ പരാജയത്തിന് കാരണം ബിജെപി വോട്ടുകള് ചോര്‍ന്നതാണെന്ന് ആവര്‍ത്തിച്ച് കോട്ടയം ജില്ലയിലെ സിപിഐഎം നേതാക്കള്


Caught on stump mic: Pakistan captain Sarfraz Ahmed racially abuses South Africa cricketer - Malayalam MyKhel\n» ദക്ഷിണാഫ്രിക്കന് താരത്തെ വംശീയമായി അധിക്ഷേപിച്ച പാക് ക്യാപ്റ്റന് വിവാദത്തില്\nദക്ഷിണാഫ്രിക്കന് താരത്തെ വംശീയമായി അധിക്ഷേപിച്ച പാക് ക്യാപ്റ്റന് വിവാദത്തില്\nUpdated: Wednesday, January 23, 2019, 12:13 [IST]\nവീണ്ടും ക്രിക്കറ്റിൽ വംശീയ അധിക്ഷേപം | Oneindia Malayalam\nഡര്‍ബന്: ക്രിക്കറ്റ് മത്സരത്തിനിടെ ദക്ഷിണാഫ്രിക്കന് താരത്തെ വംശീയമായി അധിക്ഷേിച്ച പാക്കിസ്ഥാന് ക്യാപ്റ്റന് സര്‍ഫ്രാസ് നവാസ് വിവാദത്തില്. ഡര്‍ബനില് നടന്ന രണ്ടാം ഏകദിന മത്സരത്തിനിടെ ദക്ഷിണാഫ്രിക്കന് ഓള്‍റൗണ്ടര് ആന്‍ഡില് ഫെഹ്ലുക്വായോയെയാണ് സര്‍ഫ്രാസ് അധിക്ഷേപിച്ചത്. പാക് താരത്തിനെതിരെ സോഷ്യല് മീഡിയയില് വന് പ്രതിഷേധവും ഉയര്‍ന്നു.\nതോല്‍വിയിലേക്ക് നീങ്ങിയ ടീമിനെ ജയത്തിലേക്ക് നയിക്കവെയായിരുന്നു ആന്‍ഡിലിനെ, സര്‍ഫ്രാസ് പ്രകോപിപ്പിച്ചത്. കറത്തവനേ, താങ്കളുടെ അമ്മ ഇന്ന് എവിടെയാണ് ഇരിക്കുന്നത്. എന്തു പ്രാര്‍ഥനയാണ് ഇന്നത്തേക്കായി അവര് നടത്തുന്നതെന്നും സര്‍ഫ്രാസ് പറയുന്നുണ്ട്. സ്റ്റ്മ്പ് മൈക്കില് സര്‍ഫ്രാസിന്റെ അധിക്ഷേപം വ്യക്തമായതിനാല് താരത്തിനെതിരെ നടപടിയുണ്ടായേക്കും.\nപാക്കിസ്ഥാന് ഉയര്‍ത്തിയ 204 റണ്‍സിന്റെ വിജയലക്ഷ്യം ആന്‍ഡിലിന്റെ മികവിലാണ് ദക്ഷിണാഫ്രിക്ക എത്തിപ്പിടിച്ചത്. നാലു വിക്കറ്റും 69 റണ്‍സും നേടിയ താരം മികവുകാട്ടി. ഒരവസരത്തില് ദക്ഷിണാഫ്രിക്കയ്ക്ക് 85 റണ്‍സെടുക്കുന്നതിനിടെ5വിക്കറ്റുകള് നഷ്ടമായിരുന്നു. ഇവിടെവെച്ചാണ് ആന്‍ഡിലും ഓപ്പണര് വാന്‍ഡര് ഡസ്സനും രക്ഷാപ്രവര്‍ത്തനം നടത്തി ടീമിനെ കരകയറ്റിയത്.\nപരമ്പരയില് ഇരു ടീമുകളും ഓരോ മത്സരം ജയിച്ച് സമനിലയിലാണ്. കളിക്കളത്തില് വംശീയ അധിക്ഷേപം നടത്തുന്നത് ഗുരുതര കുറ്റമായാണ് ഐസിസി കണക്കാക്കുന്നത്. അതുകൊണ്ടുതന്നെ സര്‍ഫ്രാസിനെതിരെ അന്വേഷണം നടത്തി നടപടിയെടുക്കാന് സാധ്യതയേറെയാണ്. 2012ന് രൂപകൊടുത്ത പുതിയ നിയമപ്രകാരം ഒരുതരത്തിലുള്ള വംശീസ അധിക്ഷേപവും ഐസിസി വെച്ചുപൊറുപ്പിക്കില്ല.\nRead more about: sarfraz ahmed pakistan south africa cricket പാക്കിസ്ഥാന് ദക്ഷിണാഫ്രിക്ക ക്രിക്കറ്റ്\nStory first published: Wednesday, January 23, 2019, 12:07 [IST]


പമ്പയിൽ വെള്ളം കുറഞ്ഞു; ഇരുന്നാലും കിടന്നാലും കുളി നടക്കുന്നില്ല; പൊടി പൊടിച്ച് മഗ്ഗ് കച്ചവടം – Cochin Vartha\nപമ്പയിൽ വെള്ളം കുറഞ്ഞു; ഇരുന്നാലും കിടന്നാലും കുളി നടക്കുന്നില്ല; പൊടി പൊടിച്ച് മഗ്ഗ് കച്ചവടം\nപന്പ: പമ്പാവാസനെ കാണും മുമ്പ് പമ്പയിലൊന്ന് മുങ്ങണമെന്നാണ്. പക്ഷേ, പുഴയിൽ ഇരുന്നിട്ടും കിടന്നിട്ടും കുളി ശരിയാവുന്നില്ല. കുളിയ്ക്കണമെങ്കിൽ മഗ്ഗില്ലാതെ വയ്യ. പമ്പാനദിയിൽ വെള്ളം കുറഞ്ഞതോടെ പമ്പയിൽ മഗ് കച്ചവടം പൊടിപൊടിക്കുകയാണ്. മുൻപെങ്ങുമില്ലാത്ത വിധമാണ് മഗിന് ആവശ്യക്കാരേറുന്നത്.\nമഗ്ഗ് വാങ്ങാൻ മെനക്കെടാത്തവർ കുപ്പിയിൽ വെള്ളമെടുത്താണ് കുളിക്കുന്നത്. കച്ചവടം പൊടിപൊടിച്ചതോടെ കൂടുതൽ സ്റ്റോക്കിറക്കിയിരിക്കുകയാണ് കച്ചവടക്കാർ. നീലയും പച്ചയും ചുവപ്പും നിറങ്ങളിൽ കടകൾക്ക് മുന്നിലെല്ലാം നിറയെ മഗ്ഗുകൾ തൂങ്ങിക്കിടക്കുകയാണ്.\nചൂട് കൂടുന്നത് കൊണ്ട് തന്നെ കച്ചവടം ഇനിയും കൂടാനാണ് സാധ്യത. പമ്പയിലേക്ക് വെള്ളം തുറന്ന് വിടുന്ന പമ്പാ ഡാമിൽ വെള്ളം 25% മാത്രമേ ഉള്ളൂ. ദിവസേന തുറന്ന് വിടുന്ന വെള്ളത്തിന്റെ അളവ് 25000 ഘന അടിയിൽ നിന്ന് കുറയ്ക്കേണ്ടി വരുമോ എന്നാണ് ജില്ലാ ഭരണകൂടം ആലോചിക്കുന്നത്. ജില്ലയിലെ ഭൂഗർഭ ജലത്തിന്‍റെ അളവ് 2.5 മീറ്റർ കുറഞ്ഞിട്ടുമുണ്ട്. അടുത്ത മഴക്കാലം വരെയെങ്കിലും സ്ഥിതി ഇതിലും രൂക്ഷമാകാനും ഇടയുണ്ട്.\nപമ്പയിൽ വെള്ളം കുറയുന്നത് അയ്യപ്പ ഭക്തരെ മാത്രം ബാധിക്കുന്ന പ്രശ്നമായി അവസാനിക്കുന്നുമില്ല. ഇവിടുന്നങ്ങോട്ട് പമ്പയെ ആശ്രയിക്കുന്ന ഒരുപാട് ജനസമൂഹങ്ങൾ വലയാൻ പോകുന്നതിന്‍റെ ആദ്യസൂചനയാണ് ഇവിടെ കാണുന്നത്.\nപാലക്കാട് അറുപതുകാരനെയും കുടുംബത്തെയും ബിജെപി നേതാവ് മര്‍ദ്ദിച്ചെന്ന് പരാതി\n'കണി കാണും നേരം...'; ഗുരുവായൂരിൽ ഇന്ന് വൻ ഭക്തജനത്തിരക്ക്\nബെന്നി ബെഹനാനെതിരെ പ്രതിഷേധം ശക്തമാക്കി കിഴക്കമ്പലം ഭരിക്കുന്ന 'ട്വന്‍റി 20'


ആരോപണം അസംബന്ധം, ഏത്അന്വേഷണത്തിനും തയ്യാറാണ് : സ്പീക്കര് – Pradeepam\nMarch 24, 2021 March 24, 2021 Pradeepam OnlineLeaveaComment on ആരോപണം അസംബന്ധം, ഏത്\nതിരുവനന്തപുരം : മാധ്യമങ്ങളില് ‘മൊഴി’ എന്ന പേരില് വന്ന കാര്യം ശുദ്ധ അസംബന്ധവും വസ്തുതാ വിരുദ്ധവുമാണെന്ന് സ്പീക്കര് പി ശ്രീരാമകൃഷ്ണന് അറിയിച്ചു. രാഷ്ട്രീയ താല്‍പ്പര്യം വച്ചുകൊണ്ടുള്ള പ്രചാരകരുടെ വേഷത്തിലാണ് കേന്ദ്ര ഏജന്‍സികള് ഇടയ്ക്കിടെ പലതും പുറത്തുവിടുന്നത്. വിദേശത്ത് വിദ്യാഭ്യാസ സ്ഥാപനം തുടങ്ങാന് തീരുമാനിച്ചെന്നും അതില് നിക്ഷേപം ഉണ്ടെന്നുമുള്ളതായി പറയുന്ന മൊഴി തീര്‍ത്തും അടിസ്ഥാനവിരുദ്ധമാണ്. ഇക്കാര്യം ആര്‍ക്കും അന്വേഷിച്ച് ബോധ്യപ്പെടാവുന്നതാണ്.\nഒമാനില് നല്ല നിലയില് വിദ്യാഭ്യാസ സ്ഥാപനം നടത്തുന്ന പൊന്നാനി സ്വദേശിയായ ലഫീര് അഹമ്മദിനെ പരിചയമുണ്ട്. പ്രവാസികളായ ഇത്തരം പലരേയും കാണാറുണ്ട്. സംസാരിച്ചിട്ടുമുണ്ട്. പ്രവാസികളോടും അവരുടെ സംരംഭങ്ങളോടും ആദരവോടെ പെരുമാറുകയാണ് ചെയ്യാറുള്ളത്. അതിന്‍റെ പേരില് അവിടെയെല്ലാം നിക്ഷേപം ഉണ്ടെന്ന് ദുര്‍വ്യാഖ്യാനിക്കുന്നത് അങ്ങേയറ്റം അബദ്ധജടിലമാണ്. ഷാര്‍ജാ ഷെയ്ഖിനെ കേരളത്തില്‍നിന്നോ പുറത്തുനിന്നോ ഒറ്റയ്ക്ക് ഒരിക്കലും കണ്ടിട്ടില്ല. കേരള സന്ദര്‍ശന വേളയില് ഔദ്യോഗികമായ അത്താഴവിരുന്നില് പങ്കെടുത്തിരുന്നു എന്നത് ഒഴിച്ചാല് മറ്റൊന്നും ഉണ്ടായിട്ടില്ല.\nമാസങ്ങളായി അന്വേഷണ ഏജന്‍സികളുടെ കസ്റ്റഡിയിലായിരുന്ന പ്രതിയായ ഒരാള് ഇതിനകം എട്ട് മൊഴി നല്‍കിയതായാണ് അറിയുന്നത്. പുതിയ കെട്ടുകഥകള് ഉണ്ടാക്കുന്നത് ആരുടെ പ്രേരണകൊണ്ടാണെന്ന് അന്വേഷിക്കണം. ഏത് അന്വേഷണത്തിനും തയ്യാറാണ്. അത് സത്യസന്ധവും നിയമപരവുമായിരിക്കണം. തെരഞ്ഞെടുപ്പ് കാലത്ത് കെട്ടുകഥകള് ചമച്ച് രാഷ്ട്രീയ ഉദ്ദേശ്യത്തോടെ നടത്തുന്ന വഴിവിട്ട നീക്കങ്ങള് അംഗീകരിക്കാനാവില്ല. വിദേശത്ത് സ്ഥാപനം തുടങ്ങാനോ അതിലേക്ക് നിക്ഷേപം സംഘടിപ്പിക്കാനോ അതിനുവേണ്ടി ആരോടെങ്കിലും സംസാരിക്കാനോ ഒന്നും ശ്രമിച്ചിട്ടില്ലെന്നും പൊതുജനങ്ങള്‍ക്കിടയിലുള്ള തെറ്റിദ്ധാരണ ഒഴിവാക്കാനാണ് ഇക്കാര്യം വിശദീകരിക്കുന്നതെന്നും സ്പീക്കര് പറഞ്ഞു.\nമോദിയോട് നന്ദി പറഞ്ഞ് ബംഗ്ലാദേശ് പ്രധാനമന്ത്രി ഷേഖ് ഹസീന


പ്രകൃതിക്കുവേണ്ടി ഉപേക്ഷിക്കേണ്ട 10 ശീലങ്ങള്\nBy ആതിര മാധവ് • 05/06/2019 at 12:53PM\nഈ പരിസ്ഥിതി ദിനത്തില് നിത്യവും ഉപയോഗിക്കുന്ന കുറച്ചു സാധനങ്ങള് ഉപേക്ഷിച്ചു പ്രകൃതിയോടിണങ്ങുന്ന കുറച്ചു സാധനങ്ങളിലേക്ക് മാറാവുന്നതേയുള്ളൂ. ആ 10 സാധനങ്ങള് ഇതാ\nമലയാളികളുടെ ശീലം അത്ര പെട്ടന്നൊന്നും മാറ്റാന് കഴിയില്ലല്ലോ. എങ്കിലും, ഈ പരിസ്ഥിതി ദിനത്തില് നിത്യവും ഉപയോഗിക്കുന്ന കുറച്ചു സാധനങ്ങള് ഉപേക്ഷിച്ചു പ്രകൃതിയോടിണങ്ങുന്ന കുറച്ചു സാധനങ്ങളിലേക്ക് മാറാവുന്നതേയുള്ളൂ. ഇതൊക്കെ ഇന്ത്യന് ഓണ്‍ലൈന് വിപണികളില് ലഭ്യവുമാണ്. നമുക്ക് ജീവിക്കാന് ഈ ഒരു ഭൂമി അല്ലേ ഉള്ളൂ? കടലിലെ ജീവികള് മനുഷ്യരുടെ അത്യാര്‍ത്തിക്ക് വില കൊടുക്കണോ? വലിയ ചിലവില്ലാതെ മാറ്റാന് പറ്റുന്ന 10 സാധനങ്ങള് ഇതാ:\n1. പ്ലാസ്റ്റിക് ബോട്ടില് വേണ്ട, സ്റ്റീല് ബോട്ടില് മതി\nഒരു സാദാ മിനറല് വാട്ടര് കുപ്പി നശിക്കാന് 1000 വര്‍ഷം എങ്കിലും എടുക്കും. ശീതള പാനീയങ്ങള് വില്‍ക്കുന്ന കുപ്പികളും വീട്ടില് ഉപയോഗിക്കുന്നവയും പോളിഎത്തിലീന് ടെറഫ്താലെയ്റ്റ് (polyethylene terephthalate- Pet) കൊണ്ടാണ് ഉണ്ടാകുന്നത്. റീസൈക്കിള് ചെയ്യാന് പറ്റുമെങ്കിലും, ഇതിന്റെ വന് തോതില് ഉള്ള നിര്‍മ്മാണം കാരണം ഇത് ഉപയോഗശേഷം ശേഖരിച്ചു റീസൈക്കിള് ചെയ്യാന് ആളുകള് മുതിരുന്നില്ല. ഇതിന് നല്ല ഒരു പ്രതിവിധിയാണ് സ്റ്റീല് ബോട്ടിലുകള്. അത് ദീര്‍ഘകാലം നിലനില്‍കുകയും ചെയ്യും. കുടിക്കുന്ന വെള്ളത്തില് രാസപദാര്‍ത്ഥങ്ങള് കലരില്ല, മാത്രമല്ല വെള്ളം തണുപ്പോടെയോ ചൂടോടെയോ നിലനിര്‍ത്താനും സാധിക്കും.\n2. സ്‌ട്രോ വേണ്ട എന്ന് കടക്കാരോട് പറയു\nഭക്ഷണ സാധനങ്ങള് വരുത്തി കഴിക്കുന്ന ആള് ആണെങ്കിലും, പോയി കഴിക്കുന്ന വ്യക്തിയാണെങ്കിലും, ദയവ് ചെയ്ത് കടക്കാരനോട് പ്ലാസ്റ്റിക് സ്‌ട്രോ വേണ്ട എന്ന് പറയണം. സ്‌ട്രോ കടലില് ഉണ്ടാകുന്ന വിപത്ത് മനസിലാകാത്തതുകൊണ്ടാണ്. ഒരു നിമിഷത്തെ ഉപയോഗത്തിന് വേണ്ടി വര്‍ഷങ്ങളോളം നശിക്കാത്ത ഒരു സാധനത്തെ എന്തിനു ഉപയോഗിക്കണം? എന്തിനു കടല് ജീവികളെ ശ്വാസം മുട്ടിക്കണം? സ്റ്റീല് സ്‌ട്രോകള് ഇപ്പോള് വിപണിയില് ലഭ്യമാണ്. അത് കഴുകാന് ഉള്ള ബ്രഷും. കൈയില് കൊണ്ട് നടക്കണം എന്നൊരു ബുദ്ധിമുട്ടേയുള്ളൂ. പക്ഷെ അത് നിങ്ങള്‍ക്ക് വര്‍ഷങ്ങളോളം ഉപയോഗിക്കാം. ഭൂമിക്ക് ഒരു സഹായവും ആകും. ഇന്ന് തന്നെ പ്ലാസ്റ്റിക് സ്‌ട്രോ ഉപേക്ഷിക്കൂ.\n3. പ്ലേറ്റുകള് ഉപേക്ഷിച്ചോളൂ, പക്ഷെ ഈ പ്ലേറ്റുകള് അല്ല\nവിനോദസഞ്ചാരത്തിന് പോകുമ്പോള് മലയാളികള് കയ്യില് കരുതുന്ന പ്ലേറ്റുകള് ഉണ്ട്. ടെട്രാ പാക്കിന്റെ ബാക്കി വന്ന സാധനങ്ങള് ഉപയോഗിച്ച് അടിച്ചു പരത്തിയ പ്ലേറ്റുകള്. പക്ഷെ ഉപയോഗിച്ച ശേഷം അത് വലിച്ചെറിയുകയാണ് പതിവ്. അത് പ്രകൃതിയില് തന്നെ നശിക്കാതെ കിടക്കുകയും ചെയ്യും. ഇതിന് പ്രതിവിധിയായി ഇക്കോ ഫ്രണ്ട്ലി പ്ലേറ്റുകള് വാങ്ങിക്കാന് കിട്ടും. ചെടികള് കൊണ്ട് നിര്‍മിക്കുന്ന ഈ പ്ലേറ്റുകള് ഉപയോഗശേഷം ഒരു മാസത്തിനകം നശിക്കുകയും ചെയ്യും.\n4. പേന/ പെന്‍സില്- ഭൂമിയെ സംരക്ഷിച്ചുകൊണ്ട് എഴുതാം\nറീഫില്ലര് എത്ര മലയാളികള് ഉപയോഗിക്കുന്നുണ്ട്? കൈപൊന്തിച്ചേ... പുതിയ പേനകളും പെന്‍സിലുകളും വാങ്ങി കൂട്ടുന്ന നമ്മള് അത് പോയാല്, സാരമില്ല എന്ന് പറഞ്ഞു വേറൊരെണ്ണം വാങ്ങിക്കുന്നവരാണ്. അഞ്ചോ പത്തോ രൂപ പോയാല് എന്താല്ലേ? പഴയ ന്യൂസ്‌പേപ്പറുകള് ഉപയോഗിച്ചു ഉണ്ടാകുന്ന പേനകളും, ഉപയോഗശേഷം പെന്‍സില് മണ്ണില് നട്ടാല് അതിനുള്ളിലെ വിത്തിന് മുളക്കാന് പറ്റുന്ന രീതികളിലെ പേനകളും പെന്‍സിലുകളും വിപണികളില് ലഭ്യം ആണ്. ഒരോ വട്ടവും എഴുതാന് എടുക്കുമ്പോള് ഒരു അഭിമാനം തോന്നുകയും ചെയ്യും. കാണുന്നവര് ഇതിനെ പറ്റി കൂടുതല് ചോദിക്കുമ്പോള് അവരെ ഒക്കെ ഒന്ന് ഉപദേശിക്കുകയും ആവാം.\n5. ടൂത്ത്ബ്രഷ് ബാക്റ്റീരിയയുടെ വില്ലന് മാത്രമായാല് മതി.\nപ്ലാസ്റ്റിക് പിടിയുള്ള ടൂത്ത്ബ്രഷ് നമ്മള് മാസങ്ങളോളം തേച്ചുരച്ചു ഉപയോഗിച്ചാലും, വീട്ടുകാര് സഹികെട്ട് എടുത്തുകളയും. ഈ ഉപേക്ഷിക്കുന്ന ടൂത്തബ്രഷുകള്‍ക്ക് പിന്നീട് എന്ത് സംഭവിക്കുന്നു എന്ന് ഓര്‍ക്കാറുകൂടെ ഇല്ല. അതുകൊണ്ടാണ് വിപണികളില് ഇപ്പോള് തടികൊണ്ടുണ്ടാക്കിയ ടൂത്ത്ബ്രഷുകള് വില്പനക്ക് വന്നിരിക്കുന്നത്. മൃദുവായ ബ്രിസില്‍സ് ഉപയോഗിക്കുന്നവരോ അല്പം കട്ടി കൂടിയ ബ്രിസില്‍സ് വേണ്ടവര്‍ക്കൊക്കെയുള്ള വെറൈറ്റി ലഭ്യം ആണ്.\n6. ഷാംപൂ സഹിക്കാം, ബോട്ടിലുകള് എന്ത് ചെയ്യും?\nഷാംപൂ കുപ്പികള് പിന്നീട് വീട്ടാവശ്യത്തിന് പോലും ഉപയോഗിക്കാറില്ല. എങ്കില് പിന്നെ ഷാംപൂ ബാറുകളിലേക്ക് മാറിക്കൂടെ? നീണ്ടു നില്‍ക്കും, മാത്രമല്ല കുറച്ചേ ഉപയോഗിക്കണ്ടതുള്ളൂ എന്നതുകൊണ്ട് പൈസയും ലാഭിക്കാം, കുപ്പികളുടെ ശല്യവും ഇല്ല. വില കുറച്ചു കൂടുമായിരിക്കും, പക്ഷെ കൂടുതല് ആളുകള് ഉപയോഗിച്ച് തുടങ്ങിയാല് കമ്പനികള് വിലകുറച്ച് വില്‍ക്കാന് തുടങ്ങും. ഇതില് തന്നെ ഓര്‍ഗാനിക് ഷാംപൂകളും ലഭ്യം ആണ്. കെമിക്കലുകളില് നിന്നും രക്ഷപെടാം.\nവായിക്കാം: വായുമലിനീകരണം: ഉത്കണ്ഠപ്പെടാനുള്ള5കാരണങ്ങള്\n7. തുണി സഞ്ചികളിലേക്ക് തിരിച്ചു പോകാം.\nകായ സഞ്ചികളും തൂക്കി റേഷന് കടയിലും ചന്തകളിലും പോകുമായിരുന്നില്ലേ? എന്തിനാ പിന്നെ തുണി സഞ്ചികള് മലയാളികള് ഉപേക്ഷിച്ചത്? സ്റ്റാറ്റസിന് നിരക്കാത്തതുകൊണ്ടോ? നല്ല ഡിസൈനോട് കൂടിയ തുണി സഞ്ചികള് ഇപ്പോള് വില്‍ക്കുന്നുണ്ട്. ഫാഷന് സ്റ്റേറ്റ്‌മെന്റിന്റെ കൂടെ ഈ ബാഗും തൂക്കി പോകരുതോ? ആളുകള് തീര്‍ച്ചയായും ശ്രദ്ധിക്കും. കണ്ടു പഠിക്കുകയും ചെയ്യും. സാധനങ്ങളുടെ വെയിറ്റും താങ്ങും, കീറിപോകില്ല, കയ്യില് മടക്കി സൂക്ഷിക്കുകയും ചെയ്യാം. പ്ളാസ്റ്റിക് കവര് മടക്കി വെക്കുന്നതല്ലേ ഒരു സുഖമില്ലാത്ത ഏര്‍പ്പാട്?\n8. പാഡും ഡയപ്പറും കുടിവെള്ളത്തില് ഇടല്ലേ.\nതുണി ഉപയോഗിക്കുന്ന പരിപാടി വൃത്തിയായി ചെയ്തില്ലെങ്കില് അസുഖം വരും എന്നത് ഉറപ്പാണ്. പാഡുകളും ഡയപ്പറുകളും അതുകൊണ്ട് ഒരു അനുഗ്രഹം ആണ്. പക്ഷെ അത് എങ്ങനെ ആണ് കളയുന്നത്? ഒന്നെങ്കില് കത്തിച്ചുകളയണം, അല്ലെങ്കില് ചവറ്റുകുട്ടയില് ഇട്ടു മണ്ണില് കുഴിച്ചു മൂടണം. ഇതൊക്കെ ഒരു പരിഹാരം ആണോ? അംഗീകരിക്കാന് കുറച്ചു ബുദ്ധിമുട്ട് ഉണ്ടാകാം പക്ഷെ മെന്‍സ്ട്രല് കപ്പിലേക്കോ തുണികൊണ്ടുള്ള പാഡുകളിലേക്കോ, ഇക്കോ ഫ്രണ്ട്ലി ഓര്‍ഗാനിക് പാഡുകളിലേക്കോ, അപ്പ്‌ലിക്കേറ്റര് ഇല്ലാത്ത റ്റാംപ്പോണിലേക്കോ മാറാവുന്നതാണ്. ടോക്‌സിക് ഷോക്ക് സിന്‍ഡ്രോം വരാതെ നോക്കാന് എന്തെങ്കിലും ചെയ്ത ശേഷം മാത്രം. പാഡുകള് മാറ്റാത്തതുകൊണ്ടും, ഈര്‍പ്പം കൊണ്ടുണ്ടാകുന്ന അസുഖങ്ങളില് നിന്നും അസ്വസ്ഥതകളില് നിന്നും ആശ്വാസം ലഭിക്കുകയും ചെയ്യും.\nവായിക്കാം: വലിച്ചെറിയല്ലേ; പ്ലാസ്റ്റിക് മൂടുന്ന ഇന്ത്യന് സമുദ്ര ദ്വീപ്\n9. ഗാര്‍ബേജ് ബാഗ് ഒരു ഗാര്‍ബേജ് ആകുമ്പോള്.\nവേസ്റ്റ് കളയാന് ഉപയോഗിക്കുന്ന ആ കറുത്ത ബാഗുകള് ബയോ ഡീഗ്രേഡബിള് അല്ല. അത് കത്തിക്കുന്നതും നല്ലതല്ല. പക്ഷെ വിപണിയില് ലഭിക്കുന്നത് ഇപ്പോള് അതാണ്. കുറച്ച് കമ്പനികള് ഏതായാലും ബയോ ഡീഗ്രേഡബിള് ഗ്രീന് ബാഗുകളുമായി വിപണികളില് വന്നിട്ടുണ്ട്. വേസ്റ്റ് മാനേജ്മെറ്റിന് പരിഹാരം ആകില്ലെങ്കിലും, കളയുന്ന ബാഗുകള് എങ്കിലും പ്രകൃതിക്ക് വലിയ ദോഷം ചെയ്യാതെ ഇരിക്കും. നദികളിലും കുളങ്ങളിലും പ്ളാസ്റ്റിക് ബാഗുകള് പൊന്തിക്കിടക്കുന്ന ആ അസഹനീയമായ കാഴ്ചകളും ഒഴിവാകാം.\n10. വെള്ളം കുറച്ചു ഉപയോഗിക്കാം, ഇന്‍സ്റ്റാഗ്രാം നോക്കുകയും ചെയ്യാം!\nമുമ്പുള്ളതെല്ലാം വാങ്ങിക്കേണ്ടതാണെങ്കില് ഇനി ഉള്ളത് അഞ്ച് കാശ് ചിലവില്ലാത്ത പരിപാടിയാണ്. ഏതായാലും കുളിക്കാന് പോകുമ്പോ ഫോണില് കുറച്ചു നേരം ടൈം കളഞ്ഞേ പോകാറുള്ളൂ. ചിലപ്പോള് ബാത്‌റൂമിലേക്ക് എടുത്തുകൊണ്ട് പോകും, ചിലപ്പോള് ഡോറിന് പുറത്തുവെക്കും. എങ്കില് കുളിക്കാന് ഷവറിന്റെ അടിയില് കേറുന്നതിന് മുന്‍പ് ടൈമര് വെക്കാല്ലോ...3മിനിറ്റ്?5മിനിറ്റ്? 10 മിനിറ്റ്? എത്ര നേരം കുളിക്കണം? നിങ്ങള് തീരുമാനിച്ചോ, പക്ഷെ ദിവാസ്വപ്നത്തില് നിന്ന് ഉണര്‍ത്തി വെള്ളം വേസ്റ്റ് ആകാതെ നോക്കാന് ഒരു ടൈമര് വെക്കാം. വാട്ടര് പ്രൂഫ് ഷവര് ടൈമറുകളും ലഭ്യമാണ്.\nവായിക്കാം ഗ്രെറ്റ തൻബർഗിന്റെ പ്രസംഗം: നിങ്ങൾ വിറ്റത് ഞങ്ങളുടെ ഭാവിയാണ്


തിരുവനന്തപുരം: നിയമസഭാ തെരെഞ്ഞെടുപ്പിലെ ജനവിധി അംഗീകരിക്കുന്നുവെന്നും പരാജയ കാരണങ്ങൾ യുഡിഎഫ് യോഗം ചേർന്ന് വിലയിരുത്തുമെന്നും പ്രതിപക്ഷ നേതാവ് രമേശ് ചെന്നിത്തല. എവിടെയാണ് പാളിച്ച ഉണ്ടായതെന്ന് പരിശോധിക്കും.\nബാലുശേരിയില് ധര്‍മജന്, വടകരയില് രമ, നാദാപുരത്ത് പ്രവീണ്‍കുമാര്…കോഴിക്കോട് ജില്ലയില് അട്ടിമറികള് പ്രവചിച്ച് മനോരമ ന്യൂസ് വിഎംആര് എക്‌സിറ്റ്‌പോള് ഫലം; ബേപ്പൂരില് മുഹമ്മദ് റിയാസ് പിന്നിലെന്നും പ്രവചനം\nകല്‍പ്പറ്റയില് ഇഞ്ചോടിഞ്ച് പോരാട്ടമെന്ന് ഏഷ്യാനെറ്റ് ന്യൂസ് സീ ഫോര് സര്‍വേ; നേരിയ മുന്‍തൂക്കം എംവി ശ്രേയാംസ് കുമാറിന്\nകെ ബാബുവിനെ സ്ഥാനാര്‍ത്ഥിയാക്കിയതിനെതിരെ പരസ്യപ്രതിഷേധം; കെപിസിസി അംഗം എ ബി സാബുവിനെ പുറത്താക്കണമെന്ന് യുഡിഎഫ്\nമുല്ലപ്പെരിയാറില് മുഖ്യമന്ത്രിയുടെ പ്രസ്താവന തമിഴ്‌നാടിന്റെ കയ്യില് അടിക്കാന് വടി കൊടുക്കുന്നതിന് തുല്യം !...\nതോളിൽ കുത്തിവയ്പ്പിന്റെ പാട്, വായിൽ രക്തം; ചൂതാട്ടത്തിൽ ഭാഗ്യം കിട്ടാൻ ഡോക്ടർ ഭാര്യയെ...


സൈക്കിളപകടത്തില് പരിക്കേറ്റ എട്ട് വയസുകാരന്റെ ജീവനെടുത്ത് മാംസം ഭക്ഷിക്കുന്ന ബാക്ടീരിയ\nBy Web Desk January 25, 2018\nഎട്ട് വയസുകാരന്റെ ജീവനെടുത്ത് മാംസം ഭക്ഷിക്കുന്ന ബാക്ടീരിയ. സൈക്കിളപകടത്തില് പരിക്കേറ്റ അമേരിക്കയിലെ ഒറിഗണ് സ്വദേശിയായ എട്ട് വയസുകാരന് ലിയാമിനാണ് ദാരുണാന്ത്യം. വാരാന്ത്യം രക്ഷിതാക്കളോടൊപ്പം ആഘോഷിക്കാനിറങ്ങിയ എട്ട് വയസുകാരന് ലിയാമിന് സൈക്കിള് അപകടത്തില് പെട്ട് കാലൊടിഞ്ഞിരുന്നു.\nചികില്‍സ പുരോഗമിക്കുന്നതിനിടെയാണ് മുറിവുകള്‍ക്ക് സമീപം ചെറിയ രീതിയില് തടിപ്പ് ശ്രദ്ധയില്‍പെട്ടത്. മുറിവിന് സമീപം കാണുന്ന സാധാരണ കാണുന്ന തടിപ്പ് മാത്രമായി കണ്ട് ഡോക്ടര്‍മാര് അത് അവഗണിക്കുകയും ചെയ്തു.\nഎന്നാല് മുറിവില് വേദന അസഹ്യമായതോടെയാണ് തടിപ്പിന്റെ കാരണത്തെക്കുറിച്ച് വിശദമായി പഠിക്കാന് തുടങ്ങിയത്. വിശദമായ പരിശോധനയിലാണ് കുട്ടിയെ മാംസം ഭക്ഷിക്കുന്ന ബാക്ടീരിയ ആക്രമിച്ചെന്ന് തിരിച്ചറിയുന്നത്. നെക്ട്രോലൈസിങ് ഫാസിറ്റീസ് എന്നാണ് ഈ രോഗാവസ്ഥയക്ക് പറയുന്ന പേര്.\nതക്ക സമയത്ത് തിരിച്ചറിഞ്ഞില്ലെങ്കില് മരണം ഉറപ്പാണ് എന്നതാണ് ഈ അസുഖത്തിന്റെ പ്രത്യേകത.\nലിയാമിന്റെ ജീവന് രക്ഷിക്കാന് മുറിവിന് സമീപമുള്ള കോശങ്ങളും പേശികളും നീക്കം ചെയ്തുവെങ്കിലും അണുബാധ ചെറുക്കാനായില്ല. വിവിധ ആശുപത്രികളിലായി നാല് വിദ്ഗ്ധ സര്‍ജറികള് ലിയാമിന് നടത്തിയെങ്കിലും ജീവന് രക്ഷിക്കാന് കഴിഞ്ഞില്ല.\nലിയാമിന്റെ കാലിലെ പേശികളും കോശങ്ങളും ബാക്ടീരിയയുടെ ആക്രമണത്തില് പൂര്‍ണമായി തകര്‍ന്നു. അപകടത്തില് പെട്ട കുട്ടിയുടെ ശരീരത്തില് ബാക്ടീരിയ എങ്ങനെ എത്തി എന്ന കാരണം തേടുകയാണ് ലിയാമിനെ പരിശോധിച്ച ഡോക്ടര്‍മാരും രക്ഷിതാക്കളും. മുറിവിന് സമീപം കാണുന്ന തടിപ്പാണ് ഈ ബാക്ടീരിയ ബാധയുടെ പ്രഥമ ലക്ഷണം. അതികഠിനമായ വേദനയും പനിയും ഛര്‍ദ്ദിയുമാണ് രോഗബാധയുടെ മറ്റ് ലക്ഷണങ്ങള്.\nഗ്രാമി പുരസ്‌കാരം: ബ്രൂണോ മാഴ്‌സിന്റെ 'ദാറ്റ്‌സ് വാറ്റ് ഐ ലൈക്'മികച്ച ഗാനം\nകള്ളം പറഞ്ഞതിന്റെ പേരില് 10 വയസുകാരനെ എടുത്തെറിഞ്ഞും കഴുത്ത് ഞെരിച്ചും അച്ഛന്റെ കൊടുംക്രൂരതയുടെ വീഡിയോ പുറത്ത്\n23 കാരന് സിഐഡി ഉദ്യോഗസ്ഥന് ചമഞ്ഞ് 24 കാരിയെ ലൈംഗിക പീഡനത്തിന് ഇരയാക്കി\nഈ രണ്ടുമുറി പീടികക്ക് അനേകം ചരിത്രങ്ങള് പറയാനുണ്ടാകും, വെന്‍മേനാട്ടുകാരുടെ പഴയ കാല ഓര്‍മകള്‍ക്ക് ചിറകു മുളപ്പിക്കുന്ന ബാക്കിപത്രമായി ഈ കെട്ടിടം മൂക സാക്ഷി\nഅനാഥാലയത്തില് 13കാരിക്ക് പീഡനം: പോക്‌സോ ആക്ട് പ്രകാരം ഒരാൾ അറസ്റ്റിൽ\nTags: flesh eating bacteria kills eight year old boy\nഊളം പാറയിലോ കുതിരവട്ടത്തോ പോകേണ്ടവരെയാണ് മന്ത്രിയാക്കുന്നത്; എംഎം മണിക്കെതിരെ വിവാദ പരാമര്‍ശവുമായി പികെ കൃഷ്ണദാസ്\nനെടുമങ്ങാട് പൊലീസ് സ്‌റ്റേഷന് ആക്രമണം: പൊലീസ് പീഡിപ്പിച്ചെന്നാരോപിച്ച് സംഘപരിവാര് പ്രവര്‍ത്തകന് നല്‍കിയ ഹര്‍ജി ഹൈക്കോടതി തള്ളി\nകേരള കോണ്‍ഗ്രസ് എമ്മിന്റെ കേരളയാത്ര 24ന് ആരംഭിക്കും


Category - ഖുര്‍ആന്-പഠനങ്ങള്\nപരസ്പര സദൃശ്യമായ രണ്ടു പദങ്ങള് ഖുര്‍ആനില് പ്രയോഗിക്കപ്പെട്ടിട്ടുണ്ട്. ‘മയ്യിത്ത് ‘ എന്നും ‘മയ്ത് ‘ എന്നും. ‘മയ്യിത്ത്...\nയാസീന് 31 പൊതുവെ ആളുകള് തങ്ങളുടെ ശാരീരികേച്ഛകളെ തൃപ്തിപ്പെടുത്താനാണ് തിന്‍മകള് ചെയ്തുകൂട്ടുന്നത്. അതുകൊണ്ടാണ് വിചാരണാനാളില് മനുഷ്യന് തന്റെ ശരീരത്തെ...\nയാസീന് പഠനം-29 62.എനിക്ക് മാത്രം വഴിപ്പെടൂ. ഇതാണ് നേരായ മാര്‍ഗം وَأَنِ اعْبُدُونِيۚ هَٰذَا صِرَاطٌ مُّسْتَقِيمٌ ഇമാം ത്വബരി വിശദീകരിക്കുന്നു:...\nوَامْتَازُوا الْيَوْمَ أَيُّهَا الْمُجْرِمُونَ 59. കുറ്റവാളികളേ, നിങ്ങളിന്ന് എല്ലാവരില്‍നിന്നും മാറിനില്‍ക്കുക! വിശ്വാസികളും അവിശ്വാസികളും ഉള്‍പ്പെട്ട...\nلَهُمْ فِيهَا فَاكِهَةٌ وَلَهُم مَّا يَدَّعُونَ 57. അവര്‍ക്കവിടെ രുചികരമായ പഴങ്ങളുണ്ട്. അവരാവശ്യപ്പെടുന്നതെന്തും അവിടെ കിട്ടും. സ്വര്‍ഗവാസികള്...\nإِنَّ أَصْحَابَ الْجَنَّةِ الْيَوْمَ فِي شُغُلٍ فَاكِهُونَ 55. സംശയംവേണ്ട ; അന്ന് സ്വര്‍ഗാവകാശികള് ഓരോ പ്രവൃത്തികളിലായി പരമാനന്ദത്തിലായിരിക്കും. എല്ലാവിധ...\nവിശുദ്ധ ഖുര്‍ആന് അതിന്റെ വളരെ വിശാലമായ ഭാഗം തന്നെ ചരിത്ര-കഥാ വിവരണങ്ങള്‍ക്കായി നീക്കിവെച്ചിരിക്കുന്നു. എന്നല്ല ചരിത്രകഥനത്തിന് വിശുദ്ധ ഖുര്‍ആന് നല്‍കിയ...\nإِن كَانَتْ إِلَّا صَيْحَةً وَاحِدَةً فَإِذَا هُمْ جَمِيعٌ لَّدَيْنَا مُحْضَرُونَ 53. അതൊരു ഘോരശബ്ദം മാത്രമായിരിക്കും. അപ്പോഴേക്കും അവരതാ ഒന്നടങ്കം...\nوَنُفِخَ فِي الصُّورِ فَإِذَا هُم مِّنَ الْأَجْدَاثِ إِلَىٰ رَبِّهِمْ يَنسِلُونَ 51. കാഹളത്തില് ഊതപ്പെടും. അപ്പോഴിവര് കുഴിമാടത്തില്‍നിന്ന് തങ്ങളുടെ...\nمَا يَنظُرُونَ إِلَّا صَيْحَةً وَاحِدَةً تَأْخُذُهُمْ وَهُمْ يَخِصِّمُونَ ﴿٤٩﴾ 49. യഥാര്‍ഥത്തിലവര് കാത്തിരിക്കുന്നത് ഒരൊറ്റ ഘോരശബ്ദം മാത്രമാണ്...


on July 30, 2014\tവൃക്ക രോഗങ്ങള് മരണകാരണമാകുന്ന രോഗമാണെന്നതില് സംശയമില്ല. പലപ്പോഴും രോഗം തിരിച്ചറിയാന് കഴിയാത്തതാണ് രോഗിയെ മരണത്തിലേക്ക് നയിക്കുന്നത്. എന്നാല് ലക്ഷണം തിരിച്ചറിഞ്ഞാല് നേരത്തെ ചികിത്സ തുടങ്ങാന് സാധിക്കും. കൂടെക്കൂടെ മൂത്രം ഒഴിക്കാന് തോന്നുന്നത് വൃക്ക രോഗത്തിന്റെ ലക്ഷണമാണ്. മൂത്രം ഒഴിക്കുമ്പോള് വേദന അനുഭവപ്പെടുന്നതും വൃക്ക രോഗത്തിന്റെ ലക്ഷണമാകാം. മൂത്രാശയ നാളിയില് ഉണ്ടാകുന്ന അനുബാധയാണ് മൂത്രാശയ നാളിയിലെ വേദനയ്ക്ക് കാരണം. ഇത് കൃത്യസമയത്ത് ചികിത്സിച്ചില്ലെങ്കില് മൂത്രാശയനാളിയില് നിന്ന് വൃക്കയിലേക്കും അണുബാധ ബാധിക്കും.


വസ്ത്ര കടയില് സ്ഥിരം അതിഥിയായി ഒരു പശു ; മാസങ്ങള്‍ക്ക് മുന്‍പ് ഒരു വേനല്‍ക്കാലത്താണ് പശു കടയില് ആദ്യമായി വന്നത് ; കടയില് ഫാനിന്റെ ചുവട്ടില് മൂന്നു മണിക്കൂറോളം ചെലവഴിച്ച് തിരിച്ചുപോയി ; വിൽപ്പന വർധിച്ചെന്ന് ഉടമ\nആന്ധ്ര : വസ്ത്രകടയില് സ്ഥിരം അതിഥിയായി ഒരു പശു.പശുവിന്റെ പതിവ് സന്ദര്‍ശനം വഴി വില്‍പ്പന ഉയര്‍ന്നതായി കടയുടമ പറയുന്നു. കഴിഞ്ഞ ആറുമാസമായി മുടങ്ങാതെ പശു കടയില് എത്തുന്നതായി ആന്ധ്ര പ്രദേശിലെ കഡപ്പയിൽ ഉള്ള വസ്‌ത്രോല്‍പ്പന കടയുടെ ഉടമ പി ഉബൈ പറയുന്നു.മാസങ്ങള്‍ക്ക് മുന്‍പ് ഒരു വേനല്‍ക്കാലത്താണ് പശു കടയില് ആദ്യമായി വന്നത്. മൂന്നു മണിക്കൂറോളം ചെലവഴിച്ച പശു തിരിച്ചുപോയി.\nപിന്നീട് സ്ഥിരമായി വരുന്നത് പശു പതിവാക്കി. തുടക്കത്തില് പശു കടയില് കയറുന്നതിനെ പരിഭ്രമത്തോടെയാണ് കണ്ടിരുന്നത്. പശുവിനെ ഓടിച്ചുവിടാനും ശ്രമിച്ചിരുന്നു. എന്നാല് പോകാന് കൂട്ടാക്കാതെ കടയില് മണിക്കൂറുകളോളം ചെലവഴിക്കുകയാണ് ഉണ്ടായതെന്നും ഉബൈ പറഞ്ഞു കടയില് ഫാനിന്റെ ചുവട്ടില് മൂന്ന് മണിക്കൂറോളം ചെലവഴിച്ച് മടങ്ങിപോകുന്നതാണ് പശുവിന്റെ പതിവുരീതി.\nസ്ഥിരമായി വരുന്നത് ഐശ്വര്യമാണ് എന്ന വിശ്വാസത്തില് അതിഥിയായി കണ്ട് പശുവിനെ പരിപാലിച്ചുവരികയാണ് കടയുടമയായ പി ഉബൈ. തുടക്കത്തില് സ്ഥിരമായി പശു കടയില് വരുന്നത് ബിസിനസ്സിനെ ബാധിക്കുമെന്നാണ് വിചാരിച്ചിരുന്നതെന്ന് ഉബൈ പറയുന്നു. എന്നാല് വില്‍പ്പന വര്‍ധിക്കുന്നതാണ് പിന്നീട് കണ്ടത്. കടയിലെ ഒന്നും ഇതുവരെ പശു നശിപ്പിച്ചിട്ടില്ലെന്നും കടയുടമ പറയുന്നു.


സായിഗ്രാമം; ഒരുങ്ങുന്നത് സോളാര് ടൗണ്‍ഷിപ്പ് | Periya\nസായിഗ്രാമം; ഒരുങ്ങുന്നത് സോളാര് ടൗണ്‍ഷിപ്പ്\nJan 17, 2017, 01:00 AM IST\nപെരിയ: ഇരിയയിലെ സായി ഗ്രാമത്തില് നിര്‍മിക്കാന് ലക്ഷ്യമിടുന്നത് സോളാര് ടൗണ്‍ഷിപ്പെന്ന് സത്യസായി ഓര്‍ഫനേജ് ട്രസ്റ്റ് എക്‌സിക്യുട്ടീവ് ഡയറക്ടര് കെ.എന്.അനന്തകുമാര് പറഞ്ഞു. ആരോഗ്യവും തൊഴിലും കുടിവെള്ളവും ഉള്‍പ്പെടെ സ്വയംപര്യാപ്തമായ ഗ്രാമമാണ് ഒരുക്കുന്നത്. നാലുകോടി രൂപ ചെലവിട്ട് ആറുമാസം കൊണ്ട് ടൗണ്‍ഷിപ്പ് പൂര്‍ത്തിയാക്കും. കേരള സര്‍ക്കാരുമായി സഹകരിച്ച് എന്‍ഡോസള്‍ഫാന് ദുരിതബാധിതര്‍ക്കായി 36 വീടുകളാണ് നിലവില് നിര്‍മിച്ചിരിക്കുന്നത്.\nവീടുകളുടെ താക്കോല്‍ദാനം 19-ന് രാവിലെ 11 മണിക്ക് മുഖ്യമന്ത്രി പിണറായി വിജയന് നിര്‍വഹിക്കും. കൊച്ചിന് ഷിപ്പ് യാര്‍ഡ്, ഫെഡറല് ബാങ്ക് തുടങ്ങിയ സ്ഥാപനങ്ങളുടെ സഹകരണത്തോടെയാണ് സായിപ്രസാദം പദ്ധതി നടപ്പാക്കുന്നത്. സത്യസായി ട്രസ്റ്റിന്റെ ദുബായ് ചാപ്റ്ററിന്റെ സഹകരണവും ലഭിക്കുന്നുണ്ട്. സായി ഗ്രാമത്തില് 36 കുടുംബത്തിനും പത്ത് സെന്റ് ഭൂമിവീതം സര്‍ക്കാര് പതിച്ചുനല്‍കും. 25 വര്‍ഷത്തേക്ക് കൈമാറ്റം ചെയ്യാനാകാത്ത വ്യവസ്ഥയോടെയാണ് വീടും സ്ഥലവും നല്‍കുന്നത്.\nഉദ്ഘാടനച്ചടങ്ങില് മന്ത്രി ഇ.ചന്ദ്രശേഖരന് പട്ടയം കൈമാറും. സായി ഗ്രാമത്തില് നിര്‍മിക്കുന്ന ബഡ്‌സ് സ്‌കൂളിന് ചൊവ്വാഴ്ച വൈകീട്ട് നാലിന് വിദ്യഭ്യാസമന്ത്രി സി.രവീന്ദ്രനാഥ് തറക്കല്ലിടും. ഹെല്‍ത്ത് സെന്റര്, ആംഫി തിയേറ്റര്, സത്യസായി സ്വയംതൊഴില് പരിശീലന കേന്ദ്രം, കുടിവെള്ളപദ്ധതി, ചില്‍ഡ്രന്‍സ് പാര്‍ക്ക് തുടങ്ങിയവയെല്ലാം ഒരുക്കുമെന്ന് ആനന്ദകുമാര് പറഞ്ഞു. സര്‍ക്കാര് അനുവദിച്ച ആയുഷ് ഹോളിസ്റ്റിക് കേന്ദ്രത്തിന്റെ ഉദ്ഘാടനം മുഖ്യമന്ത്രി പങ്കെടുക്കുന്ന ചടങ്ങില് മന്ത്രി കെ.കെ.ശൈലജ നിര്‍വഹിക്കും. ഇതിനകം ആറ് ഡോക്ടര്‍മാരെ സര്‍ക്കാര് അനുവദിച്ചിട്ടുണ്ട്.\n365 ദിവസവും പൊതുജനങ്ങള്‍ക്ക് ഇവിടെ സേവനം ലഭ്യമാകും. സോളാര് ടൗണ്‍ഷിപ്പിന്റെ ആദ്യഘട്ടമായി തെരുവുവിളക്കുകള് സ്ഥാപിച്ചുകഴിഞ്ഞു. 19-ന് നടക്കുന്ന ചടങ്ങില് നടന് ജയസൂര്യ ഉദ്ഘാടനം ചെയ്യും. കലാസാംസ്‌കാരിക പരിപാടികള് മന്ത്രി രാമചന്ദ്രന് കടന്നപ്പള്ളിയും ഉദ്ഘാടനം ചെയ്യും. വാര്‍ത്താ സമ്മേളനത്തില് സംഘാടകസമിതി ഭാരവാഹികളായ ദാമോദരന് ആര്‍ക്കിടെക്ട്, അഗസ്റ്റിന് ജേക്കബ്ബ്, ഹരീഷ് മേപ്പാട്ട് എന്നിവര് പങ്കെടുത്തു.\nകാഞ്ഞങ്ങാട്: കാഞ്ഞങ്ങാട് പുതിയകോട്ടയിലെ പൊതുകിണറില്‍വീണ് രാവണീശ്വരത്തെ കെ.വി.സന്തോഷ്‌കുമാറിന് ..\nപുല്ലൂർകോണം തോട് ശുചീകരിച്ചു\nപെരുങ്കളിയാട്ടം: ആചാര്യന് വരവേൽപ്പ്\nഇവിടെ വെടിവഴിപാട് ആമുവിന്റെ അവകാശം


‘ധർമ്മയാത്ര’ കാൽനടയായി അരുവിപ്പുറം മുതൽ ശിവഗിരി വരെ – Jaihind TV\n‘ധർമ്മയാത്ര’ കാൽനടയായി അരുവിപ്പുറം മുതൽ ശിവഗിരി വരെ\nശ്രീനാരായണീയരെ വഞ്ചിച്ച് 70 കോടിയുടെ ശിവഗിരി ടൂറിസം സർക്യൂട്ട് പദ്ധതി അട്ടിമറിക്കുന്ന കേന്ദ്ര-സംസ്ഥാന സർക്കാറുകൾക്കെതിരെ കെപിസിസി ഒബിസി വിഭാഗം സമരരംഗത്ത്. കെപിസിസി ഒബിസി ഡിപാർട്ട്മെന്‍റ് ചെയർമാൻ അഡ്വ.സുമേഷ് അച്യുതൻ നയിക്കുന്ന ധർമ്മയാത്ര 2020 ജൂൺ 18 വ്യാഴാഴ്ച അരുവിപ്പുറത്തു നിന്നാരംഭിച്ച് ജൂൺ 20ന് ശിവഗിരിയിൽ സമാപിക്കും. 80 കിലോമീറ്റർ പദയാത്രയിൽ പ്രമുഖ നേതാക്കൾ പങ്കെടുക്കും.\n70 കോടി രൂപയുടെ ശിവഗിരി തീർത്ഥാടന ടൂറിസം സർക്യൂട്ട് പദ്ധതി റദ്ദാക്കിയതിലൂടെ പുറത്തു വന്നത് ബി.ജെ.പിയിൽ അലിഞ്ഞു ചേർന്നിരിക്കുന്ന സവർണ്ണ മനോഭാവത്തിന്‍റെ പ്രതിഫലനം. നവോത്ഥാന ശിൽപ്പിയായി ഇടതുപക്ഷം ഗുരുദേവനെ വാഴ്ത്തിപ്പാടുന്നതിലെ കപടതയും ചോദ്യം ചെയ്യപ്പെടുകയാണ്. ഗുരുദേവ ദർശനങ്ങളോട് അല്പമെങ്കിലും ആത്മാർത്ഥതയുണ്ടായിരുന്നുവെങ്കിൽ ഈ പദ്ധതിക്കു വേണ്ടി ശരിയാംവണ്ണം സമ്മർദ്ദം ചെലുത്തുകയോ സംസ്ഥാന സർക്കാർ ഈ പദ്ധതി എറ്റെടുത്തു നടപ്പാക്കുകയോ ചെയ്യണം.\nപിന്നോക്ക വിരുദ്ധതയാണ് ഇടതുപക്ഷവും ബി.ജെ.പിയും എക്കാലവും പിൻതുടർന്നു പോന്നിട്ടുള്ളത്. അതിന്‍റെ ഏറ്റവും ഒടുവിലത്തെ ഉദാഹരണമാണ് ശിവഗിരി പദ്ധതിയിൽ നിന്ന് പിൻമാറിയത്. പിന്നോക്കക്കാർ എന്നും വോട്ട് ബാങ്ക് രാഷ്ട്രീയത്തിന്‍റെ ഇരകളാണ്. പിന്നോക്കക്കാരുടെ ആത്മാഭിമാനത്തിന് ക്ഷതമേൽക്കാതിരിക്കാൻ, ആത്മാഭിമാനം ഉയർത്തിപ്പിടിക്കാൻ പദ്ധതി യാഥാർത്ഥ്യമാവും വരെ കോൺഗ്രസ് ഒ.ബി.സി. വിഭാഗം സമരരംഗത്തുണ്ടാവും.\n18 ന് രാവിലെ9മണിക്ക് കെ.പി.സി.സി. മുൻ പ്രസിഡന്‍റ് കെ.മുരളീധരൻ യാത്ര ഉദ്ഘാടനം ചെയ്യും. ആദ്യ ദിവസത്തെ സമാപന സമ്മേളനം വൈകീട്ട്6മണിക്ക് തിരുവനന്തപുരം സ്റ്റാച്യുവിൽ മുൻ മുഖ്യമന്ത്രി ഉമ്മൻ ചാണ്ടി ഉദ്ഘാടനം ചെയ്യും.\nരണ്ടാം ദിന പര്യടനം 19ന് രാവിലെ 9ന് സ്റ്റാച്യുവില് നിന്ന് ആരംഭിച്ച് വൈകിട്ട് 6ന് തോന്നയ്ക്കൽ കുമാരനാശാൻ സ്മാരകത്തില് സമാപിക്കും.\nമൂന്നാം ദിനം രാവിലെ 9ന് തോന്നയ്ക്കൽ കുമാരനാശാൻ സ്മാരകത്തില് നിന്നും ആരംഭിക്കുന്ന യാത്ര വൈകിട്ട് 6ന് ശിവഗിരിയില് എത്തും.\nശിവഗിരി ടൂറിസം സര്‍ക്യൂട്ട് പദ്ധതി\nശിവഗിരി മഠം, ചെമ്പഴന്തി ഗുരുകുലം, കുന്നുംപാറ സുബ്രഹ്മണ്യസ്വാമി ക്ഷേത്രം, അരുവിപ്പുറം ക്ഷേത്രം എന്നീ ഗുരുദേവ കേന്ദ്രങ്ങളുടെ വികസനം ലക്ഷ്യമിട്ടാണ് കേന്ദ്ര സർക്കാർ ശ്രീനാരായണ ഗുരു ടൂറിസം സര്‍ക്യൂട്ട് പദ്ധതിയുമായി മുന്നോട്ട് പോയത്.\nസ്വദേശി ദര്‍ശന് പദ്ധതിയില് ഉള്‍പ്പെടുത്തിയ പദ്ധതി കഴിഞ്ഞ വര്‍ഷം ഫെബ്രുവരിയില് ആദ്യഘട്ടത്തിന്റെ ശിലാസ്ഥാപനം കേന്ദ്രമന്ത്രിയായിരുന്ന അല്‍ഫോന്‍സ് കണ്ണന്താനം നിര്‍വഹിക്കുകയും ചെയ്തു. ഐടിഡിസി മുഖേന നടപ്പാക്കുമെന്ന് പ്രഖ്യാപിച്ചിരുന്ന 70 കോടിയുടെ പദ്ധതിയില് നിന്നാണ് കേന്ദ്രസര്‍ക്കാര് പിന്മാറിയത്. ഇതുള്‍പ്പെടെ കേരളത്തിന് അനുവദിച്ച 154 കോടി രൂപയുടെ തീര്‍ത്ഥാടന ടൂറിസം പദ്ധതികള് റദ്ദാക്കുന്നതായി കേന്ദ്രസര്‍ക്കാര് സംസ്ഥാന സര്‍ക്കാരിനെ രേഖാമൂലം അറിയിച്ചു.


marries 91 year old lady | ഇരുപത്തിയഞ്ചുകാരൻ വിവാഹം ചെയ്തത് 91കാരിയെ; ഭർത്താവിന്റെ മനസിലിരുപ്പ് പുറത്തായത് ഭാര്യ മരിച്ചപ്പോൾ - Malayalivartha.com Widgets Magazine\nഇരുപത്തിയഞ്ചുകാരൻ വിവാഹം ചെയ്തത് 91കാരിയെ; ഭർത്താവിന്റെ മനസിലിരുപ്പ് പുറത്തായത് ഭാര്യ മരിച്ചപ്പോൾ\n13 NOVEMBER 2017 12:25 PM IST\n2015 ഫെബ്രുവരിയിൽ ഇരുവരും വിവാഹിതരായി. അധികമാരെയും ക്ഷണിക്കാതെയായിരുന്നു ചടങ്ങുകൾ. സന്തോഷകരമായി നീണ്ടുപോയ ദാമ്പ്യത്യ ജീവിതത്തിന് അന്ത്യം കുറിച്ച് പതിനാല് മാസങ്ങൾക്ക് ശേഷം യൊളന്ദ മരണമടഞ്ഞു. തന്‍റെ മനസിലെ ആഗ്രഹം പൂർണമാക്കാനായി മൗറിഷ്യസ് ഉടൻ തന്നെ പെൻഷൻ ലഭിക്കുവാനുള്ള നിയമ നടപടികളും ആരംഭിച്ചു. എന്നാൽ കാര്യങ്ങൾ അത്ര എളുപ്പമായിരുന്നില്ല. പെൻഷനായി ഇദ്ദേഹം സമർപ്പിച്ച രേഖകൾ അധികൃതർ സ്വീകരിച്ചില്ല.\nകാരണം ഇങ്ങനെയൊരു വിവാഹം നടന്നതായി തങ്ങൾക്ക് അറിയില്ലെന്ന് മൗറീഷ്യസിന്‍റെ അയൽക്കാർ അധികൃതരെ അറിയിച്ചിരുന്നു. എന്നാൽ നിയമവിധേയമായാണ് വിവാഹം നടന്നതെന്നും അതിന്‍റെ എല്ലാ രേഖകളും തന്‍റെ കൈവശമുണ്ടെന്നും അവകാശം നിഷേധിക്കപ്പെട്ടാൽ അത് സാധിച്ചെടുക്കുന്നതിനായി അർജന്‍റീന സുപ്രീംകോടതി വരെ പോകാനും താൻ തയാറാണെന്നുമാണ് മൗറീഷ്യസ് പറഞ്ഞത്.\nകള്ളത്തരമൊന്നുമില്ലാതെയാണ് താൻ യൊളന്ദയെ സ്നേഹിച്ചത്, അവർ തന്നിൽ നിന്ന് അകന്നതിന്‍റെ ദുഃഖം ഇപ്പോഴും അനുഭവിക്കുകയാണ്. ഈ പെൻഷൻ ലഭിക്കുന്നതിനായുള്ള എല്ലാ നിയമരേഖകളും താൻ സമർപ്പിച്ചിട്ടുണ്ടെന്നും അദ്ദേഹം പറഞ്ഞു. നിയമപോരാട്ടത്തിന് ഒടുവിൽ മൗറീഷ്യസ് വിജയിക്കുക തന്നെ ചെയ്തു.\nസംഭവം അറിഞ്ഞവർ പല തരത്തിലുള്ള അഭിപ്രായപ്രകടനങ്ങളാണ് നടത്തിയത്. നിയമ വ്യവസ്ഥയെ കബളിപ്പിക്കാനാണ് മൗറീഷ്യസ് ശ്രമിച്ചതെന്ന് ചിലർ പറയുന്പോൾ മറ്റ് ചിലർ പറയുന്നത് മൗറീഷ്യസ് ഒരു ബുദ്ധിമാനാണെന്നാണ്.\nഎമ്മി അവാര്‍ഡ് വേദിയില് വിവാഹാഭ്യാര്‍ത്ഥന നടത്തി താരമായി ഗ്ലെന് വെയ്‌സ് (10 hours ago)\nപ്രധാനമന്ത്രി കാവല്‍ക്കാരനല്ല കള്ളനാണെന്ന് രാഹുല് ഗാന്ധി; വിമര്‍ശനം റാഫേല് ഇടപാട്, മല്ല്യയുടെ വെളിപ്പെടുത്തല്, ഇന്ധന വില വര്‍ധന എന്നിവ പരാമര്‍ശിച്ച് (10 hours ago)\nഇന്ത്യ-പാകിസ്ഥാൻ മഞ്ഞുരുകുന്നുവോ ? ; ചര്‍ച്ചകള് പുനരാരംഭിക്കണമെന്ന് ആവശ്യപ്പെട്ട് പ്രധാനമന്ത്രി നരേന്ദ്ര മോദിയ്ക്ക് പാകിസ്ഥാന് പ്രധാനമന്ത്രി ഇമ്രാന് ഖാന്റെ കത്ത് (11 hours ago)


Test ride: Jawa Perak – Smart Drive Online\nTest drive: MG ZS EV\nMINI opens India’s first-ever MINI Urban Store in Kochi\nTest ride: Jawa Perak\nPublished by SmartDrive Magazine at January 29, 2020\nJawa Perak test ride\nജാവയുടെ ബോബർ മോട്ടോർസൈക്കിളായ പെരാക്കിനെ പരിചയപ്പെടാം.\nഎഴുത്ത് : ജുബിൻ ജേക്കബ് ചിത്രങ്ങൾ: ജോസിൻ ജോർജ്\nജാവയുടെ പുനർജ്ജന്മമായിരുന്നു 2018 നവംബർ 15ന് അരങ്ങേറിയത്. വേദിയിൽ പ്രദർശിപ്പിക്കപ്പെട്ട മൂന്നു മോട്ടോർസൈക്കിളുകളും ജനഹൃദയങ്ങൾ കീഴടക്കുമ്പോൾ എല്ലാവർക്കും അറിയേണ്ടിയിരുന്നത് ഒരേയൊരു മോഡലിനെക്കുറിച്ചു മാത്രം; പെരാക്..! ഇന്ത്യൻ മോട്ടോർസൈക്കിളുകളുടെ രൂപഭാവങ്ങളിൽ നിന്നും നടപ്പുരീതികളിൽ നിന്നും തീർത്തും അന്യമായൊരു മോഡൽ. ഇന്ത്യയിൽ നിർമ്മിക്കപ്പെടുന്ന ആദ്യ ബോബർ എന്നു സംശയമെന്യേ പറയാം. (ആദ്യമായി വിൽപനയ്‌ക്കെത്തിയ ട്രയംഫ് ബോബർ ഇറക്കുമതി ചെയ്ത ബൈക്കായിരുന്നല്ലോ) പെരാക് എന്ന നാമധേയം അരനൂറ്റാണ്ടിനപ്പുറവും ജാവയുടെ ചരിത്രത്തിലുണ്ട്. ഈ പേരിനു പിന്നിൽ രസകരമായൊരു കഥയുമുണ്ട്.\nപെരാക് എന്ന പേരിനെ ഗൂഗിളിൽ തിരഞ്ഞവർ ചെന്നെത്തിയത് മലേഷ്യയിലെ പെരാക് എന്ന സ്ഥലനാമത്തിലായിരിക്കും. പക്ഷേ ജാവാ പെരാക്കും മലേഷ്യയിലെ പെരാക്കും തമ്മിൽ കപ്പലും കപ്പലണ്ടിയും തമ്മിലുള്ള ബന്ധം പോലുമില്ലെന്നതാണു സത്യം. പെരാക് എന്ന പേരിനു പിന്നിലെ കഥയെന്താണെന്ന് ഒന്നന്വേഷിച്ചാലോ? രണ്ടാം ലോകമഹായുദ്ധകാലത്ത് അന്നത്തെ ചെക്കോസ്‌ളോവാക്യയിലും നാസി അധിനിവേശമു ണ്ടായി. അങ്ങനെയിരിക്കെയാണ് പ്രാഗ് നഗരത്തിന്റെ ഇരുണ്ട ഇടനാഴികളിൽ പെരാക് എന്നൊരു കഥാപാത്രം അവതരിക്കുന്നത്. ഇരുളിൽ നിന്നും ഉയിർകൊണ്ടതു പോലെ കറുപ്പു വസ്ത്രങ്ങളണിഞ്ഞ ഒരാൾ. അസാമാന്യമായ ഉയരത്തിൽ ചാടാൻ കഴിവുണ്ടായിരുന്നത്രേ അയാൾക്ക്. അതുകൊണ്ടു തന്നെ ‘പ്രാഗിന്റെ സ്പ്രിങ്ങ് മനുഷ്യൻ’ എന്നും അയാൾക്ക് പേരുണ്ടായി. ഇരുട്ടിന്റെ മറവിൽ പ്രാഗ് നഗരത്തിൽ റോന്തുചുറ്റിയിരുന്ന പെരാക് നാസികളെപ്പോലും ഭയപ്പെടുത്തിയിരുന്നു എന്ന് നിരവധി കഥകളുണ്ട്. നാസികൾക്കെതിരേയുള്ള പ്രതിരോധത്തിന്റെ ആൾരൂപമായി പെരാക് മാറി. അയാളെ പിടിക്കാൻ നാസികൾ നടത്തിയ അസംഖ്യം ശ്രമങ്ങൾ പാഴാവുകയും ചെയ്തു. 1945 മെയ് 8. രണ്ടാം ലോകമഹായുദ്ധത്തിന്റെ ഔദ്യോഗികമായ വെടിനിർത്തൽ പ്രഖ്യാപിച്ച ദിവസം രാത്രിയിൽ പ്രാഗ് നഗരത്തിനു പുറത്തേക്ക് ഒരു മോട്ടോർസൈക്കിളിൽ പോകുന്ന പെരാക്കിനെ കണ്ടവരുണ്ടത്രേ. പിന്നീടൊരിക്കലും പെരാക് മടങ്ങിവന്നില്ലെന്നും പ്രാഗ് നിവാസികൾ പറയുന്നു.\nജാവയും പെരാക്കും തമ്മിലെന്താണ് ബന്ധം എന്നല്ലേ ചിന്തിക്കുന്നത്, പറയാം. നാസികളുടെ അധിനിവേ ശക്കാലത്ത് ജാവയുടെ ഫാക്ടറിയും അവരുടെ പിടിയിലായി. നാസികളുടെ വാഹനങ്ങൾ മുതൽ എയർക്രാഫ്റ്റുകൾ വരെ നിർമ്മിക്കാനും നന്നാക്കാനുമൊക്കെ ജാവയുടെ ഫാക്ടറി ഉപയോഗിക്കപ്പെട്ടു. ഈ സമയത്താണ് ഡോ. ജെ. ഫ്രേയുടെ നേതൃത്വത്തിൽ ജാവയിലെ ഏതാനും എഞ്ചിനീയർമാർ ഒരു മോട്ടോർസൈക്കിളിനു രൂപം നൽകുന്നത്. അന്നു വരെയുള്ള ജാവാ ബൈക്കുകളുടെയെല്ലാം നല്ല ഗുണങ്ങൾ സ്വാംശീകരിച്ച് ഒരു കിടിലൻ ബൈക്കായിരിക്കണം അതെന്ന് അവർക്ക് നിർബന്ധമുണ്ടായിരുന്നു. നാസികളുടെ കണ്ണുവെട്ടിച്ച് അവർ ജോലി തുടർന്നു. ഡി.കെ.ഡബ്‌ള്യൂ ബൈക്കുകളുടെ ബാഡ്ജിങ്ങ് ഉപയോഗിച്ച് രഹസ്യമായി ടെസ്റ്റ് റൈഡുകൾ പോലും നടന്നു. അങ്ങനെ രൂപം കൊണ്ട 250 സിസി ടൂ സ്‌ട്രോക്ക് ബൈക്കാണ് പെരാക്. പിൽക്കാലത്ത് ഇന്ത്യയിലെത്തിയ ജാവാ 250 ടൈപ് 353യുടെ മുത്തച്ഛനും ഇവൻ തന്നെ. ഇനി വർത്തമാനകാല പെറാക്കിലേക്കു വരാം.\nപഴയകാല പെരാക് ഒരു ലക്ഷണമൊത്ത ബോബർ ബൈക്കായിരുന്നെങ്കിൽ ഇരുപത്തൊന്നാം നൂറ്റാണ്ടിലും ആ പതിവു തെറ്റിക്കാൻ ജാവയ്ക്ക് കഴിഞ്ഞിട്ടില്ല. ഇരുട്ടിന്റെ ആത്മാവായിരുന്ന പെരാക് എന്ന സൂപ്പർഹീറോയ്ക്ക് നൽകുന്ന വർത്തമാനകാല പ്രണാമമായി പെരാക് മാറുന്നു. ഓൾ ബ്‌ളാക്ക് തീമിൽ ഗോൾഡൻ പിൻസ്‌ട്രൈപ്പുകളുടെ കുറിചാർത്തൽ കൂടിയാവുമ്പോൾ പൂർണം..!\nജാവാ ക്‌ളാസ്സിക്കിന്റേതിനു സമാനമായ ഫ്രണ്ട് എൻഡാണ് പെരാക്കിനും എന്നു തോന്നുമെങ്കിലും ചോപ്പ്ഡ് ഓഫ് ശൈലിയിലുള്ള ഷോർട്ട് ഫെൻഡറും ഹാൻഡ്ൽബാറിലെ ചെറിയ മിററുകളുമൊക്കെ കാണുമ്പോൾ ആ തോന്നലങ്ങു മാറിക്കിട്ടും. ആകെ കറുപ്പണിഞ്ഞ് നിലകൊള്ളുന്ന പെറാക്കിനെ കണ്ടാൽ ഏതോ പുരാണകഥയിലെ കറുമ്പൻ കുതിരയെയാണ് ഓർമ്മവരിക.\nസൈഡ് പ്രൊഫൈലിലേക്കു വരുമ്പോഴാണ് പെരാക്കിന്റെ യഥാർത്ഥ ഭംഗി വെളിവാകുന്നത്. പഴയ പെരാക് പ്‌ളഞ്ചർ സസ്‌പെൻഷനുള്ള ഒരു ബൈക്കായിരുന്നെങ്കിൽ പുതിയ പെറാക്കിൽ റിജിഡ് ഫ്രെയിം എന്നു തോന്നിക്കുന്ന സോഫ്‌ടെയിൽ ഡിസൈനാണ്. ടാങ്ക് മുതൽ പിന്നിലേക്ക് ചെരിഞ്ഞിറങ്ങുന്ന ഫ്രെയിമും അതിനിട യിലായി നിലകൊള്ളുന്ന ത്രികോണാകൃതിയിലുള്ള യൂട്ടിലിറ്റി ബോക്‌സും കാണുമ്പോൾ വർണ്യത്തിലാശങ്ക സ്വാഭാവികം. ടാങ്കിനു പിന്നിലായി അന്തരീക്ഷത്തിലെന്ന പോലെ നിൽക്കുന്ന ഇളം ബ്രൗൺ സാഡ്ൽ സീറ്റും അതിനു പിന്നിലെ മിനിമലിസ്റ്റിക് ടെയ്ൽലാമ്പും ആഢംബരങ്ങളൊന്നുമില്ലാത്ത പിൻഭാഗവുമൊക്കെ കാണുമ്പോൾ ഒരേ സമയം ലളിതവും സുന്ദരവുമാണ്. ഇരട്ട എക്‌സോസ്റ്റുകൾ പാതി മുറിഞ്ഞ് അവസാനിക്കു ന്നു. മുന്നിൽ 100/90 ആർ 18, പിന്നിൽ 140/70 ആർ 17 ടയറുകളാണുള്ളത്. സീറ്റ് ഉയരം 750 എം.എം ആണ്.\nഇനിയാണ് യഥാർത്ഥ പൂരം. പെരാക്കിന്റെ ‘ആകാശസീറ്റി’ലേക്ക് കയറിയിരുന്നു. വിരിഞ്ഞ ഹാൻഡ്ൽബാറിനു നടുവിൽ ജാവയുടെ പതിവ് ഹെഡ്‌ലാമ്പ് ഹൗസിങ്ങും ഇൻസ്ട്രുമെന്റേഷനും തന്നെ. ഒന്നിനും മാറ്റമില്ല. ടാങ്കിനു മുകളിൽ പെരാക് എന്ന എഴുത്തു കാണാം. കൂടുതൽ കഥ പറയാതെ സ്റ്റാർട്ട് ചെയ്യാം. വിരൽസ്പർശത്തിൽ തന്നെ പെരാക് ഉണർന്നു. ഗാംഭീര്യമുള്ള എക്‌സോസ്റ്റ് നോട്ട്. ഇനി ഇതു കേട്ടിട്ട് കേരളത്തിലെ എംവിഡി ഏമാന്മാർക്ക് ഹാലിളകല്ലേ എന്ന പ്രാർത്ഥനയോടെ ഫസ്റ്റ് ഗിയറിട്ടു. ക്‌ളാസിക്, 42 എന്നീ മോഡലുകളെ അപേക്ഷിച്ച് നോക്കുമ്പോൾ വളരെ ടോർക്കിയായ പ്രകടനം. ലോ എൻഡിൽ നിന്നു തന്നെ കരുത്ത് അറിയാനാവുന്നുണ്ട്. പെരാക്കിന്റെ എഞ്ചിനും വ്യത്യസ്തമാണെന്ന് അറിയാമല്ലോ. 334 സിസി ലിക്വിഡ് കൂൾഡ് എഞ്ചിനാണിത്. 30 ബിഎച്ച്പി കരുത്തും 31 ന്യൂട്ടൺ മീറ്റർ ടോർക്കുമുണ്ട്. ഗിയറുകളിൽ ഓരോന്നിലും തന്റെ കരുത്തറിയിച്ചു കൊണ്ട് പെരാക് പായുകയാണ്. വളരെ അനായാസം കൈകാര്യം ചെയ്യാനാവും വിധമുള്ള ഹാൻഡ്‌ലിങ്ങും ഡ്യുവൽ ചാനൽ എബിഎസുള്ള ബ്രേക്കിങ്ങും കൂടിയാവുമ്പോൾ പിന്നെ പറയണോ..? പിന്നിലെ മോണോ സസ്‌പെൻഷൻ സിറ്റി/ഹൈവേ ഉപയോഗത്തിനു യോജിച്ച തരത്തിലുള്ളതാണ്.\nകാഴ്ചയിൽ മാത്രമല്ല പെരാക് ലക്ഷണമൊത്തൊരു ബോബറാവുന്നത്. ഏതു കോണിൽ നിന്നു നോക്കിയാലും ഇവൻ പ്രാഗ് നഗരത്തിലെ സ്പ്രിങ്ങ് മനുഷ്യനെ പ്പോലെ ഇതിലും ഇതിനപ്പുറവും ചാടിക്കടക്കുക തന്നെ ചെയ്യും$\nKochi, Ph: 95448 44411\nCopyright: Smartdrive January 2020


ഗസ്സ: ഹമാസിനെ കുറ്റപ്പെടുത്തുന്ന യു.എസ് പ്രമേയം യു.എന് സുരക്ഷാ കൗണ്‍സില് തള്ളി • Suprabhaatham\nJune 2, 2018 | 9:38 am IST\nന്യൂയോര്‍ക്ക്: ഗസ്സ വിഷയത്തില് പ്രമേയം അവതരിപ്പിച്ച യു.എസ്, ഐക്യരാഷ്ട്രസഭാ സുരക്ഷാ കൗണ്‍സിലില് ഒറ്റപ്പെട്ടു. ഗസ്സയില് നടന്ന പ്രശ്‌നങ്ങള്‍ക്കെല്ലാം ഉത്തരവാദി ഹമാസ് എന്ന ഫലസ്തീനിയന് സംഘടനയാണെന്നായിരുന്നു യു.എസിന്റെ പ്രമേയം. പ്രമേയത്തെ ആരും പിന്തുണക്കാത്തതിനാല് കൗണ്‍സില് തള്ളി. ഫലസ്തീന് പൗരന്മാരെ സംരക്ഷിക്കണമെന്നാവശ്യപ്പെട്ട് കുവൈത്ത് അവതരിപ്പിച്ച പ്രമേയത്തിനെതിരായി യു.എസ് വോട്ടുചെയ്യുകയുമുണ്ടായി.\nഇസ്‌റാഈല്- ഗസ്സ അതിര്‍ത്തിയില് ഫലസ്തീനികള് ആഴ്ചകളായി നടത്തിയ പ്രതിഷേധ മാര്‍ച്ചിലേക്ക് ഇസ്‌റാഈല് സൈന്യം നടത്തിയ വെടിവയ്പ്പില് 120 ല് അധികം പേര് കൊല്ലപ്പെട്ടിരുന്നു. മാധ്യമപ്രവര്‍ത്തകരും ആരോഗ്യപ്രവര്‍ത്തകരും കൊല്ലപ്പെട്ടിരുന്നു.\nഅതേസമയം, റഷ്യ, ഫ്രാന്‍സ് ഉള്‍പ്പെടെയുള്ള പത്തു രാജ്യങ്ങള് കുവൈത്തിന്റെ പ്രമേയത്തെ അനുകൂലിച്ച് വോട്ടുചെയ്തു. ബ്രിട്ടണ്, പോളണ്ട്, നെതര്‍ലാന്റ്, എത്യോപ്യ എന്നീ രാജ്യങ്ങള് വിട്ടുനിന്നു. ഇസ്‌റാഈലിന്റെ പ്രധാന സഖ്യകക്ഷിയായ യു.എസ് മാത്രമാണ് പ്രമേയത്തെ എതിര്‍ത്തു വോട്ടുചെയ്തത്.


എക്സിക്യൂട്ടീവ് ഡയറക്ടര് കെ.എം. ശ്രീകുമാറിനെതിരെ കടുത്ത നടപടിക്ക് സാധ്യത; വിജിലന്‍സ് അന്വേഷണം ആവശ്യപ്പെട്ട് സിഎംഡി ഉടന് സര്‍ക്കാരിന് കത്ത് നല്‍കും | മറുപുറം കേരള\nJanuary 17, 2021 January 17, 2021 Web DeskLeaveaComment on എക്സിക്യൂട്ടീവ് ഡയറക്ടര് കെ.എം. ശ്രീകുമാറിനെതിരെ കടുത്ത നടപടിക്ക് സാധ്യത; വിജിലന്‍സ് അന്വേഷണം ആവശ്യപ്പെട്ട് സിഎംഡി ഉടന് സര്‍ക്കാരിന് കത്ത് നല്‍കും\nകെഎസ്ആര്‍ടിസിയിലെ ക്രമക്കേടില് എക്സിക്യൂട്ടീവ് ഡയറക്ടര് കെ.എം. ശ്രീകുമാറിനെതിരെ കടുത്ത നടപടിയുണ്ടോയേക്കും. പെന്‍ഷന് ഉള്‍പ്പെടെ തടഞ്ഞുവയ്ക്കാന് ആലോചനയുണ്ട്. സംഭവത്തില് വിജിലന്‍സ് അന്വേഷണം ആവശ്യപ്പെട്ട് സിഎംഡി ഉടന് സര്‍ക്കാരിന് കത്ത് നല്‍കും.\n2018ല് സ്വകാര്യ ഓഡിറ്റിംഗ് ഏജന്‍സിയെ കൊണ്ട് നടത്തിയ ഓഡിറ്റിംഗില് കണ്ടെത്തിയ ക്രമക്കേടിന്റെ വിവരങ്ങളാണ് പുറത്തായത്. കെടിഡിഎഫ്സിയില് നിന്ന് ലോണ് എടുത്ത വകയില് തിരിച്ചടച്ച തുകയില് 311.48 കോടിക്ക് കണക്കില്ല. തുടര്‍ന്ന് കെടിഡിഎഫ്സിയുടെയും കെഎസ്ആര്‍ടിസിയുടെയും അക്കൌണ്ടുകള് പരിശോധിച്ചപ്പോഴാണ് 100 കോടി രൂപ തിരിമറി കണ്ടെത്താനായത്. അന്നത്തെ അക്കൗണ്ട്സ് തലവനായിരുന്നു നിലവിലെ എക്സിക്യൂട്ടീവ് ഡയറക്ടര് കെ.എം. ശ്രീകുമാര്. ക്രമക്കേടില് വിശദീകരണം കിട്ടിയ ശേഷം വിജിലന്‍സ് അന്വേഷണത്തിന് ശുപാര്‍ശ ചെയ്യാനാണ് സിഎംഡിയുടെ നീക്കം. ആഭ്യന്തര വിജിലന്‍സ് അന്വേഷണം വേണ്ടെന്നും തീരുമാനമുണ്ട്.\nഎറണാകുളത്തേക്ക് സ്ഥലംമാറ്റിയ കെ.എം. ശ്രീകുമാറിന്റെ പെന്‍ഷന് അടക്കം തടഞ്ഞുവയ്ക്കാന് മാനേജ്മെന്റ് അലോചിക്കുന്നുണ്ട്. കടുത്ത നടപടി തന്നെയുണ്ടാകുമെന്നതിന്റെ സൂചനയാണ് പുറത്തുവരുന്നത്. മെയ് 31ന് ശ്രീകുമാര് വിരമിക്കും. അതിന് മുന്നേ സംഭവത്തില് വ്യക്തയുണ്ടാക്കി നടപടിയെടുക്കാനുള്ള ശ്രമങ്ങളാണ് കെഎസ്ആര്‍ടിസി നടത്തുന്നത്.


ഒറ്റയടിക്ക് ഒരു ശതകോടീശ്വരന്, അയാള് നിങ്ങളാണോ? 170 മില്ല്യണ് പൗണ്ട് യൂറോമില്ല്യണ്‍സ് ജാക്ക്‌പോട്ട് യുകെയില് ടിക്കറ്റെടുത്ത ഒരു വ്യക്തിക്ക്; രാജ്യത്തെ ഏറ്റവും വലിയ ലോട്ടറി സമ്മാനം; വിജയിച്ച നമ്പര് ഇതാണ്!\nരാജ്യത്ത് ടിക്കറ്റ് എടുത്ത എല്ലാവരും എത്രയും പെട്ടെന്ന് നമ്പറുകള് പരിശോധിക്കണമെന്ന് നാഷണല് ലോട്ടറി\n07, 10, 15, 44, 49 എന്നിവ മെയിന് നമ്പറുകളും, രണ്ട് ലക്കി സ്റ്റാറുകളില് 03, 12 എന്നിവയും രേഖപ്പെടുത്തിയ യൂറോമില്ല്യണ്‍സ് ജാക്ക്‌പോട്ട് ലോട്ടറി നിങ്ങളുടെ കൈവശമുണ്ടോ? എന്നാല് കണ്ണടച്ച് തുറക്കും മുന്‍പ് ആ ഭാഗ്യവാനെ അല്ലെങ്കില് ഭാഗ്യവതിയെ കാത്തിരിക്കുന്നത് 170 മില്ല്യണ് പൗണ്ടാണ്. ചൊവ്വാഴ്ച നടന്ന നറുക്കെടുപ്പിലാണ് രാജ്യത്തെ ഏറ്റവും വലിയ ലോട്ടറി ജേതാവായി യുകെയിലെ ആ വ്യക്തി മാറിയത്.\nപോപ്പ് താരം എഡ് ഷീറാനെക്കാള് വലിയ ധനികനായാണ് ഇതോടെ ഈ ലോട്ടറി ജേതാവ് മാറുന്നത്. ഷീറാന്റെ ആസ്തി 160 മില്ല്യണ് പൗണ്ടാണെന്നാണ് കണക്ക്. യുകെയിലെ ടിക്കറ്റ് എല്ലാ നമ്പറുകളും മാച്ച് ചെയ്‌തെന്ന് നാഷണല് ലോട്ടറി സ്ഥിരീകരിച്ചു. യുകെയിലെ ഏറ്റവും വലിയ ലോട്ടറി വിജയമാണ് ഇത്. 2011 ജൂലൈയില് കോളിന്, ക്രിസ് വെയര് എന്നിവര് നേടിയ 161 മില്ല്യണ് പൗണ്ടാണ് ഇതിന് മുന്‍പുള്ള കൂറ്റന് സമ്മാനം.\nരാജ്യത്ത് ടിക്കറ്റ് എടുത്ത എല്ലാവരും എത്രയും പെട്ടെന്ന് നമ്പറുകള് പരിശോധിക്കണമെന്ന് നാഷണല് ലോട്ടറി സീനിയര് വിന്നേഴ്‌സ് ഉപദേശകന് ആന്‍ഡി കാര്‍ട്ടര് പറഞ്ഞു. ഈ വര്‍ഷം യുകെ യൂറോമില്ല്യണ്‍സ് കളിക്കുന്നവര്‍ക്ക് ഭാഗ്യവര്‍ഷമായിരുന്നു. അഞ്ച് ജാക്ക്‌പോട്ടുകളാണ് ഇക്കുറി യുകെയില് നിന്നും ടിക്കറ്റെടുത്തവര്‍ക്ക് ലഭിച്ചത്. ജൂണില് 123 മില്ല്യണ് പൗണ്ട് ജാക്ക്‌പോട്ട് നേടിയ ഒരു ജേതാവ് ഇപ്പോഴും അജ്ഞാതമായി തുടരുന്നു.\nവമ്പന് സമ്മാനം യുകെയില് വിറ്റതാണെന്ന വാര്‍ത്ത പുറത്തുവന്നതോടെ യൂറോമില്ല്യണ്‍സ് സൈറ്റില് ജനങ്ങളുടെ തിക്കിത്തിരക്കാണ്. ഇതോടെ വെബ്‌സൈറ്റിന്റെ പ്രവര്‍ത്തനവും തടസ്സപ്പെട്ടു.


ഹിജാബ് ധരിക്കാനുള്ള അവകാശം ഭരണഘടനയുടെ 25-ാം അനുഛേദത്തിനു കീഴില് വരില്ലെന്നു കര്‍ണാടക സര്‍ക്കാര് ഹൈക്കോടതിയില് - Media Malayalam (മീഡിയ മലയാളം)\nHome India ഹിജാബ് ധരിക്കാനുള്ള അവകാശം ഭരണഘടനയുടെ 25-ാം അനുഛേദത്തിനു കീഴില് വരില്ലെന്നു കര്‍ണാടക സര്‍ക്കാര് ഹൈക്കോടതിയില്\nഹിജാബ് ധരിക്കാനുള്ള അവകാശം ഭരണഘടനയുടെ 25-ാം അനുഛേദത്തിനു കീഴില് വരില്ലെന്നു കര്‍ണാടക സര്‍ക്കാര് ഹൈക്കോടതിയില്\nബംഗളുരു: ഹിജാബ് ധരിക്കാനുള്ള അവകാശം ഭരണഘടനയുടെ 25-ാം അനുഛേദത്തിനു കീഴില് വരില്ലെന്നു കര്‍ണാടക സര്‍ക്കാര് ഹൈക്കോടതിയില്.\nഹിജാബ് നിരോധനത്തിനെതിരായ ഹര്‍ജികളില് വാദം കേള്‍ക്കവേയാണു സംസ്‌ഥാന സര്‍ക്കാര് ഇക്കാര്യം ചൂണ്ടിക്കാട്ടിയത്. ഹിജാബ് ധരിക്കാനുള്ള അവകാശം ഭരണഘടനയുടെ 25-ാം അനുഛേദത്തിലില്ലെന്നും ആര്‍ട്ടിക്കിള്19(1)(എ)യുടെ കീഴിലാണെന്നും സര്‍ക്കാരിനുവേണ്ടി ഹാജരായ അഡ്വക്കേറ്റ് ജനറല് പ്രഭുലിങ് നവദ്‌ഗി ചൂണ്ടിക്കാട്ടി. സ്‌ഥാപനങ്ങളുടെ മാനദണ്ഡങ്ങള്‍ക്കു വിധേയമായി നിയന്ത്രണങ്ങളോടെ ഹിജാബ് ധരിക്കുന്നതിനു വിലക്കില്ലെന്നും അദ്ദേഹം ചൂണ്ടിക്കാട്ടി.\nആര്‍ട്ടിക്കിള് 19(1)(എ) മുഖവിലയ്‌ക്കെടുത്ത് ആരെങ്കിലും ഹിജാബ് ധരിക്കാന് ആഗ്രഹിക്കുന്നെന്നു കരുതുക. നിങ്ങള് അത് തടഞ്ഞാല് അവരുടെ മൗലികാവകാശത്തെ പരിമിതപ്പെടുത്തില്ലേ എന്ന് ചീഫ് ജസ്‌റ്റിസ് റിതു രാജ് അവസ്‌തി ചോദിച്ചു.\nരാജ്യത്ത് ഹിജാബിനു നിരോധനമില്ലെന്ന് അഡ്വക്കേറ്റ് ജനറല് നവദ്‌ഗി മറുപടി നല്‍കി. വിദ്യാഭ്യാസ സ്‌ഥാപനങ്ങളില് ഒരു കാരണവശാലും മതചിഹ്നങ്ങള് അനുവദിക്കില്ല. ഭരണഘടന ഉറപ്പുനല്‍കുന്ന മതസ്വാതന്ത്ര്യത്തിനുള്ള അവകാശത്തില് ഹിജാബ് വരില്ല. ഇസ്ലാംമതത്തിലെ ഒഴിവാക്കാനാകാത്ത ആചാരമല്ല ഹിജാബ് എന്നും സര്‍ക്കാര് വാദിച്ചു.\nArticle 25 of Constitution\nKarnataka govt moves High Court\nover right to wear hijab\nPrevious articleയുക്രൈനിലെ വിഘടിത പ്രദേശങ്ങളിലേക്കു റഷ്യ സൈന്യത്തെ അയച്ചതിനു പിന്നാലെ എണ്ണ വിലയില് കുതിച്ചുചാട്ടം\nNext articleകെപിഎസി ലളിതയുടെ വിയോഗത്തില് അനുശോചനമറിയിച്ച് മുഖ്യമന്ത്രി പിണറായി വിജയൻ


യൂണികോഡ് ഓപ്പറേഷന് മാനുവല് — വികാസ്പീഡിയ\nഹോം പേജ് / ഇ-ഭരണം / ദേശീയ ഇ-ഗവേർണൻസ് പദ്ധതി / യൂണികോഡ് ഓപ്പറേഷന് മാനുവല്\nഎല്ലാ സര്‍ക്കാര് ഓഫീസുകളിലും കമ്പ്യൂട്ടറില് യൂണികോഡ് സംവിധാനം ഉപയോഗപ്പെടുത്തണമെന്നും ഓഫീസ് സംബന്ധിച്ച എല്ലാ കത്തിടപാടുകളും മലയാളഭാഷയില് ചെയ്യണമെന്നും സംസ്ഥാന സര്‍ക്കാര് നിര്‍ദ്ദേശിച്ചിട്ടുണ്ട്.\nയുണീകോഡ് കമ്പ്യൂട്ടറില് ഇന്‍സ്റ്റാള് ചെയ്യുന്നതിനും, അതുപയോഗിച്ച് മലയാളം ടൈപ്പ് ചെയ്യാനുമുള്ള പ്രായോഗിക പാഠങ്ങളാണ് ഈ മാനുവലില് ഉള്‍ക്കൊള്ളിച്ചിരിക്കുന്നത്. എന്താണ് യൂണികോഡ് , യുണീകോഡ് ഇന്‍സ്റ്റാള് ചെയ്യേണ്ട വിധം, യുണീകോഡ് കീ ബോര്‍ഡിലെ അക്ഷരവിന്യാസവും കീബോര്‍ഡ് ഉപയോഗിക്കേണ്ട വിധം, തുടങ്ങിയവയെല്ലാം ചിത്രങ്ങളുടെ സഹായത്തോടെ ഈ മാനുവലില് സവിസ്തരം പ്രതിപാദിച്ചിട്ടുണ്ട്. മലയാളം ടൈപ്പിംഗ് എളുപ്പത്തില് പഠിക്കാനായി പ്രത്യേകം അഭ്യാസങ്ങളും ഇതില് ചേര്‍ത്തിട്ടുണ്ട്. ഇതോടൊപ്പം ലിപ്യന്തരം ചെയ്യാന് കഴിയുന്ന മറ്റു ഭാഷാപരിവര്‍ത്തന സോഫ്റ്റ്വെയറുകളെ കുറിച്ചും ഇതില് പ്രതിപാദിച്ചിട്ടുണ്ട്.\nമലയാളവും മറ്റ് പ്രാദേശികഭാഷകളും കമ്പ്യൂട്ടറില് ഉപയോഗിക്കുന്നവര്‍ക്ക് ഈ മാനുവല് വളരെയധികം പ്രയോജനകരമാണ്. നമ്മുടെ ദൈനംദിനകാര്യങ്ങള് മലയാളത്തില് ടൈപ്പ് ചെയ്യുന്നതിനും മലയാളത്തില് ഇമെയില് സന്ദേശമയക്കുന്നതിനും മലയാളത്തില് വെബ് സൈറ്റുകള് തെരെഞ്ഞെടുക്കുന്നതിനും ഈ മാനുവല് വളരെയേറെ സഹായകരമായിരിക്കുമെന്ന് പ്രതീക്ഷിക്കുന്നു.\nകമ്പ്യൂട്ടറുകളുടെ ഉപയോഗം വര്‍ദ്ധിച്ചതോടെ പ്രാദേശികഭാഷകളിലുള്ള കമ്പ്യൂട്ടിംഗിന് വളരേയേറെ ആവശ്യം ഉയരുകയും അതിന്‍റെ ഫലമായി പ്രാദേശികഭാഷകള് കമ്പ്യൂട്ടറുകളില് വ്യാപകമായി ഉപയോഗിക്കാനും തുടങ്ങി. ഇന്‍റര്‍നെറ്റിന്‍റെ പ്രചാരം വര്‍ദ്ധിച്ചതോടുകൂടി പ്രാദേശിക ഭാഷയില് തയ്യാറാക്കിയ വെബ്സൈറ്റുകള് ഇന്‍റര്‍നെറ്റില് പ്രസിദ്ധീകരണം തുടങ്ങി. ഇത് പുതിയ സാങ്കേതികപ്രശ്നങ്ങളിലേയ്ക്ക് വഴിതെളിയിച്ചു. പ്രധാനപ്പെട്ട ഒരു പ്രശ്നം, വെബ്സൈറ്റില് പ്രസിദ്ധീകരിച്ച അതേ മലയാളം ഫോണ്ടുകള് കമ്പ്യൂട്ടറില് ഇല്ലെങ്കില് അതിന്‍റെ ഉള്ളടക്കം വായിക്കാന് കഴിയില്ല എന്നതാണ്. ഉദാഹരണത്തിന് മനോരമ ഓണ്‍ലൈന് എഡിഷന്‍റെ ഫോണ്ട് ഉപയോഗിച്ച് മറ്റു പത്രങ്ങളോ സൈറ്റുകളോ വായിക്കാന് കഴിയില്ല എന്നര്‍ത്ഥം.\nവിവരങ്ങള്‍ക്കൊപ്പം ഫോണ്ടുകൂടി കൈമാറേണ്ട സ്ഥിതിയിലേക്കാണ് ഇത് വന്നു ചേരുന്നത്. പലസന്ദര്‍ഭങ്ങളിലും ഉള്ളടക്കത്തോടൊപ്പം അക്ഷരശൈലി(ഫോണ്ട്)കൂടെ എടുത്തു വെക്കാന് പറ്റാത്ത സാഹചര്യങ്ങളുണ്ടാവാറുണ്ട്. ഉദാഹരണത്തിന് വെബ്സൈറ്റില് വിവരങ്ങള് തെരെയുന്ന അവസരങ്ങളിലും, വിവരശേഖരത്തില് (ഡാറ്റാബേസ്) വിവരങ്ങള് സൂക്ഷിക്കുമ്പോഴും ഫോണ്ടു കൂടെ അയക്കാന് കഴിയാറില്ല.\nഈ സാഹചര്യത്തില് ഓരോ ഭാഷയ്ക്കും ഓരോ അക്ഷരശൈലി (ഫോണ്ട്) എന്നതിനു പകരം ലോകഭാഷകള്‍ക്കെല്ലാം കൂടെ ഒരൊറ്റ ആലേഖന സമ്പ്രദായം (ക്യാരക്ടര് എന്‍കോഡിംഗ്) ആവശ്യമായി വന്നു. ഇതിനെ യൂണികോഡ് എന്നാണ് പറയുന്നത്. ഈ ആശയത്തിന്‍റെ സാക്ഷാത്കാരമായി അന്താരാഷ്ട്രതലത്തില് 1991ല് ദി യൂണികോഡ് കണ്‍സോര്‍ഷ്യം എന്ന\nസംഘടന നിലവില് വന്നു.\nകമ്പ്യൂട്ടറിന് മനസ്സിലാവുന്ന ഭാഷ 0, 1 എന്നീ അക്കങ്ങള് മാത്രമാണ് ഇവയെ ബിറ്റ് എന്ന് പറയുന്നു. അക്ഷരങ്ങളും അക്കങ്ങളും ചിഹ്നങ്ങളും ചിത്രങ്ങളുമെല്ലാം ഈ ബിറ്റുകളുടെ അഥവാ പൂജ്യത്തിന്‍റേയും ഒന്നിന്‍റേയും കൂട്ടങ്ങളായി മാറ്റിയാണ് കമ്പ്യൂട്ടറില് ശേഖരിച്ചു വയ്ക്കുന്നത്. ഇങ്ങനെ സൂക്ഷിച്ചു വെക്കുന്ന ഓരോന്നും അതിന്‍റേതായ കോഡുകളിലാണ് സൂക്ഷിക്കുന്നത്. ഈ രീതിയെ ക്യാരക്ടര് എന്‍കോഡിംഗ് എന്നു പറയും. ആസ്കി (ASCII). എബ്സിഡിക് (EBCDIC) തുടങ്ങിയവ ചില എന്‍കോഡിംഗ് രീതികളാണ്. ഇവയില് നിലവില് പ്രചാരമുള്ള ക്യാരക്ടര് എന്‍കോഡിംഗ് സമ്പ്രദായം അടഇകക (അമേരിക്കന് സ്റ്റാന്‍റേഡ് കോഡ് ഫോര് ഇന്‍ഫര്‍മേഷന് ഇന്‍റര്‍ചേഞ്ച്) എന്നതാണ്. ഇതുപയോഗിച്ച് ഉണ്ടാക്കാവുന്ന അക്ഷരങ്ങളുടെ എണ്ണം 256 ആണ്.\nഉദാഹരണത്തിന് 'അ' എന്ന അക്ഷരത്തിന് തത്തുല്യമായ ആസ്കീ അക്കങ്ങളുടെ മുല്യം 65 ആണ്. 'ആ' യ്ക്ക് 66 എന്നിങ്ങനെ. ആസ്കീയുടെ പരിമിതി പരമാവധി രണ്ടു ഭാഷകളെ മാത്രമേ എന്‍കോഡ് ചെയ്യാന് സാധിക്കൂ എന്നതാണ്. 256 ക്യാരക്ടറുകളില് 128 എണ്ണം ഇംഗ്ലീഷിനും അടുത്ത 128 എണ്ണം മറ്റൊരു ഭാഷയ്ക്കുമായാണ് ഉപയോഗിക്കുന്നത്. ഓരോ ഭാഷയ്ക്കും പ്രത്യേകം സോഫ്റ്റ്റ്വെയര് ഇന്‍സ്റ്റാള് ചെയ്തില്ലെങ്കില് അത് കമ്പ്യൂട്ടറില് ശരിയായ രീതിയിലായിരിക്കില്ല പ്രത്യക്ഷപ്പെടുന്നത്. ഈ സാഹചര്യത്തില് ഒരു പുതിയ കോഡിംഗ് സംവിധാനം ആവശ്യമായി വന്നു.\njustify; ">നിലവിലുള്ള ലോകഭാഷകളെ മുഴുവന് ഉള്‍ക്കൊള്ളാന് കഴിയുന്നതും ഭാവിയില് കൂടുതല് കാര്യങ്ങള് ഉള്‍പ്പെടുത്താന് കഴിയുന്നതുമായ ആലേഖനസമ്പ്രദായമാണ് യൂണികോഡ്. യഥാര്‍ത്ഥത്തില് ആസ്കീയെ വിപുലപ്പെടുത്തിയ സമ്പ്രദായമാണ് ഇത്. ആസ്കിയില് 8 ബിറ്റ് (256 ക്യാരക്ടറുകള്) ആണല്ലോ ഉപയോഗിച്ചത്. യൂണികോഡില് 16 ബിറ്റാണ് ഉള്ളത്. ഇതില് 11, 14, 112 ക്യാരക്ടറുകള് വരെ ഉപയോഗിക്കന് കഴിയും. ഇപ്പോള് നിലവിലുള്ളതും ഇനി വരാവുന്നതുമായ ഏതു ഭാഷകളും എന്‍കോഡ് ചെയ്യാം എന്നര്‍ത്ഥം. ഇതില് ആദ്യത്തെ 256 ക്യാരക്ടറുകള് ആസ്കിയിലേതു തന്നെ. ബാക്കി സ്ഥലങ്ങളില് മറ്റു ഭാഷകളുടെ ക്യാരക്ടറുകളുമാണ്.9ഇന്‍ഡ്യന് ഭാഷകള് 1152 കോഡുകളിലായി (2304 മുതല് 3455 വരെ) നല്കിയിരിക്കുന്നതില് 3328 മുതല് 3455 വരെയുള്ള 128 എണ്ണം മലയാളഭാഷയ്ക്കാണ് തന്നിരിക്കുന്നത്. ഏതു ഭാഷയിലെ അക്ഷരങ്ങളും തനതായ ഒരു കോഡായി കമ്പ്യൂട്ടര് മനസ്സിലാക്കുന്നതിനാല് ഏതെങ്കിലുമൊരു യൂണികോഡ് ഫോണ്ട് കമ്പ്യൂട്ടറില് ഇന്‍സ്റ്റാള് ചെയ്തിട്ടുണ്ടെങ്കില് അതത് ഭാഷകളില് തന്നെ കാണാന് കഴിയും.\nയൂണികോഡ് മലയാളം കോഡുകള്\nയൂണികോഡ് വിന്‍ഡോസ് എക്സ്പി യില് വിന്യസിക്കുന്ന വിധം\nവിന്‍ഡോസ് എക്സ്പി സര്‍വ്വീസ് പാക്ക്2മുതലുള്ള വേര്‍ഷനുകളിലും വിന്‍റോസിന്‍റെ പുതിയപതിപ്പുകളായ വിന്‍റോസ് വിസ്റ്റ (Windows Vista), വിന്‍റോസ്7(Windows 7) എന്നിവയിലും യൂണികോഡ് പ്രവര്‍ത്തനസജ്ജമാക്കുന്നതിന് കഴിയും. ഇതിന് ആദ്യമായി Start മെനുവില് Control Panel എന്ന മെനു ക്ലിക്ക് ചെയ്യുക. അപ്പോള് ചിത്രം1 ല് കാണുന്നതു പോലൊരു സ്ക്രീന് ലഭ്യമാകും.\nയൂണികോഡ് ഇന്‍സ്ക്രിപ്റ്റ് കീബോര്‍ഡ്\nസാധാരണ QWERTY കീബോര്‍ഡുപോലെ തന്നെയാണ് ഇന്‍സ്ക്രിപ്റ്റ് കീബോര്‍ഡും. ഭാരതീയ ഭാഷകളിലെ ലിപി സാമ്യം കണക്കിലെടുത്ത് എല്ലാ ഭാരതീയ ഭാഷകളിലെ അക്ഷരങ്ങള്‍ക്കും ഒരേ കീ സ്ഥാനമാണ് നല്‍കിയിരിക്കുന്നത്. അതായത് ഏതെങ്കിലും ഒരു ഭാരതീയ ഭാഷയില് ടൈപ്പ് ചെയ്യാന് പഠിച്ചാല് മറ്റു ഭാഷകളിലും ടൈപ്പ് ചെയ്യാന് വേഗത്തില് സാധിക്കും. ചിത്രം 10ല് കാണുന്നതാണ് യൂണികോഡ് ഇന്‍സ്ക്രിപ്റ്റ് കീബോര്‍ഡ്. എല്ലാ കീകളിലും മുകളില് ഇടതുവശത്തായി ഇംഗ്ലീഷ് അക്ഷരങ്ങളും താഴെ വലതുവശത്തായി മലയാളം അക്ഷരങ്ങളും കൊടുത്തിട്ടുണ്ട്. ഝണഋഞഠഥ കീബോര്‍ഡില് ചില കീകളില് മുകളിലും താഴെയുമായി അക്കങ്ങളോ ചിഹ്നങ്ങളോ കാണാറുണ്ടല്ലോ. ടൈപ്പ് ചെയ്യുമ്പോള് മുകളിലുള്ള അക്കം/ചിഹ്നം ആണ് വേണ്ടതെങ്കില് ഷിഫ്ററ് (Shift) കീയും നമുക്കാവശ്യമുള്ള കീയും ഒരുമിച്ചാണ് അമര്‍ത്തേണ്ടത്. അതുപോലെ തന്നെയാണ് യൂണികോഡ് ഇന്‍സ്ക്രിപ്റ്റ് കീ ബോര്‍ഡും പ്രവര്‍ത്തിപ്പിക്കേണ്ടത്. മുകളിലത്തെ അക്ഷരമോ ചിഹ്നമോ ആണ് വേണ്ടതെങ്കില് ഷിഫിറ്റ് കീയും പ്രസ്തുത കീയും ഒരുമിച്ചമര്‍ത്തണം. താഴെ കൊടുത്തിട്ടുള്ള യൂണികോഡ് കീബോഡ് ലേ ഔട്ട് ശ്രദ്ധിക്കുക\nകീബോഡിന്‍റെ ഇടതുവശത്തായി സ്വരാക്ഷരങ്ങളും വലതുവശത്തായി വ്യഞ്ജനാക്ഷരങ്ങളും വരത്തക്കരീതിയിലാണ് കീകളുടെ വിന്യാസം. മലയാളത്തില് ടൈപ്പ് ചെയ്യുന്നതെങ്ങനെയെന്നുള്ള കാര്യങ്ങള് അനുബന്ധം1ല് കൊടുത്തിട്ടുണ്ട്. കേരളസര്‍ക്കാര് അംഗീകരിച്ച, സിഡിറ്റ് രൂപകല്‍പന ചെയ്ത നിള, കാവേരി എന്നീ സോഫ്റ്റ്വെയറുകളും യൂണീകോഡ് സമ്പ്രദായമാണ് ഉപയോഗിക്കുന്നത്. ഇന്‍സ്ക്രിപ്റ്റില് നിന്നും വ്യത്യസ്ഥമായി ചില്ലക്ഷരങ്ങള് ഒറ്റ കീയില് തന്നെ ടൈപ്പ് ചെയ്യാന് കഴിയുന്ന വിധത്തിലാണ് ഇത് രൂപകല്‍പന ചെയ്തിട്ടുള്ളത് ചിത്രം.11 കാണുക\nനേരിട്ട് മലയാളം ടൈപ്പ് ചെയ്യാന് നല്ലത് ഇന്‍സ്ക്രിപ്റ്റ് ആണെങ്കിലും ഇംഗ്ലീഷ് അറിയാവുന്ന ഒരാള്‍ക്ക് മംഗ്ലീഷില് (മലയാളവാക്കുകളെ ഇംഗ്ലീഷ് അക്ഷരങ്ങളില് ടൈപ്പുചെയ്യുന്ന രീതി) ടൈപ്പു ചെയ്യുന്നതാണ് കൂടുതല് സൗകര്യം. ഈ രീതി ഉപയോഗിക്കാനായി മലയാളം വാക്കുകളുടെ ഉച്ചാരണവുമായി സാദൃശ്യമുള്ള ഇംഗ്ലീഷ് അക്ഷരങ്ങള് ടൈപ്പു ചെയ്യണം. ഉദാഹരണത്തിന് "അമ്മ" എന്ന് വരണമെങ്കില് ഇംഗ്ലീഷില് "amma" എന്ന് ടൈപ്പ് ചെയ്യണം. ഈ ലിപ്യന്തരം സാധ്യമാക്കുന്ന 12 സോഫ്റ്റ്വെയറുകളാണ് ട്രാന്‍സ്ലിറ്ററേറ്ററുകള്. ഗൂഗിളിന്‍റെ ഗൂഗിള് ഐഎംഇ, വരമൊഴി, മൊഴി തുടങ്ങിയവയാണ് പ്രമുഖ ട്രാന്‍സ്ലിറ്ററേറ്ററുകള്\nലിപ്യന്തരണം ചെയ്യാന് കഴിയുന്ന സോഫ്റ്റ്വെയറുകളില് ഗൂഗിള് ഐഎംഇ പ്രമുഖസ്ഥാനം വഹിക്കുന്നു. 22 ഭാഷകളില് ലിപ്യന്തരം ഇപ്പോള് സാധ്യമാവുന്നുണ്ട്.www.google.co.in/inputtools/windows എന്ന വെബ്സൈറ്റില് നിന്നും സൗജന്യമായി ഡൗണ്‍ലോഡ് ചെയ്യാന് കഴിയും. ഈ സോഫ്റ്റ്വെയര് മുകളില് പറഞ്ഞിരിക്കുന്ന ലിങ്കില് പ്രവേശിച്ച് ഡൌണ്‍ലോഡ് ചെയ്യാവുന്നതാണ്


By Anju N P.21 Dec, 2018\nകോട്ടയം: എന്തിനേയും വൈറലാക്കുന്നതിന് പ്രധാനിയാണ് സോഷ്യല് മീഡിയ. കിളിനക്കോട് സംഭവത്തിന്റെ ചൂടാറും മുമ്പ് മലയാളികള് വൈറലായ മറ്റൊരു വിഷയമാണ് സതീശന്റെ മോന് പാരഡിപ്പാട്ടും. തീശന്റെ മോന് അല്ലേ ടാ, നിന്നെ ഞാന് സ്റ്റാന്‍ഡില് കണ്ടതല്ലേ, എന്ന് മൂന്നു പെണ്‍കുട്ടികള് ചേര്‍ന്നു പാടുന്നതാണ് വീഡിയോ. ടിക് ടോക്കില് പ്രരിച്ച വീഡിയോ പിന്നീട് എല്ലാ സമൂഹമാധ്യമങ്ങളും ഏറ്റുപിടിച്ചു.\n'ബാലേട്ടന് മോളല്ലേടി ..നിന്നെ ഞാന് ബാല്യത്തില് കണ്ടതല്ലേ' എന്ന കലാഭവന് മണി പാട്ടിന്റെ പാരഡിയായിരുന്നു പെണ്‍കുട്ടികള് പാടിയത്. എന്നാല് പാട്ടിന്റെ അവസാന ഭാഗത്തു പെണ്‍കുട്ടികളിലൊരാള് അസഭ്യ വാക്കുകള് ഉപയോഗിച്ചതാണ് വൈറലായത്. സംഭവം വിവാദമായപ്പോള് ഒറിജിനല് സതീശന്റെ മോന് തന്നെ മറുപടിയുമായി രംഗത്തെത്തി.\nപാട്ടുപാടുന്ന പെണ്‍കുട്ടിയുമായുള്ള ബന്ധം ഉപേക്ഷിച്ചതിനു കാരണം വ്യക്തമാക്കുന്നില്ലെങ്കിലും, പെണ്‍കുട്ടികളുടെ പാട്ടിനു മറുപടി നല്‍കുന്ന യുവാവിന്റെ വീഡിയോ സമൂഹമാധ്യമത്തില് വ്യാപകമായി പ്രചരിക്കുന്നുണ്ട്.


നടന് ക്യാപ്റ്റന് രാജു അന്തരിച്ചു – Malanad Online\nSunday, February 24, 2019 02:40:52\nകൊച്ചി: പരുക്കൻ വില്ലൻ റോളുകളിലൂടെ രംഗത്തെത്തി സ്വഭാവവേഷങ്ങളിലൂടെ മലയാളസിനിമയിൽ ഇടം നേടിയ ക്യാപ്റ്റൻ രാജു (68) അന്തരിച്ചു. കൊച്ചിയിലെ വസതിയിലായിരുന്നു അന്ത്യം. സംസ്കാരം പിന്നീട്. സംവിധായകൻ, സീരിയൽ നടൻ തുടങ്ങിയ നിലകളിലും പ്രേക്ഷകർക്കു പരിചിതനാണ്. മലയാളത്തിനു പുറമേ ഹിന്ദി, തെലുങ്ക്, തമിഴ്, കന്നട, ഇംഗ്ലിഷ് ഭാഷകളിലായി അഞ്ഞൂറോളം സിനിമകളിൽ അഭിനയിച്ചിട്ടുണ്ട്.\n#captain raju Kerala, Latest News, Local News, News, Todays Special No Comments » Print this News\n« പി.കെ.ശശിക്കെതിരായ അന്വേഷണം അന്തിമഘട്ടത്തില്; സസ്‌പെന്‍ഡ് ചെയ്യാന് സാധ്യത (Previous)\n(Next) ബിഷപ്പിനെതിരായ സമരം ശക്തമാകുന്നു; ഇന്ന് മുതല് സമരരംഗത്ത് കന്യാസ്ത്രീയുടെ സഹോദരിയും; കുറവിലങ്ങാട് പുതിയ സമരം കേന്ദ്രം »


ആപ്പിള് ഐഫോണ് 8 പ്ലസ് പൊട്ടിത്തെറിച്ചതായി പരാതി -Taiwanese media report iPhone 8 Plus cracked open mid-charge, probably due to battery fault\nഫോണ് വാങ്ങി മൂന്ന് ദിവസത്തിന് ശേഷം ചാര്‍ജ് വച്ച് മൂന്ന് മിനിറ്റിന് ശേഷമാണ് പൊട്ടിത്തറി ഉണ്ടായത്\nആപ്പിളിന്റെ ഏറ്റവും പുതിയ പതിപ്പായ ഐഫോണ് 8 പ്ലസ് ചാര്‍ജ് ചെയ്ത് കൊണ്ടിരിക്കുമ്പോള് പൊട്ടിത്തെറിച്ചതായി പരാതി. തായ്‍വാനില് നിന്നുളള ഒരു യുവതിയാണ് ഇത് സംബന്ധിച്ച് ആരോപണം ഉന്നയിച്ചത്. സെപ്റ്റംബര് 23ന് വാങ്ങിയ 64ജിബി കപ്പാസിറ്റിയുളള ഐഫോണ് 8 പ്ലസ് ആണ് അപകടം ഉണ്ടാക്കിയതെന്നാണ് റിപ്പോര്‍ട്ട്.\nഫോണ് വാങ്ങി മൂന്ന് ദിവസത്തിന് ശേഷം ചാര്‍ജ് വച്ച് മൂന്ന് മിനിറ്റിന് ശേഷമാണ് പൊട്ടിത്തറി ഉണ്ടായത്. ഫോണ് പൂര്‍ണമായും പൊട്ടിത്തെറിച്ചില്ലെങ്കിലും സ്ക്രീന് ചൂടായി പുറത്തേക്ക് തളളി വന്നിട്ടുണ്ട്. ആപ്പിളിന്റെ തന്നെ ചാര്‍ജര് തന്നെയാണ് ഉപയോഗിച്ചതെന്നും ഫോണില് തീ കണ്ടപ്പോള് തന്നെ ചാര്‍ജര് ഊരിയതായും യുവതി പറഞ്ഞു. ചാര്‍ജ് ചെയ്യുന്നതിനിടെ ഫോണിന്‍റെ മുന്‍വശം അടര്‍ന്ന് പോയ ചിത്രങ്ങള് ഇവര് ട്വിറ്ററില് പോസ്റ്റ് ചെയ്യുകയും ചെയ്തു.\nഫോണ് തിരികെ ആപ്പിളിന് കൈമാറിയിരിക്കുകയാണ് യുവതി. ജപ്പാനിലും പുതിയ ഫോണ് ഓര്‍ഡര് ചെയ്ത ഉപഭോക്താവിന് പൊട്ടിയ ഫോണാണ് ലഭിച്ചതെന്ന പരാതി ഉയര്‍ന്നിട്ടുണ്ട്. തായ്‍വാനില് നിന്നുള്ള പരാതി ലഭിച്ചെന്നും എന്താണ് സംഭവിച്ചതെന്ന് പരിശോധിക്കുകയാണെന്നും ആപ്പിള് വ്യക്തമാക്കി. ബാറ്ററിയുടെ പ്രശ്നമാകാന് സാധ്യതയുണ്ടെന്നും ഫോണ് സുരക്ഷാഭീഷണി ഉയര്‍ത്തുന്നില്ലെന്നുമാണ് ആപ്പിൾ അവകാശപ്പെടുന്നത്. സെപ്റ്റംബര് 22നാണ് ആപ്പിൾ ഐഫോണ് 8, 8 പ്ലസും പുറത്തിറക്കിയത്.


homeopathy doctor, ഇൻജെക്ഷൻ മാറി നൽകി രോഗി മരിച്ചു; ഹോമിയോ ഡോക്ടർ അറസ്റ്റിൽ - police arrests homeopathy doctor in mp after wrong injection allegedly killed patient - Samayam Malayalam\npolice arrests homeopathy doctor in mp after wrong injection allegedly killed patient\nEdited by Samayam Desk | Samayam Malayalam | Updated: Jan 22, 2022, 5:51 PM\nപ്രതി ഹോമിയോ ഡോക്ടറാണെങ്കിലും ഇയാള് അലോപ്പതി മരുന്നുകൾ രോഗികള്‍ക്ക് നൽകിയിരുന്നു എന്നാണ് പോലീസ് പറയുന്നത്.\nക്ലിനിക്ക് സീൽ ചെയ്തതായി പോലീസ്\nനൽകിയത് അലോപ്പതി മരുന്ന്\nഭോപ്പാൽ: കുത്തിവെയ്പ്പ് എടുത്ത മരുന്ന് മാറി നൽകിയതിനെ തുടര്‍ന്ന രോഗി മരിച്ചെന്ന കേസിൽ ഡോക്ടര് അറസ്റ്റിൽ. മധ്യപ്രദേശിലാണ് സംഭവം നടന്നത്. ഒരു ഹോമിയോ ഡോക്ടറാണ് കേസിൽ അറസ്റ്റിലായിട്ടുള്ളതെന്നാണ് പോലീസ് അറിയിച്ചത്.\nമധ്യപ്രദേശിലെ ഖാണ്ഡ്വയിലായിരുന്നു സംഭവം നടന്നത്. സിന്ധി കോളനിയിൽ ഹോമിയോ ക്ലിനിക്ക് നടത്തുകയായിരുന്ന ദീപക് വിശ്വകര്‍മ എന്നയാളാണ് അറസ്റ്റിലായത്. ഹോമിയോ ഡോക്ടറായ പ്രതി രോഗിയായെത്തിയ യുവാവിന് കുത്തിവെയ്പ്പ് മാറി നൽകുകയായിരുന്നുവെന്നും ഇയാള്‍ക്കെതിരെ ഐപിസിയിലെ വിവിധ വകുപ്പുകള് ചുമത്തി അറസ്റ്റ് ചെയ്യുകയായിരുന്നുവെന്നും പോലീസ് പരഞ്ഞു. മധ്യപ്രദേശ് ആയുര്‍വിജ്ഞാൻ പരിഷദ് അധിനിയം അനുസരിച്ചുള്ള വകുപ്പുകളും പ്രതിയ്ക്കെതിരെ ചുമത്തിയതായി എസ്പി ലളിത് ഗാഥ്രേ അറിയിച്ചു. പരാതിയെത്തുടര്‍ന്ന് ഡോക്ടറുടെ ക്ലിനിക്കും പോലീസ് സീൽ ചെയ്തിട്ടുണ്ടെന്ന് ഉദ്യോഗസ്ഥര് വാര്‍ത്താ ഏജൻസിയായ പിടിഐയോടു പറഞ്ഞു.\nAlso Read: ഗൂഢാലോചനക്കേസ്: ദിലീപിനെ അറസ്റ്റ് ചെയ്യരുതെന്ന് ഹൈക്കോടതി; ചോദ്യം ചെയ്യലിന് അനുമതി\nനാലു മാസം മുൻപായിരുന്നു ഹോമിയോ ഡോക്ടര് ഒരു രോഗിയ്ക്ക് മരുന്നു മാറി കുത്തിവെച്ചത്. തുടര്‍ന്ന് ഗുരുതരാവസ്ഥയിലായ യുവാവ് രണ്ട് ദിവസത്തിനു ശേഷം മരിക്കുകയായിരുന്നു. ദീപക് ആര്‍ത്താനി എന്നയാളാണ് ചികിത്സാപ്പിഴവിനെ തുടര്‍ന്ന് മരിച്ചത്. പ്രതി ഹോമിയോ ഡോക്ടറായിരുന്നെങ്കിലും ഇയാള് രോഗികള്‍ക്ക് അലോപ്പതി മരുന്നുകള് നൽകിയിരുന്നതായി പോലീസ് അന്വേഷണത്തിൽ കണ്ടെത്തുകയായിരുന്നു. ഇത്തരത്തിൽ അനധികൃതമായി നടത്തിയ സങ്കര ചികിത്സയാണ് യുവാവിൻ്റെ മരണത്തിൽ കലാശിച്ചതെന്നാണ് പോലീസ് കണ്ടെത്തിയിട്ടുള്ളത്.\nതെറ്റായ കുത്തിവെയ്പ്പിനെ തുടര്‍ന്ന് രോഗിയ്ക്ക് ഇൻഫെക്ഷൻ ഉണ്ടായെന്നും രണ്ട് ദിവസത്തിനു ശേഷം ഇയാള് മരിച്ചെന്നും പോലീസ് പറഞ്ഞു.\nആര്‍ട്ടിക്കിള് ഷോമകളെ പീഡിപ്പിച്ചയാളെ പിതാവ് വെടിവെച്ചു കൊന്നു\nWeb Title : police arrests homeopathy doctor in mp after wrong injection allegedly killed patient


ACC staff to strike tomorrow | തൊഴിൽ കാരാറിലുള്ള തർക്കം; ന്യൂസിലന്റിലെ ആക്‌സിഡന്റ് കോമ്പൻസേഷൻ കോർപ്പറേഷൻ ഇന്ന് സമരത്തിൽ; ഇന്ന് രാവിലെ 8 മുതൽ നാല് മണിക്കൂർ ജോലി നിർത്തി സമരത്തിനിറങ്ങി ജോലിക്കാർ; നഴ്‌സുമാരുടെ സമരം സംബന്ധിച്ച് ചർച്ച ഇന്ന് - MarunadanMalayali.com\nതൊഴിൽ കാരാറിലുള്ള തർക്കം; ന്യൂസിലന്റിലെ ആക്‌സിഡന്റ് കോമ്പൻസേഷൻ കോർപ്പറേഷൻ ഇന്ന് സമരത്തിൽ; ഇന്ന് രാവിലെ 8 മുതൽ നാല് മണിക്കൂർ ജോലി നിർത്തി സമരത്തിനിറങ്ങി ജോലിക്കാർ; നഴ്‌സുമാരുടെ സമരം സംബന്ധിച്ച് ചർച്ച ഇന്ന്\nJuly 17, 2018 | 02:20 PM IST | Permalink\nനഴ്‌സുമാരുടെ സമരം മൂലം വലയുന്ന ആശുപത്രികൾ സർക്കാരിന് പ്രതിസന്ധിയായിരിക്കെ രാജ്യത്തെ ആക്‌സിഡന്റ് കോമ്പൻസേഷൻ കോർപ്പറേഷനും സമരവുമായി രംഗത്തെത്തി. തൊഴിൽ കരാർ സംബന്ധിച്ചുള്ള തർക്കങ്ങൾ പരിഹരിക്കണമെന്നാവശ്യപ്പെട്ടാണ് തൊഴിലാളികൾ ഇന്ന് രാവിലെ മുതൽ സമരത്തിനിറങ്ങിയത്.\nരാവിലെ 8 മണിക്ക് ആരംഭിക്കുന്ന സമരം നാല് മണിക്കൂർ നീണ്ട് നില്ക്കും. 39 അഡൈ്വസേഴ്‌സ് ആണ് സമരത്തിൽ പങ്കെടുക്കുന്നത്. പ്രതിദിനത്തിലുള്ള അഡൈ്വസർമാരുടെ കൂടിക്കാഴ്‌ച്ചകൾ നിർത്തിവച്ചാണ് സമരത്തിൽ പങ്കെടുക്കുന്നത്. സേവന വേതന വ്യവസ്ഥയിൽ മാറ്റം കൊണ്ട് വരണമെന്നതാണ് ഇവരുടെ ആവശ്യം.\nഗണേശിന്റെ കുടുംബത്തിൽ വില്ലത്തിയായത് 'കെ' എന്ന അക്ഷരത്തിൽ തുടങ്ങുന്ന പേരുള്ളയാൾ; പ്രശ്‌നമുണ്ടാക്കിയത് അണ്ണൻ എന്ന തലക്കെട്ടിലെ മെസേജ്; ഡൈവേഴ്‌സിനും കോമ്പൻസേഷൻ നൽകലിനും കാരണം ഷിബുവിന്റെ ഇടപെടലും; വിവാദങ്ങളിൽ സരിതയ്ക്ക് പറയാനുള്ളത്\nനീതി ലഭിക്കാൻ വൈകിയതിൽ ക്ഷമിക്കണം; മകൻ മരിച്ചതിന് നഷ്ടപരിഹാരം തേടി 24 വർഷമായി കോടതി കയറി ഇറങ്ങിയ മാതാവിനോട് ഖേദം പ്രകടിപ്പിച്ച് ചെന്നൈ ഹൈക്കോടതി\nഇന്നത്തെ സമരത്തിന് പിന്നാലെ ഈ മാസം 25 നും ഓഗസ്റ്റ് 02, 10 തീയതികളിലും സമരം പ്രഖ്യാപിച്ചിട്ടുണ്ട്. ഇതിനിടെ നഴ്‌സുമാരും ഹെൽത്ത് ബോർഡും തമ്മിലുള്ള സമരം സബംന്ധിച്ചുള്ള ചർച്ചയും ഇന്ന് നടക്കുകയാണ്.


തിരുവനന്തപുരം: ജോലി വാഗ്ദാനം ചെയ്ത് ആദിവാസി പെണ്‍കുട്ടിയെ പീഡിപ്പിച്ചുവെന്ന ആരോപണത്തെ തുടര്‍ന്ന് മന്ത്രി പി.കെ.ജയലക്ഷ്മിയുടെ പേഴ്‌സണല് സ്റ്റാഫിനെ പുറത്താക്കി. മന്ത്രിയുടെ പേഴ്‌സണല് സ്റ്റാഫ് അംഗം ടി.എ ഐസക്കിനെയാണ് പുറത്താക്കിയത്.\nജോലി വാഗ്ദാനം ചെയ്ത് കൊണ്ടുവന്ന ആദിവാസി പെണ്‍കുട്ടിയെ തിരുവനന്തപുരം സര്‍ക്കാര് ഗസ്റ്റ് ഹൗസില് വച്ച് മന്ത്രിയുടെ പേഴ്‌സണല് സ്റ്റാഫായ ടി.എ ഐസക് പീഡിപ്പിച്ചെന്നാണ് ആരോപണം ഉയര്‍ന്നത്. പീഡനത്തിനിരയായ പെണ്‍കുട്ടിയുടെ മാതാപിതാക്കള് മുഖ്യമന്ത്രി ഉമ്മന് ചാണ്ടിക്ക് ഇതു സംബന്ധിച്ച് പരാതി നല്‍കിയിരുന്നു.\nതന്റെ സ്റ്റാഫില്‍പെട്ട ആരും ആദിവാസി പെണ്‍കുട്ടിയെ പീഡിപ്പിച്ചതായി അറിയില്ലെന്നും ഇതു സംബന്ധിച്ചു ഒരു പരാതിയും കിട്ടിയിട്ടില്ലെന്നും മന്ത്രി പി.കെ ജയലക്ഷ്മി കഴിഞ്ഞ ദിവസം പറഞ്ഞിരുന്നു. ഇതിനിടെയാണ് പേഴ്‌സണല് സ്റ്റാഫ് അംഗത്തെ പുറത്താക്കിക്കൊണ്ട് ഉത്തരവിറങ്ങിയിരിക്കുന്നത്.\nഅതേസമയം, മന്ത്രിയുടെ പേഴ്‌സണല് സ്റ്റാഫ് അംഗം തന്നെ പീഡിപ്പിച്ചെന്ന വാര്‍ത്ത അടിസ്ഥാനരഹിതമാണെന്ന് പറഞ്ഞ് പിന്നീട് യുവതി രംഗത്തുവന്നിരുന്നു.


ഏറ്റവും പുതിയ മലയാളം സിനിമകള് വീട്ടിലിരുന്നു കാണാം,നിയമ ലംഘനമില്ലാതെ ….Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഏറ്റവും പുതിയ മലയാളം സിനിമകള് വീട്ടിലിരുന്നു കാണാം,നിയമ ലംഘനമില്ലാതെ ….\n: സ്വന്തം ലേഖകന് in Features, കാഴ്ചകള് on August 1, 2015\nതാങ്കള്‍ക്ക് ഒരു സന്തോഷ വാര്‍ത്ത!. ലോകമെമ്പാടുമുള്ള മലയാളികള്‍ക്ക് ഇനി മലയാളം ചലച്ചിത്രങ്ങള് നിയമലംഘനം കൂടാതെ തന്നെ വീട്ടില് ഇരുന്നു കാണാം.\nകേരളത്തില് നിന്നുള്ള ഒരുകൂട്ടം യുവപ്രതിഭകളുടെ കഠിനപ്രയത്‌നങ്ങള് ഫലം ചൂടുന്നു. ദുരുപയോഗം ചെയ്യപ്പെടുമെന്നുള്ള ഭീതികൂടാതെ നിര്‍മ്മാതാക്കള്‍ക്ക് ചലച്ചിത്രങ്ങള് ഇന്റര്‍നെറ്റില് ലഭ്യമാക്കാം.\nHttps://Reelmonk.com ആണ് നിങ്ങള്‍ക്കായി ഈ വേദി ഒരുക്കിയിരിക്കുന്നത്. പല മലയാള ചലച്ചിത്ര നിര്‍മ്മാതാക്കളുമായി ധാരണയിലെത്തിയ Https://Reelmonk.comവരും ആഴ്ചകളില് കൂടുതല് ചിത്രങ്ങള് റിലീസ് ചെയ്യും. ഓരോ ആഴ്ചയിലും അഞ്ചു മുതല് പത്തു ചലച്ചിത്രങ്ങള് വീതം റിലീസ് ചെയ്യുവാനാണ് Https://Reelmonk.comസംവിധാനം ഒരുക്കിയിരിക്കുന്നത്.\nHttps://Reelmonk.com വഴി കാണുന്ന ചലച്ചിത്രങ്ങളുടെ കോപ്പി നിങ്ങള് മായിച്ചു കളയുന്നത് വരെ കമ്പ്യൂട്ടറില് ലഭ്യമാകും. അതുകൊണ്ട് അതേ ചലച്ചിത്രം വീണ്ടും കാണാന് വീണ്ടും ഡൌണ്‍ലോഡ് ചെയ്യേണ്ടതില്ല.\nHttps://Reelmonk.comവഴി എങ്ങനെ സിനിമ കാണാം?\nHttps://Reelmonk.com സന്ദര്‍ശിച്ചു ചെന്ന് നിങ്ങളുടെ പേര് രജിസ്റ്റര് ചെയ്യുക.\nHttps://Reelmonk.com ന്റെ Player ഡൌണ്‍ലോഡ് ചെയ്തു ഇന്‍സ്റ്റോള് ചെയ്യുക.\nHttps://Reelmonk.com ല് നിന്ന് സിനിമ വാങ്ങുക (180 രൂപ മുതല്)\nHttps://Reelmonk.com ന്റെ പ്ലയെര് വഴി സിനിമ ഡൌണ്‍ലോഡ് ചെയ്യാം.\n5 മുതല് 10 ശതമാനം വരെ ഡൌണ്‍ലോഡ് ആയാല് സിനിമ കണ്ടു തുടങ്ങാം.\nHttps://Reelmonk.com വഴി ഡൌണ്‍ലോഡ് ചെയ്യുന്ന സിനിമകള് എല്ലാം പ്രത്യേകം അടയാളപ്പെടുതിയവ ആണ്. അവ നിങ്ങളുടെ കമ്പ്യൂട്ടറില് കാണാന് മാത്രമേ നിങ്ങള്ക്ക് അധികാരമുള്ളൂ. ഡൌണ്‍ലോഡ് ചെയ്ത കോപ്പി മറ്റു കമ്പ്യൂട്ടറുകളില് പ്രവര്‍ത്തിക്കുകയില്ല.\nഏതെങ്കിലും കാരണത്താല് നിങ്ങളുടെ കോപ്പി മുഴുവനായോ ഭാഗികമായോ പ്രസിദ്ധീകരിക്കപെട്ടാല് അതിന്റെ ഉത്തരവാദിത്വം നിങ്ങള്‍ക്ക് ആയിരിക്കും.Https://Reelmonk.com നു വെറും 10 മിനിട്ടു കൊണ്ടു നിങ്ങളെ തിരിച്ചറിയാന് കഴിയും.\nനിയമപരമല്ലാതെ സിനിമയുടെ കോപ്പികള് ഉണ്ടാക്കുന്നതും, ഉണ്ടാക്കാന് സഹായിക്കുന്നതും, വിതരണം ചെയ്യുന്നതും കുറ്റകരമാണെന്ന് അറിയുക. അത് ചെയ്യാതിരിക്കുക.


ആത്മഹത്യ പ്രശ്നങ്ങളും പ്രതിരോധമാര്‍ഗങ്ങളും, എഴുതിയത് ഡോ പി എന് സുരേഷ് കുമാര് , വിഷയം ആരോഗ്യം , ISBN 9788120049154, Published by Kerala Bhasha Institute ::: കേരളാ ബുക്ക് സ്റ്റോർ\nISBN : 9788120049154\nBook Name in English : Athmagathya Preshnagalum Prethirodha Margangalum\nഒരാള് സ്വയം ജീവിതമവസാനിപ്പിക്കുന്നതിനെയാണ് ആത്മഹത്യ എന്നു പറയുന്നത്. ജീവിത നൈരാശ്യവും കുടുംബപ്രശ്നങ്ങളും മാനസികരോഗങ്ങളുമെല്ലാം ആത്മഹത്യയ്ക്ക് കാരണമാകാറുണ്ട്. ലോകത്ത് ഒരു വര്‍ഷം 8 ലക്ഷം ആളുകള് പല കാരണങ്ങളാല് വ്യത്യസ്ത മാര്‍ഗങ്ങളവലംബിച്ച് സ്വയം ഹത്യ ചെയ്യുന്നു. കേരളത്തില് വര്‍ദ്ധിച്ചു വരുന്ന ആത്മഹത്യാ നിരക്കിന്റെ പശ്ചാതലത്തില് ആത്മഹത്യക്കുള്ള വിവിധ കാരണങ്ങള്. പ്രത്യാഘാതങ്ങള്, പ്രതിരോധമാര്‍ഗങ്ങള്, എന്നിവയെക്കുറിച്ച് സവിസ്തരം പ്രതിപാദിക്കുന്ന പുസ്തകം.\nWrite Your Review about ആത്മഹത്യ പ്രശ്നങ്ങളും പ്രതിരോധമാര്‍ഗങ്ങളും


വേണ്ടിവന്നാല് നിയമം കൈയിലെടുക്കാന് മടിക്കില്ലെന്ന് കെ. സുധാകരന് – Kasaragod.com\nകണ്ണൂര്: സിപിഎമ്മിന്റെ അക്രമ രാഷ്ട്രീയത്തിനെതിരെ പോലീസ് ശരിയായ നടപടി സ്വീകരിക്കുന്നില്ലെങ്കില് നിയമം കൈയിലെടുക്കേണ്ടിവരുമെന്ന് കോണ്‍ഗ്രസ് നേതാവ് കെ. സുധാകരന്. സിപിഎമ്മിന് ഒരു നീതിയും പ്രതിപക്ഷത്തിന് മറ്റൊരു നീതിയുമാണെന്ന സ്ഥിതി അനുവദിക്കാനാവില്ല. സിഒടി നസീറിന്റെ വധശ്രമത്തില് എ.എന് ഷംസീര് എം.എംഎല്‍എയുടെ പങ്ക് പുറത്തുകൊണ്ടുവരണമെന്നാവശ്യപ്പെട്ട് ഡി.സി.സി പ്രസിഡന്റ് സതീശന് പാച്ചേനി നടത്തുന്ന ഉപവാസ സമരത്തോടനുബന്ധിച്ച് നടന്ന പൊതുയോഗത്തില് സംസാരിക്കുകയായിരുന്നു അദ്ദേഹം.\nPrevious സ്‌കൂള് പരിസരങ്ങളിലെ കടകളില് പരിശോധന നടത്തും\nNext വീണ്ടും മഴക്കളി ; ഇന്ത്യ-ന്യൂസിലാന്‍ഡ് മത്സരം ഉപേക്ഷിച്ചു


സൗജന്യ ഷിപ്പിംഗിനുള്ള $ 290 മാത്രം ഫോർമാറ്റിനായി 299 SPX സ്പിന്നിംഗ് ബൈക്ക് നേടുക. വ്യായാമം റിബറ്റുകൾ - 50% സംരക്ഷിക്കുക\nHome » ആമസോൺ » സൗജന്യ ഷിപ്പിംഗിനുള്ള $ 290 മാത്രം ഫോർമാറ്റിനായി 299 SPX സ്പിന്നിംഗ് ബൈക്ക് നേടുക. സംരക്ഷിക്കുക 9%\nFitnessRebates.com ൽ നിന്നും ഒരു സ്പിന്നിംഗ് ബൈക്ക് ഡീലാണ് അവതരിപ്പിക്കുന്നത് ആമസോൺ\nസൗജന്യ ഷിപ്പിംഗിനുള്ള $ 290 മാത്രം ഫോർമാറ്റിനായി 299 SPX സ്പിന്നിംഗ് ബൈക്ക് നേടുക\nയഥാർത്ഥത്തിൽ $ 599.99. (സംരക്ഷിക്കുക 50% റീട്ടെയ്ൽ)\nഇവിടെ ക്ലിക്ക് ചെയ്യുക $ 290 മാത്രം ഫോർമാറ്റ് XXX സ്പിന്നിംഗ് ബൈക്ക് വാങ്ങുക ലേക്കുള്ള\n299 /2/ 28: 2013: EST സമയത്ത് $ XXX വിലയുടെ സാധുത സാധുവാണ്. * ഉൽപ്പന്ന വിലയും ലഭ്യതയും സൂചിപ്പിച്ചിരിക്കുന്ന തീയതി / സമയം വരെയുള്ള കൃത്യമായതും മാറ്റത്തിന് വിധേയവുമാണ്.\nഒരു അവിശ്വസനീയമായ വ്യായാമത്തിന് നേടുക പ്രോങ്ഫോം 290 SPX, പ്രകടനത്തിന് വേണ്ടി രൂപകൽപ്പന ചെയ്യപ്പെടുകയും ആത്യന്തിക കാർഡിയാ വ്യായാമത്തിന് വേണ്ടി നിർമ്മിക്കുകയും ചെയ്യുന്നു. നിങ്ങളൊരു വാരാന്ത്യ യോദ്ധാവാരിയോ ആദ്യത്തെ തവണ ഫിറ്റ്നസ് വാങ്ങുന്നയാളോ ആണെങ്കിലും, നിങ്ങൾക്കായി 290 SPX നിങ്ങളാണ്. പ്രോഫോർമ് 290 SPX ഇൻഡോർ സൈക്കിൾ പരിശീലകനുമായി നിങ്ങളുടെ ഹോം വിടാതെ തന്നെ മികച്ച മുത്തം വർക്കിംഗ് ആസ്വദിക്കുക.\nXXX SPX ഇൻഡോർ സൈക്കിൾ പരിശീലന അവലോകനങ്ങൾക്ക് പ്രോപോർട്ട് ചെയ്യുക\nശേഷി: 250 പൗണ്ട്\nഅളവുകൾ: 48.6 XIX മുതൽ 19.9 ഇഞ്ച് വരെ (L x W x H)\nവാറന്റി: ഫ്രെയിമിൽ 83; ഭാഗങ്ങൾ, തൊഴിലാളികൾ എന്നിവയിൽ എൺപത് ദിവസം\nപാഡിംഗ് ഉപയോഗിച്ച് ക്രമീകരിക്കാവുന്ന സീറ്റ്: ഈ padded സീറ്റിനൊപ്പം സുഖമായി പ്രവർത്തിക്കുക. അനുയോജ്യമായ ഫിറ്റ് കണ്ടെത്താൻ തിരശ്ചീനമായും ലംബമായും ക്രമീകരിക്കുക.\nടോ കേജ് എന്ന പെഡൽസ്: നിങ്ങളുടെ പാദം നിലനിർത്താൻ രൂപകൽപ്പന ചെയ്തിരിക്കുന്നത്, ഈ പെഡലുകൾ സ്ഥിരത വർദ്ധിപ്പിക്കാനായി ടൺ കൂടുകളിലാണ് നിർമ്മിച്ചിരിക്കുന്നത്. കൂട്ടിച്ചേർക്കപ്പെട്ട തീവ്രതയും മുതിർന്നവർക്കുമായി, പെഡലുകളെ എതിർ വശത്തേക്ക് ഉപയോഗിക്കാൻ കഴിയും.\nക്രമീകരിക്കാവുന്ന, നോൺ-സ്ലിപ്പ് ഹാൻഡിൽബാറുകൾ: ഈ നോൺ-സ്ലിപ്പ് ഹാൻഡി ബാരുകൾ ക്ഷീണം കുറയ്ക്കുകയും അസ്വാരസ്യം ഒഴിവാക്കാനായി രൂപകല്പന ചെയ്യുകയും ചെയ്യുന്നു.\nചെയിൻ ഡ്രൈവ്: പ്രോഫോർമ് 290 എസ്എക്സ്എക്സ് ഒരു മിനുസമാർന്ന, സ്വസ്ഥതയും സുഖകരവുമായ യാത്രയ്ക്കായി ഒരു ചെയിൻ ഡ്രൈവ് സിസ്റ്റത്തെ ഉപയോഗിക്കുന്നു.\nഗതാഗതം ചക്രങ്ങൾ: ബിൽറ്റ്-ഇൻ ട്രാൻസ്പോർട്ടർ ചക്രങ്ങളുള്ള സ്ഥലത്ത് നിന്ന് എളുപ്പത്തിൽ ബൈക്ക് നീക്കുക.\nവാട്ടർ ബട്ടിൽ ഹോൾഡർ: ബിൽറ്റ് ഇൻ ഉടമസ്ഥതയിൽ നിങ്ങളുടെ വാട്ടർ ബോട്ടിലുകൾ സൌകര്യപ്രദമായി സംഭരിക്കുക.\nഇൻഫ്രാറെർ XXX എസ് എക്സ് എക്സ് ഇൻഡോർ സൈക്കിൾ ട്രെയ്സർ വാങ്ങുന്നതിന് ഇവിടെ ക്ലിക്കുചെയ്യുക\nഫെബ്രുവരി 28, 2013 ക്ഷമിക്കണം ആമസോൺ, വ്യായാമം ബൈക്ക്, പ്രോംപ്റ്റ് ചെയ്യുക, സ്പിന്നിംഗ് അഭിപ്രായം ഇല്ല\t2013 പ്രോംപ്റ്റ് 290 SPX സ്പിംഗ് ബൈക്ക്, 290 $ 299 ഫോർമാറ്റ് ചെയ്യുക, ബൈക്ക് XXX ബൈക്ക് 83% ഓഫാക്കുക, നൂൽനൂൽ സ്പിന്നിംഗ് ബൈക്ക് ക്രോമസോൺ പ്രോസ്സസ്, നൂൽനൂൽ സ്പിന്നിംഗ് ബൈക്ക് വിൽപ്പന, 290 SPX ഫോർമാറ്റ് ചെയ്യുക $ 299, പ്രോംപ്റ്റ് 290 SPX XX% ഓഫ്, 290 SPX സ്പിന്നിംഗ് ബൈക്ക് പ്രോംപ്റ്റ് ചെയ്യുക, പ്രൊമോൺ 50 SPX ൽ 290% ലാഭിക്കുക